3. การประกอบธุรกิจ

ธุรกิจหลักของกลุ่มประกอบด้วย ธุรกิจเพลง, ธุรกิจดิจิตอล, ธุรกิจโชว์บิซ, ธุรกิจภาพยนตร์,
ธุรกิจกีฬา, ธุรกิจสื่อโทรทัศน์, ธุรกิจสื่อวิทยุ และ ธุรกิจสื่อสิ่งพิมพ์

3.1 ธุรกิจเพลง

3.1.1 ธุรกิจเพลงสตริง

ปัจจัยแห่งความสำเร็จ ในการประกอบธุรกิจเพลงของกลุ่มอาร์เอสมีดังนี้

1) การวางโครงสร้างการประกอบธุรกิจเพลง (Business Model) ในลักษณะครบวงจร
ทุกขั้นตอนของการดำเนินงานภายใต้บริษัทในกลุ่มดังกล่าวข้างต้น
เนื่องจากอาร์เอสมีศิลปินจำนวนมากทำให้สามารถผลิตผลงานเพลงได้หลากหลายเพื่อตอบสนองกลุ่มเป้าหมายได้ครบทุกกลุ่มและสามารถผลิตผลงานออกสู่ตลาดได้อย่างต่อเนื่อง
การทำงานเพลงจะเริ่มต้นจากการนำเสนอแนวความคิด คอนเซ็ปต์ของงาน
และกำหนดกลุ่มผู้ฟังเป้าหมายต่อคณะกรรมการบริหารธุรกิจเพลง (Music Business
Management Board) เพื่อพิจารณาอนุมัติในหลักการ
โดยแผนการการผลิตแต่ละอัลบั้มจะแตกต่างกันไปตามประเภท
และประมาณการยอดขายของแต่ละอัลบั้มเป็นสำคัญ
หลังจากนั้นการทำงานเพลงจะดำเนินการโดยอิสระโดยทีมงานในแต่ละค่ายเพลง หลังจากนั้น
แผนการประชาสัมพันธ์ การวางกลยุทธ์การโปรโมท จะถูกจัดทำขึ้นโดยทีมงานของแต่ละค่ายเพลง
และนำมาประสานงานร่วมกับหน่วยงานบริหารการใช้สื่อและหน่วยงานจัดจำหน่าย
เพื่อทำให้ผลงานที่ออกมาผ่านการวางแผนและการกลั่นกรองทุกขั้นตอน
ดังนั้นคุณภาพของผลงานจะตรงกับความต้องการและกระแสความนิยมของตลาด ณ ปัจจุบัน

2) _การวางนโยบายการผลิตผลงานในจำนวนที่เหมาะสม
เน้นการให้ความสำคัญกับคุณภาพของผลงาน
และการดูแลสินค้าเมื่อออกสู่ตลาดอย่างใกล้ชิดตลอดจนจบกระบวนการ
ทำให้การผลิตผลงานแต่ละชุดเป็นไปตามการวางแผนในขั้นต้น
และมียอดขายเป็นไปตามการคาดการณ์

3) การใช้ประโยชน์จากสื่อต่างๆ ไม่ว่าจะเป็นสื่อโทรทัศน์ สื่อวิทยุ สื่อสิ่งพิมพ์
และสื่อบนอินเตอร์เน็ตของบริษัทในกลุ่ม เพื่อการประชาสัมพันธ์ผลงานของกลุ่มอย่างมีประสิทธิภาพ
และเพื่อใช้สื่อที่มีอยู่ทั้งหมดให้มีประสิทธิภาพสูงที่สุด

4) การมีระบบการจัดจำหน่ายที่มีประสิทธิภาพ สามารถกระจายสินค้าถึงผู้บริโภคได้อย่างทั่วถึง
มีการจัดระบบการบริหารสินค้าคงคลังให้อยู่ในระดับที่เหมาะสม มีการติดตาม การทำงาน
และบริหารระบบการจัดจำหน่ายอย่างใกล้ชิด

5) การบริหารจัดการลิขสิทธิ์งานเพลงที่มีอยู่อย่างเป็นระบบและมีประสิทธิภาพ
เพื่อสร้างรายได้เพิ่มเติมต่อกิจการ โดยรายได้ลิขสิทธิ์งานเพลงมีสัดส่วนเติบโตขึ้นมากจากปีก่อน
และมีแนวโน้มเติบโตอย่างต่อเนื่องในอนาคต
ทางบริษัทฯจึงมีการวางแผนทางธุรกิจล่วงหน้าเพื่อตอบรับกับการเปลี่ยนแปลงดังกล่าว

การประกอบธุรกิจเพลง มีรายได้หลักจาก 4 แหล่งดังนี้

  1) รายได้จาก Digital Content ไม่ว่าจะเป็นการ Download , Ring tone Ring
  Back tone , Wallpaper , etc.

  2) รายได้จากการขายผลิตภัณฑ์เพลงทั้งงานชุดใหม่และชุดรวมฮิตในรูปแบบต่างๆ ได้แก่ CD VCD
  DVD และ Dual Disc

  3) รายได้จากการหาสปอนเซอร์สนับสนุนอัลบั้มและกิจกรรมการตลาด
  ตลอดจนการขายบัตรและค่าสนับสนุน (Sponsor) งานแสดงคอนเสิร์ต

4) รายได้จากการจัดเก็บลิขสิทธิ์เพลง

 3.1.1.1 ลักษณะผลิตภัณฑ์หรือบริการ

3.1.1.1.1 องค์ประกอบการผลิตงานเพลง

ทีมงานสรรหา คัดเลือก และพัฒนาศิลปิน (Pre-Production Unit)

อยู่ภายใต้การดำเนินงานของบริษัทฯ โดยทีมงานที่มากด้วยประสบการณ์ ขั้นตอนการสรรหา
คัดเลือกและพัฒนาศิลปินมีความสำคัญต่อการผลิตผลงานในขั้นต่อๆ ไปเป็นอย่างมาก
เนื่องจากเป็นขั้นตอนของการเฟ้นหาบุคลากรที่จะเป็นศิลปินคุณภาพต่อไป
และการมีศิลปินใหม่เพิ่มขึ้นมา ทำให้บริษัทฯมีโอกาสในการสร้างงานเพิ่มมากขึ้นทั้งงานเพลง
งานแสดง งานโฆษณา และภาพยนตร์

ค่ายเพลง (Music Label)

ในปัจจุบันกลุ่มบริษัทมีค่ายเพลงผลิตเพลงทั้งสิ้น 7 ค่าย
ซึ่งแต่ละค่ายมีความถนัดในแนวเพลงที่แตกต่างกันไม่ว่าจะเป็น Pop, Rock, Hip Hop, R&B &
Easy Listening

ทุกค่ายล้วนประกอบด้วย โปรดิวเซอร์ ครีเอทีฟ นักแต่งเพลง ทำนอง ผู้เรียบเรียงเสียงประสาน
ที่มีความเชี่ยวชาญและประสบการณ์ในวงการเพลงเป็นระยะเวลานาน
และสามารถผลิตงานเพลงที่มีคุณภาพได้หลากหลายทุกแนวเพลง
ค่ายเพลงจะทำหน้าที่ผลิตงานเพลงออกมาในรูปของมาสเตอร์เพื่อส่งต่อไปที่สายงาน Music
Distribution (บริษัท เค.มาสเตอร์ เดิม) ซึ่งเป็นสายงานย่อย ทำหน้าที่จัดหา Supplier
เพื่อผลิตสินค้าออกมาในรูปของ CD VCD DVD และDual Disc
และทำการจัดจำหน่ายถึงผู้บริโภคผ่านระบบผู้ค้าส่ง ผู้ค้าปลีก และร้านค้าประเภท Modern Trade
ต่อไป

ทีมงานการตลาด MCM (Music Content Management)

ทีมงานการตลาด MCM
รับหน้าที่เป็นศูนย์กลางของธุรกิจเพลงในการดูแลการหารายได้ต่อยอดจากคอนเทนต์เพลงนอกเหนือจากรายได้จากการขายผลิตภัณฑ์เพลง
โดยมุ่งเน้นการสร้างรายได้จากการตอบโจทย์การทำการตลาดของลูกค้าองค์กรที่ใช้ Music
Marketing
เป็นเครื่องมือในการทำการตลาดผ่านการเชื่อมโยงระหว่างตราสินค้าและศิลปินในกิจกรรมรูปแบบต่างๆ
โดยการพัฒนารายได้จากกิจกรรมที่เป็นช่องทางสำคัญในการโปรโมทอัลบั้ม และศิลปิน
ซึ่งวิธีการนี้นอกจากจะเป็นการเพิ่มช่องทางในการหารายได้ให้กับธุรกิจเพลงแล้ว
ยังเป็นการเพิ่มช่องทางในการโปรโมทอัลบั้มต่างๆ
ของธุรกิจเพลงผ่านทางกลุ่มเป้าหมายของตราสินค้าอีกด้วย

รายได้หลักของ MCM มาจากช่องทางดังต่อไปนี้ :-

1)  สปอนเซอร์อัลบั้ม โดยเป็นการสร้างรายได้จากการจัด package
    การขายพื้นที่โฆษณาให้กับสินค้าอื่นๆ ในปก CD, VCD, DVD, Dual Disc, ท้ายสปอตมิวสิค
    วีดีโอ และสปอตโฆษณาอัลบั้ม รวมไปถึงการปรากฏสินค้าในมิวสิควีดีโอของศิลปิน ( Product
    Placement ) หรือทำกิจกรรมพิเศษให้กับลูกค้าเพิ่มเติม โดยโปรโมทไปกับสื่อต่าง
    ๆในเครือไม่ว่าจะเป็น TV, Radio, Publishing
    เพื่อเพิ่มการมองเห็นสินค้าในจุดต่างๆให้กับสินค้าของลูกค้า (Media Exposure)

2)  สปอนเซอร์คอนเสิร์ตใหญ่ ที่ถูกผลิตขึ้นเพื่อช่วยในการโปรโมทอัลบั้มใหม่ของศิลปินหลัก เช่น
    ฟิล์ม แดน-บีม โปงลางสะออน โดยจะมีการจัด Package
    ขายสิทธิ์ในการเป็นผู้สนับสนุนคอนเสิร์ตให้กับสินค้าอื่นๆที่ต้องการ
    โดยมีการขายในหลากหลายรูปแบบ ทั้ง Sole Sponsorship หรือ Co-Sponsorship
    ในขณะเดียวกันก็สามารถหารายได้เพิ่มเติมจากการขายตั๋วคอนเสิร์ต อาทิ คอนเสิร์ต Nice
    Club สมาคมคนน่ารัก by แดน-บีม, ฟิล์มยากูซ่าท้าดวลคอนเสิร์ต และคอนเสิร์ตคิดถึงแม่
    ในปี 2549 ที่ผ่านมา

3)  สปอนเซอร์กิจกรรมทางการตลาดอื่นๆ
    ที่เป็นการสร้างรายได้จากการจัดกิจกรรมย่อยทางการตลาดเพื่อโปรโมทศิลปินต่างๆ
    โดยสามารถผสมความต้องการของลูกค้าเข้ามาในกิจกรรม อาทิเช่น School Tour, Mall
    Tour & Contest ซึ่งได้รับการตอบรับจากลูกค้าองค์กรเป็นอย่างดี
    เนื่องจากการขยายตัวของการทำตลาดแบบ below-the-line
    และมีแนวโน้มที่จะขยายตัวเพิ่มขึ้นอีกในปี 2550

ศิลปินนักร้องในสังกัด (Artist /Singer)

ปัจจุบันบริษัทฯ มีศิลปินนักร้องเพลงไทยสากลในสังกัดประมาณ 236 คน จาก 114 สัญญา
ประกอบด้วยศิลปินเดี่ยวและศิลปินกลุ่ม ซึ่งสามารถผลิตงานเพลงในแนวที่หลากหลายต่างกัน
ตัวอย่างศิลปินในค่ายอาร์เอส ได้แก่

+-----+------------------------------+--------------------------------+
| ศ   | ศิลปินเดี่ยว                     | ศิลปินกลุ่ม                        |
| ิลปิน |                              |                                |
+-----+------------------------------+--------------------------------+
| ชาย | ฟิล์ม รัฐภูมิ, ดัง พันกร, อาหรั่ง,    | แดน-บีม, ไอน้ำ, HYPER, GEAR      |
|     | หวิว, นาธาน                   | KNIGHT, เล้าโลม, JO-POP, BLACK  |
|     |                              | VANILLA, Q,                    |
|     |                              |                                |
|     |                              | B-KING, ALL FOR MEN, JUICE,    |
|     |                              | SMF                            |
+-----+------------------------------+--------------------------------+
| หญิง | ปาน ธนพร, ตอง ภัครมัย, LYDIA,  | โฟร์-มด, PINK, THE SIS, GIRLY   |
|     | NOTTO, MAY, MINT, ฝน         | BERRY, I-BABIE, NEKO JUMP, AM  |
|     | วิรุฬกานต์JENNIE, AMARY         | FINE, BADZ                     |
|     |                              |                                |
|     |                              | พริกไทย                         |
+-----+------------------------------+--------------------------------+

งานรวมฮิต

งานรวมฮิตเป็นอีกช่องทางหนึ่งของการหารายได้จากลิขสิทธิ์งานเพลงที่ออกเป็นอัลบั้มแล้วนำกลับมารวมฮิตใหม่เฉพาะเพลงที่ได้รับความนิยมจากผู้ฟัง
ผู้ซื้อบางกลุ่มนิยมซื้ออัลบั้มใหม่และเมื่อมีการนำเพลงที่ชอบมาทำการรวมฮิตอีกครั้ง
ก็สามารถตอบสนองพฤติกรรมของผู้ซื้อบางกลุ่มที่นิยมฟังเฉพาะชุดรวมฮิต
และเลือกซื้อเก็บไว้เป็นของสะสม (Collection)
ทำให้ผลงานรวมฮิตมีตลาดรองรับและมีแนวโน้มที่จะได้รับความนิยมเพิ่มขึ้น

3.1.1.2 การตลาดและภาวะการแข่งขัน

3.1.1.2.1 การตลาด

ก. กลยุทธ์การตลาด 

1) กลยุทธ์การนำเสนองานคุณภาพ

อาร์เอส ให้ความสำคัญกับคุณภาพสินค้าเป็นอันดับหนึ่ง ทั้งคุณภาพศิลปินและคุณภาพงานเพลง
ในการสร้างศิลปินคุณภาพบริษัทฯมีกระบวนการสรรหาคัดเลือก
และพัฒนาศิลปินในขั้นต้นที่มีประสิทธิภาพ
และมีนโยบายพัฒนาความสามารถของศิลปินอย่างสม่ำเสมอในการผลิตงานเพลง
รวมถึงงานแสดงต่างๆ ตามความสามารถของศิลปินแต่ละคน กลุ่มบริษัทฯมีทีมงานเพลงแยกเป็น 7
ค่าย ทุกค่ายล้วนเป็นบุคลากรผู้มีประสบการณ์ในวงการเพลงมานานกว่า 10-20 ปี
เข้าใจตลาดเพลงไทยเป็นอย่างดี
ผลงานที่ผลิตออกมาตามความถนัดของแต่ละค่ายทำให้ได้ผลงานเพลงที่มีคุณภาพ ความหลากหลาย
และสามารถตอบสนองรสนิยมผู้ฟังได้หลายกลุ่ม

 3.1.1.2.2 ภาวะการแข่งขัน

ในตลาดเพลงไทยมีผู้ประกอบการรายใหญ่ 2 ค่ายคือ บริษัทฯและค่ายคู่แข่งรายใหญ่
ส่วนที่เหลือเป็นผู้ประกอบการรายเล็กที่มีส่วนแบ่งการตลาดในแง่ของยอดขายน้อย
และมีกลุ่มคนฟังเฉพาะกลุ่ม โดยในปี 2549 บริษัทฯ มีส่วนแบ่งทางการตลาดในแง่ของยอดขาย CD
VCD อยู่ที่ประมาณ 28 % ของตลาด และมีส่วนแบ่งทางการตลาดของตลาด Digital Content
อยู่ที่ประมาณ 40 % ของตลาด

 แนวโน้มตลาดธุรกิจเพลงสตริงของกลุ่มบริษัทฯ ในปี 2550 คาดว่าจะมีการเติบโตจากการขยายช่องทางการจำหน่ายใหม่ๆอย่างต่อเนื่องโดยเฉพาะช่องทางร้านขายเพลงออนไลน์ หรือการฟังเพลงผ่านทางโทรศัพท์มือถือ ซึ่งบริษัทฯเป็นผู้นำในการจัดจำหน่ายช่องทางดังกล่าวในปี 2549 เน้นการจัดทำกิจกรรมประเภท Below-the-line เพื่อเข้าถึงกลุ่มผู้บริโภคได้อย่างมีประสิทธิภาพ และเป็นการโปรโมทสนับสนุนผลงานเพลงของอาร์เอส

 ภาวะการแข่งขันของธุรกิจเพลงไทยในประเทศ ยังคงเป็นการแข่งขันด้านผลิตภัณฑ์และการตลาดเพื่อส่งเสริมการขายมากกว่าการแข่งขันด้านราคา โดยแต่ละค่ายในกลุ่มบริษัทฯมีแนวโน้มที่จะนำเสนอผลงานเพลงที่มีความหลากหลายมากยิ่งขึ้น ซึ่งจะแข่งขันกันที่คุณภาพงานเป็นหลัก และบริษัทฯจะเน้นความร่วมมือ (Partnership) กับบริษัทอื่นๆมากขึ้นเพื่อส่งเสริมการทำธุรกิจอย่างเข้มแข็ง

  3.1.1.3 ผลกระทบต่อสิ่งแวดล้อม

  - ไม่มี –

3.1.2 ธุรกิจเพลงลูกทุ่ง

 3.1.2.1 ลักษณะผลิตภัณฑ์หรือบริการ

 ท่ามกลางกระแสความนิยมในเพลงประเภทไทยสากล หรือเพลงสตริงของสังคมไทยในปัจจุบัน บริษัทฯได้เล็งเห็นคุณค่าของเพลงไทยพื้นบ้านประเภทเพลงไทยลูกทุ่งและเพลงเพื่อชีวิต ซึ่งมีกลุ่มแฟนเพลงที่มีใจรักการฟังอย่างเหนียวแน่นและมีปริมาณคนฟังเพิ่มมากขึ้นเรื่อยๆ ไม่เฉพาะกลุ่มแฟนเพลงในต่างจังหวัดเท่านั้น หากแต่มีการขยายวงกว้างไปยังกลุ่มคนรุ่นใหม่ทั้งในกรุงเทพฯและปริมณฑล ทั้งนี้ เพื่อเป็นการส่งเสริมสนับสนุนให้เพลงไทยลูกทุ่ง และเพลงเพื่อชีวิตดำรงอยู่คู่กับสังคมไทย “บริษัท อาร์ สยาม จำกัด” จึงได้ถือกำเนิดขึ้นอย่างเป็นทางการเมื่อวันที่ 6 ธันวาคม พ.ศ.2544 

ในการดำเนินงานของ อาร์ สยามนั้น
มีภาระหน้าที่ที่สำคัญในการสร้างสรรค์ผลงานเพลงไทยลูกทุ่งและเพลงเพื่อชีวิตอย่างต่อเนื่องและครบวงจร
นับตั้งแต่การวางแผนกลยุทธ์ทางการตลาด การคัดสรรศิลปินและบทเพลงไทยลูกทุ่งที่เน้นด้วยคุณภาพ
การดูแลภาพลักษณ์ของศิลปิน
รวมทั้งการผลิตสื่อที่ใช้ในกิจกรรมการส่งเสริมทางการตลาดเพลงไทยลูกทุ่ง อาทิ มิวสิควีดีโอ
คาราโอเกะ สปอตโฆษณา สื่อสิ่งพิมพ์
และผลิตรายการวิทยุ-โทรทัศน์ที่นำเสนอเพลงไทยลูกทุ่งและเพลงเพื่อชีวิตในรูปแบบที่ทันสมัย
เพื่อความบันเทิงอย่างสูงสุดของผู้บริโภคทั่วประเทศ

3.1.2.1.1 องค์ประกอบการผลิตงานเพลง

ทีมงานสรรหา คัดเลือก และพัฒนาศิลปิน (Pre-Production Unit)

อาร์ สยาม เป็นศูนย์รวมของกลุ่มโปรดิวเซอร์ นักแต่งเพลง/ท่วงทำนอง
ผู้เรียบเรียงเสียงประสานที่มีประสบการณ์และความเชี่ยวชาญสูง
เพื่อทำหน้าที่ดูแลการสร้างสรรค์ผลงานอย่างครอบคลุม และมีความหลากหลายของแนวเพลง
ทั้งลูกทุ่งอีสาน ลูกทุ่งภาคกลาง ลูกทุ่งเพื่อชีวิต และลูกทุ่งหมอลำ

ค่ายเพลง (Music Label)

ปัจจุบันมีค่ายเพลงที่ทำหน้าที่ผลิตเพลงไทยลูกทุ่งและเพลงเพื่อชีวิตจำนวนทั้งสิ้น 4 ยูนิต
โดยแต่ละค่ายจะดูแลการผลิตงานเพลงที่แตกต่างกันไป ดังนี้

1)  ยูนิต มีดี เร็คคอร์ด เน้นผลิตงานเพลงลูกทุ่งเพื่อชีวิต

2)  ยูนิต เพลงไชโย เน้นผลิตงานเพลงลูกทุ่งภาคกลาง

3)  ยูนิต แคน เร็คคอร์ด เน้นผลิตงานเพลงลูกทุ่งหมอลำ

4)  ยูนิต รักษ์ไท เน้นผลิตงานเพลงลูกทุ่งแนวหวาน

ซึ่งแต่ละยูนิตจะทำหน้าที่ผลิตงานเพลงออกมาในรูปของมาสเตอร์ และส่งต่อให้กับสายงาน Music
Distribution เช่นเดียวกับธุรกิจเพลงสตริง เพื่อจัดหา Supplier
ในการผลิตสินค้าออกมาในรูปของ CD VCD และDVD และจัดจำหน่ายถึงผู้บริโภคผ่านระบบผู้ค้าส่ง
ผู้ค้าปลีก และร้านค้าประเภท Modern Trade

ศิลปินนักร้องในสังกัด (Artist /Singer)

ภารกิจที่สำคัญของธุรกิจเพลงลูกทุ่ง คือ ความมุ่งมั่นที่จะผลิตศิลปินคุณภาพอย่างต่อเนื่อง
ดังจะเห็นได้จากผลงานในปัจจุบัน ซึ่งมีศิลปินทั้งชาย / หญิง และศิลปินกลุ่มในสังกัดกว่า 40 คน
ได้แก่

  -----------------------------------------------------------------------
  ศิลปินชาย                 ศิลปินหญิง                 ศิลปินกลุ่ม
  ----------------------- ----------------------- -----------------------
  หนู มิเตอร์, สันติ ดวงสว่าง,  หญิง ธิติกานต์, บิว กัลยาณี,   โปงลางสะออน, ปี๊ค &
  หลวงไก่, บ่าววี, ต้อย       อันดา, แคท รัตกาล,        เปรียว, ฟุตปาธแฟมิลี่,
  หมวกแดง, สังคม ยอดนิยม,   การะเกด, เจี๊ยบ เบญจพร,   คู่แฝดเล็ก&ใหญ่, ระกะแหลม,
  วิว ชัชวาล, เอ ทัธกร, บั๊มพ์  เจี๊ยบ กนกพร, ใหม่ เสาวภา, คู่ดูโอ้หมอลำ, อีเกิ้ง
  ณรงค์กลต, นพรัตน์ ไม้หอม,   นุ่น รมิดา, เซียร์, กระแต 4  
  ไทด์ ธนาพล, อานนท์ หมื่นนา, ทีน                      
  วิทย์ มหาชน, อาเล็ก, รักแท้                          
  ไทยนิยม, เมฆา, มอร์แกน, อู๋                         
  พันทาง, นิว นาวิน, แมน                             
  มอเตอร์ไซค์, ชัย ศิริชัย, สนุ๊ก                         
  สิงห์มาตร, ยิว คนเขียนเพลง                          

  -----------------------------------------------------------------------

 รายการโทรทัศน์

ปัจจุบันธุรกิจเพลงลูกทุ่งดำเนินการผลิตรายการโทรทัศน์
เพื่อนำเสนอผลงานเพลงลูกทุ่งอย่างแพร่หลายทางสถานีโทรทัศน์ ทั้งที่เรียกว่า ฟรีทีวี และ
เคเบิ้ลทีวี ดังนี้

  --------------------- ---------------- ------------ ---------- ----------
  รายการเพลง            วัน               เวลา                    สถานี

  ดาวรุ่งลูกทุ่งสยาม         จันทร์ - ศุกร์       11.30        11.55      5

  สดชื่น                  จันทร์ - ศุกร์       16.30        16.55      5

  DJ Center             เสาร์ - อาทิตย์     1.30         2.00       5

  สาวคูณสอง              จันทร์ - พุธ        1.30         2.00       7

                        อาทิตย์            1.00         1.30       7

  คู่ป่วนกวนเพลง           เสาร์             2.30         3.00       9

  เมืองไทยใช่เลย          อาทิตย์            0.30         1.00       9

  ลูกทุ่งฮิตสนั่นเมือง         จันทร์ – อาทิตย์     13.00        15.00      TTV2

                                         1.00         6.00       TTV2
  --------------------- ---------------- ------------ ---------- ----------

 รายการวิทยุทีวี (Multi Radio)

อาร์ สยาม
ได้สร้างปรากฏการณ์สำคัญที่นำความเปลี่ยนแปลงครั้งยิ่งใหญ่มาสู่วงการวิทยุของประเทศไทย
โดยการผลิต “TTV Radio” (Multi Radio)
ที่สามารถรับฟังและชมได้เป็นแห่งแรกของประเทศไทย ซึ่งสามารถติดตามรับฟังได้ทุกวัน 24 ชั่วโมง
และส่งสัญญาณไปทั่วประเทศ

 เว็บไซต์

นอกจากนี้ยังมีการจัดทำเว็บไซต์เพื่อเผยแพร่ข้อมูล ข่าวสาร
ความคืบหน้าของอัลบั้มเพลงลูกทุ่งและศิลปินในสังกัด
รวมถึงเป็นศูนย์รวมการติดต่อสื่อสารและแลกเปลี่ยนความคิดเห็นของกลุ่มแฟนคลับเพลงลูกทุ่งทั่วไทย
ซึ่งสามารถเข้าชมได้ที่ http://www.r-siam.com/

3.1.2.2 การตลาดและภาวะการแข่งขัน

3.1.2.2.1 การตลาด

ก. กลยุทธ์การตลาด 

1) กลยุทธ์การนำเสนองานคุณภาพ

ธุรกิจเพลงลูกทุ่งของอาร์เอสได้รับการตอบรับเป็นอย่างดีจากกลุ่มผู้ฟังเพลงลูกทุ่งและเพลงเพื่อชีวิต
ดังนั้น อาร์ สยาม จึงเน้นให้ความสำคัญกับการผลิตผลงานเพลงและศิลปินที่มีคุณภาพ
โดยมีนโยบายในการสร้างสรรค์ผลงานเพลงผ่านนักแต่งเพลงและโปรดิวเซอร์ที่มีประสบการณ์
และอยู่ในวงการเพลงลูกทุ่งและเพลงเพื่อชีวิตมาเป็นเวลานาน
รวมถึงการสรรหาและพัฒนาศิลปินไปพร้อมกัน
เพื่อให้ผลงานเพลงที่ออกมาสู่ผู้บริโภคเป็นที่ยอมรับและสนองตอบความต้องการของลูกค้าได้ดียิ่งขึ้น

 3.1.2.2.2 ภาวะการแข่งขัน

ตลาดเพลงลูกทุ่งมีผู้ประกอบการรายใหญ่ 2 ค่าย คือ บริษัทฯและค่ายคู่แข่งรายใหญ่
ส่วนที่เหลือเป็นผู้ประกอบการรายเล็กที่มีส่วนแบ่งการตลาดในแง่ของยอดขายน้อย
และมีกลุ่มคนฟังเฉพาะกลุ่ม โดยในปี 2549
ธุรกิจเพลงลูกทุ่งมีส่วนแบ่งทางการตลาดในแง่ของยอดขายอยู่ที่ประมาณ 52%

 สำหรับตลาดธุรกิจเพลงลูกทุ่งและเพลงเพื่อชีวิต ในปี 2550 มีแนวโน้มที่จะขยายตัวเพิ่มขึ้นจากการวางแผนกลยุทธ์ของแต่ละอัลบั้ม รวมทั้งมีการลงทุนใช้สื่อประชาสัมพันธ์เพิ่มมากขึ้นทั้งในส่วนของสื่อโทรทัศน์ และสื่อวิทยุ นอกจากนี้ยังเน้นเรื่องการหารายได้จากช่องทางอื่นๆเพิ่มเติม โดยนำคอนเทนต์เพลงมาเพิ่มมูลค่า เช่น ดาวน์โหลดริงโทน และการจัดกิจกรรมการตลาด เพื่อเข้าถึงกลุ่มผู้บริโภคมากยิ่งขึ้น 

 อาร์ สยาม ยังมีการวางแผนงานครั้งยิ่งใหญ่ประจำปี 2550 ซึ่งจะนำศิลปินในบริษัทมาจัดทำอัลบั้มร่วมกัน และจัดคอนเสิร์ตใหญ่ เพื่อแสดงให้เห็นถึงศักยภาพและพัฒนาการของธุรกิจเพลงลูกทุ่งและเพลงเพื่อชีวิตของอาร์เอส โดยคอนเสิร์ตแรกที่จะเกิดขึ้นจะเป็นคอนเสิร์ตทัวร์ภาคใต้ เพื่อแสดงศักยภาพว่า อาร์ สยาม ประสบความสำเร็จสำหรับตลาดเพลงลูกทุ่งและเพลงเพื่อชีวิตในภาคใต้

ภาวะการแข่งขันของธุรกิจเพลงไทยลูกทุ่งและเพลงเพื่อชีวิตในประเทศ
ยังคงเป็นการแข่งขันด้านผลิตภัณฑ์และการตลาดเพื่อส่งเสริมการขายมากกว่าการแข่งขันด้านราคาเช่นเดียวกับธุรกิจเพลงสตริง

  3.1.2.3 ผลกระทบต่อสิ่งแวดล้อม

  - ไม่มี -

3.1.3 ธุรกิจจัดจำหน่าย

 3.1.3.1 ลักษณะผลิตภัณฑ์หรือบริการ

RS Music Distribution (เดิม คือ บริษัท เค.มาสเตอร์ จำกัด)
ทำหน้าที่จัดจำหน่ายซอฟแวร์บันเทิงต่างๆของอาร์เอส (สินค้าในรูปแบบของ CD VCD DVD และ
Dual Disc) ผ่านช่องทางการจัดจำหน่ายต่างๆ โดยมีรายละเอียดในการดำเนินธุรกิจ ดังนี้

RS Music Distribution
เป็นผู้จัดจำหน่ายผลิตภัณฑ์เกี่ยวกับดนตรีให้กับค่ายเพลงต่างๆและบริษัทอื่นๆในเครืออาร์เอสเป็นหลัก
ทั้งยังมีการจำหน่ายสินค้านอกเครือในรูปแบบของ CD VCD DVD และ Dual Disc ด้วย เช่น
เพลงสากล, เพลงลูกทุ่ง, เพลงไทยสากล
นอกจากนี้ยังมีการจัดจำหน่ายเพิ่มเติมในส่วนของผลงานบันเทิงทางด้านดนตรีอื่นๆ เช่น
Edutainment software, สินค้า merchandising ของศิลปิน อาทิ Stix - it, เสื้อ,
หมวก, พวงกุญแจ เป็นต้น โดยผ่านช่องทางการจำหน่ายต่างๆที่มีอยู่ เช่น Traditional trade
(ร้านค้าส่ง และร้านค้าปลีก), Modern trade (Hypermarket, convenience store,
music and movie shop) และช่องทางใหม่อื่นๆ โดยมีแนวทางการบริหารงาน ดังนี้

1)  การวางโครงสร้างระบบการจัดจำหน่าย

เป็นการบริหารงานเพื่อให้สินค้าของอาร์เอส กระจายไปสู่กลุ่มเป้าหมายได้อย่างถูกต้องและแม่นยำ
เนื่องจากสินค้าที่จัดจำหน่ายนั้นมีหลากหลายประเภท ทำให้กลุ่มลูกค้าเป้าหมายแตกต่างกันออกไปด้วย
ดังนั้นระบบการจัดจำหน่ายถือเป็นปัจจัยสำคัญในการสนับสนุนและส่งเสริมให้สินค้าต่างๆเหล่านี้สามารถเข้าถึงกลุ่มลูกค้าเป้าหมายที่วางไว้
รวมถึงการเพิ่มจำนวนสาขาของร้านค้าที่ดูแลอยู่ให้ครอบคลุมทั่วประเทศ
ซึ่งจะเป็นปัจจัยเสริมในการผลักดันให้สินค้าของอาร์เอส
เป็นที่รู้จักและกระจายตัวได้อย่างแพร่หลายยิ่งขึ้น

2)  การเลือกใช้แหล่งผลิตสินค้าที่มีการควบคุมคุณภาพและมาตรฐาน

RS Music Distribution ได้วางนโยบายในการควบคุมคุณภาพและมาตรฐานของสินค้า
โดยเริ่มต้นจากกระบวนการตรวจสอบมาสเตอร์ให้สมบูรณ์แบบ ก่อนจะนำไปผลิตเป็นซอฟแวร์บันเทิง
และจัดหาแหล่งผลิตที่มีเครื่องจักรและอุปกรณ์ทันสมัย ผ่านการรับรองจากองค์กรมาตรฐานสากล
มีกระบวนการในการตรวจสอบคุณภาพของการผลิต อาทิ ความสมบูรณ์ของภาพและเสียง,
คุณภาพการพิมพ์ปก เป็นต้น มีการควบคุมคุณภาพของวัตถุดิบและการผลิตชิ้นส่วนต่างๆ ที่เกี่ยวข้อง
เช่น แผ่นและกล่องซีดี เพื่อให้ได้รับสินค้าที่มีคุณภาพสูงออกมาสู่กลุ่มลูกค้า

3)  การวางแผนกลยุทธ์ทางการตลาดให้มีประสิทธิภาพ

การนำเสนอผลงานเพลงให้กับกลุ่มคนฟังที่มีหลากหลายประเภทนั้น RS Music Distribution
ในฐานะที่เป็นตัวแทนจำหน่ายผลงานเพลงของอาร์เอส
ซึ่งเป็นหน่วยงานที่พบปะลูกค้าในตลาดอยู่ตลอดเวลา
ทำให้สามารถสำรวจความต้องการของลูกค้าได้สม่ำเสมอทุกเดือน
จะทำการประเมินผลการสำรวจเพื่อสรุปและประมวลผล
จากนั้นก็จะประสานงานไปยังค่ายเพลงต้นสังกัดของอาร์เอส
เพื่อนำเสนอผลการตอบรับของลูกค้าในตลาด
ทำให้แต่ละค่ายเพลงได้รับภาพสะท้อนจากลูกค้าได้ชัดเจนยิ่งขึ้น
และสามารถนำไปปรับปรุงการผลิตผลงานเพลงออกมาให้ตรงกับความต้องการของตลาดและกลุ่มลูกค้ามากที่สุด
นอกจากนี้เมื่อสามารถทำให้แต่ละค่ายเพลงของอาร์เอสสามารถผลิตผลงานเพลงได้ตรงกับความต้องการของตลาดแล้ว
RS Music Distribution
ยังมีมาตรการในการใช้ทรัพยากรที่มีอยู่ในเครือเพื่อส่งเสริมการจัดจำหน่ายสินค้าต่างๆด้วย อาทิ
สื่อโทรทัศน์ สื่อสิ่งพิมพ์ เป็นต้น

4)  การควบคุมต้นทุนการผลิตและจัดจำหน่าย

เนื่องด้วย RS Music Distribution
เป็นหน่วยงานหนึ่งที่จะต้องดูแลและบริหารงานด้านการผลิตและจัดจำหน่ายสินค้าของอาร์เอส ทั้งหมด
ทำให้ต้องวางแผนการทำงานด้านการผลิตให้สอดคล้องกับค่ายเพลงต่างๆ
ทั้งนี้ได้มีการประสานงานและวางแผนการจัดจำหน่ายร่วมกับค่ายเพลงต่างๆ
เพื่อให้สามารถผลิตสินค้าในจำนวนที่เหมาะสมกับจำนวนขายจริงที่ประมาณการไว้

โดยหลังจากที่ธุรกิจเพลงของอาร์เอสมีการปรับแผนกลยุทธ์ในการออกอัลบั้ม คือ
ไม่เน้นปริมาณของอัลบั้มที่ออก แต่จะโฟกัสผลงานเพื่อความชัดเจนในการเจาะกลุ่มเป้าหมายมากขึ้น
ด้วยเหตุนี้เองในเดือนกันยายน พ.ศ.2549 ได้มีการขายเครื่องจักรในการผลิตทั้งหมด
เพื่อให้การทำงานของ RS Music Distribution สอดคล้องกับธุรกิจเพลงของอาร์เอส
นอกจากนี้ยังก่อให้เกิดความยืดหยุ่นในการบริหารต้นทุนในการผลิตอีกด้วย

หน้าที่สำคัญอีกประการหนึ่งของ RS Music Distribution คือ
การบริหารสินค้าคงคลังของอาร์เอสให้อยู่ในระดับที่เหมาะสม
เนื่องจากสินค้าของธุรกิจเพลงมีอัตราการหมุนเวียนสินค้าค่อนข้างสูง ทำให้ RS Music
Distribution
ต้องวางนโยบายการบริหารและการทำงานให้สอดคล้องกับสถานการณ์ตลาดที่มีการเปลี่ยนแปลงอยู่ตลอดเวลา
ซึ่งแม้ว่าจะมีการวางแผนการจัดจำหน่ายตั้งแต่ต้นทางร่วมกับธุรกิจเพลงแล้วก็ตาม
แต่ก็ยังต้องมีการปรับแผนการทำงานให้ทันสมัยอยู่เสมอ เพื่อป้องกันปัญหาเรื่องสินค้าล้าสมัย
อันเป็นปัจจัยหลักที่จะส่งผลกระทบต่อการบริหารสินค้าคงคลังของอาร์เอส

  3.1.3.2 การตลาดและภาวะการแข่งขัน

  3.1.3.2.1 การตลาด

ก. กลยุทธ์ทางการตลาด

1)  กลยุทธ์การจัดจำหน่ายให้มีประสิทธิภาพ

  เพื่อเพิ่มประสิทธิภาพในการจัดจำหน่ายสินค้าของอาร์เอส RS Music Distribution
  ได้มีการกำหนดแผนงานก่อนที่จะจัดจำหน่ายสินค้าแต่ละรายการ ในจำนวนสินค้าที่เพียงพอ
  และเหมาะสมกับกลุ่มเป้าหมาย ภายในช่องทางการจัดจำหน่าย ทั้ง Traditional trade และ
  Modern trade คิดเป็นสัดส่วนประมาณ 65% และ 35% ตามลำดับ โดยมีโครงสร้างดังนี้

2)  กลยุทธ์การวางแผนกิจกรรมทางตลาด

ฝ่ายการตลาดได้วางแผนกิจกรรมส่งเสริมการขาย ณ จุดขาย (Below the line activity)
ในรูปแบบต่างๆ ตลอดปี ทั้งเพลงไทยสากลและเพลงลูกทุ่ง
เพื่อผลัดเปลี่ยนและหมุนเวียนไปยังบริเวณจุดขายต่างๆที่เป็นกลุ่มลูกค้าเป้าหมาย
ซึ่งสามารถส่งเสริมยอดขายของธุรกิจเพลงได้ อาทิ การแจกของ premiumกับอัลบั้ม,
ศิลปินไปแจกลายเซ็น หรือ โชว์มินิคอนเสิร์ต รวมถึงการใช้สื่อ ณ จุดขาย (Point of sale)
อาทิ โปสเตอร์, Banner, Standee
ที่สามารถดึงดูดความสนใจของกลุ่มลูกค้าเป้าหมายได้ในระดับหนึ่ง
และได้รับการตอบรับจากลูกค้าเป็นอย่างดี
ทั้งยังสามารถสร้างความพึงพอใจให้กับร้านค้าที่เป็นตัวแทนจำหน่ายสินค้าของบริษัทฯ

3)  ระบบการวิเคราะห์ข้อมูลการขายที่ถูกต้องและแม่นยำ

จากการที่บริษัทฯนำเอาระบบคอมพิวเตอร์เพื่อการบริหารฐานข้อมูล
เข้ามาใช้กับธุรกิจการจัดจำหน่าย
ทำให้บริษัทฯสามารถตรวจสอบยอดขายและวางแผนการจัดจำหน่ายของร้านค้าได้อย่างแม่นยำ
ซึ่งส่งผลให้ฝ่ายขายและฝ่ายการตลาดสามารถปรับเปลี่ยนกลยุทธ์ทางการขายและการตลาดได้รวดเร็วและทันกับสถานการณ์ในช่วงเวลานั้นๆ
ตามข้อมูลที่ได้รับมาจากการวิเคราะห์ฐานข้อมูลผ่านระบบดังกล่าว

4)  ระบบการขนส่ง (Logistic) ที่มีประสิทธิภาพ

สำหรับการบริหารและจัดการระบบการขนส่ง ทางอาร์เอส
ได้ใช้บริการการจัดเก็บสินค้าคงคลังและจัดส่งสินค้าโดยบริษัทขนส่งที่มีความน่าเชื่อถือในอันดับต้นๆของประเทศไทย
ทั้งในกรุงเทพฯ และต่างจังหวัด
โดยสามารถจะตอบสนองความต้องการสินค้าได้ตรงตามเวลาที่กำหนดไว้

3.1.3.2.2 ภาวะการแข่งขัน

เนื่องจากปัจจุบันมีบริษัทเพลงต่างๆมากมายทั้งขนาดใหญ่และเล็กที่ผลิตผลงานเพลงออกสู่ตลาดในหลากหลายแนวเพลง
ทำให้การแข่งขันรุนแรงมากยิ่งขึ้น ทั้งในแง่ของปริมาณ และแนวเพลงที่นำเสนอต่อผู้บริโภค
และผู้บริโภคเองก็มีโอกาสในการเลือกซื้อสินค้าให้ตรงตามความพึงพอใจและความต้องการมากยิ่งขึ้น
ประกอบกับปัจจุบันมีเทคโนโลยีที่ทันสมัย
ทำให้การละเมิดลิขสิทธิ์ทำได้ง่ายและกระจายเป็นวงกว้างในกลุ่มผู้บริโภค อาทิ MP3, download
เพลง หรือ CDที่ละเมิดลิขสิทธิ์ ซึ่งจะส่งผลให้ความนิยมของผู้บริโภคเปลี่ยนแปลงไปอย่างรวดเร็ว
จึงทำให้ปัจจุบันธุรกิจการจัดจำหน่ายสินค้าลิขสิทธิ์นั้นต้องพิจารณาให้ถูกช่องทาง เวลา
และสามารถเข้าถึงความต้องการของผู้บริโภคได้มากขึ้น ดังนั้นการประกอบธุรกิจการจัดจำหน่ายนี้
จึงต้องสามารถปรับเปลี่ยนกลยุทธ์ทางการตลาดในการนำเสนอสินค้าได้ตลอดเวลา

  3.1.3.3 ผลกระทบต่อสิ่งแวดล้อม

  - ไม่มี -

3.1.4 ธุรกิจจัดเก็บลิขสิทธิ์

บริษัท จัดเก็บลิขสิทธิ์ไทย จำกัด (THAI CORYRIGHT COLLECTION CO., LTD.)
หรือในชื่อย่อว่า TCC เป็นองค์กรผู้บริหารสิทธิ์ต่างๆให้กับเจ้าของลิขสิทธิ์ โดยในปี 2546 TCC
มุ่งมั่นจะพัฒนาระบบการอนุญาต และจัดเก็บค่าลิขสิทธิ์จนประสบความสำเร็จ
นับว่าเป็นต้นแบบในการพัฒนาองค์กรการจัดเก็บค่าลิขสิทธิ์ที่มีศักยภาพและประสิทธิภาพ
ซึ่งทำหน้าที่ในการบริหารลิขสิทธิ์ให้กับบริษัทฯและค่ายเพลงกับครูเพลงอื่นๆในสิทธิเผยแพร่ต่อสาธารณชนกว่า
15,000 เพลง และนับตั้งแต่วันที่ 1 มกราคม 2547 ที่ผ่านมา TCC
ได้พัฒนาและเพิ่มช่องทางการอนุญาตให้ผู้ประกอบการสามารถใช้งานลิขสิทธิ์ในสิทธิทำซ้ำประเภทงานดนตรีกรรมในรูปแบบมีดี้ฟาย,
MD (MINI DISK) วีซีดี คาราโอเกะ CD AUDIO เป็นต้น

สำหรับปี 2548 TCC
ได้พัฒนาระบบการอนุญาตให้กับผู้ประกอบการที่จะนำงานลิขสิทธิ์ไปเผยแพร่ต่อสาธารณชนตามสถานีวิทยุ
สถานที่จัดจำหน่ายเครื่องใช้ไฟฟ้า เครื่องคอมพิวเตอร์ การจัดงานในรูปแบบของมหกรรม เทศกาล
นิทรรศการ เป็นต้น
ซึ่งได้รับการตอบรับและยินยอมเข้าสู่ระบบการขออนุญาตเพื่อใช้ประโยชน์จากงานลิขสิทธิ์ของผู้ประกอบการที่ใช้งานลิขสิทธิ์มากขึ้นเป็นลำดับอย่างต่อเนื่อง
ในปี 2549 TCC
วางนโยบายให้เปิดช่องการจัดเก็บค่าลิขสิทธิ์และการอนุญาตให้ครอบคลุมทุกประเภทของการใช้งานลิขสิทธิ์
อาทิ การใช้งานลิขสิทธิ์เพื่อการเผยแพร่ต่อสาธารณชนในห้างสรรพสินค้า ศูนย์การค้า ร้านสะดวกซื้อ
หรือประกอบการแสดงหรือละคร ภาพยนตร์หรือกิจกรรมอื่นๆ
ที่ประสงค์จะใช้งานลิขสิทธิ์หรือเพื่อประโยชน์แห่งการใช้งานลิขสิทธิ์หรือสิทธิทำซ้ำรูปแบบใหม่ๆ เช่น
รูปแบบ WMA

สำหรับปี 2550 TCC ได้มีการปรับระบบฐานข้อมูลลูกค้าใหม่ทั้งหมด
เพื่อความสะดวกในการบริหารจัดการภายใน และประสิทธิภาพในการจัดเก็บลิขสิทธิ์จากภายนอก
โดย TCC มีความมั่นใจว่าจะทำให้เจ้าของลิขสิทธิ์ได้รับประโยชน์อย่างเต็มที่
ทำให้สาธารณชนได้ใช้ผลงานเพลงอันมีลิขสิทธิ์อย่างสะดวกยิ่งขึ้น
และก่อให้เกิดการใช้ประโยชน์อย่างแพร่หลายมากยิ่งขึ้น

3.1.4.1 ลักษณะผลิตภัณฑ์หรือบริการ

TCC ได้จำแนกลูกค้าลิขสิทธิ์งานเพลงและภาพศิลปิน ออกเป็น 2 กลุ่มคือ
กลุ่มแรกเป็นกลุ่มที่ได้สิทธิในการทำซ้ำ เช่น ผู้ประกอบการ website
ผู้ให้บริการดาวน์โหลดเสียงเรียกเข้าโทรศัพท์มือถือ ปัจจุบันลูกค้ากลุ่มนี้มีจำนวนทั้งหมด 41 ราย
กลุ่มที่สองเป็นกลุ่มที่ได้สิทธิในการเผยแพร่ต่อสาธารณชนของผู้ประกอบการ ได้แก่ ร้านคาราโอเกะ
บูธ (หยอดเหรียญ) ห้องโถงและห้องวีไอพี Jukebox งานดนตรีกรรม อาทิ การแสดงสด
เสียงตามสาย และช่องทางการจัดเก็บอื่นๆที่เพิ่มขึ้น และสิทธิทำซ้ำงานดนตรีกรรมและโสตทัศนวัสดุ
ประเภทมีดี้ฟาย ฮาร์ดดิสก์ต่อเครื่องและฮาร์ดดิสก์ต่อระบบ หรือสิทธิทำซ้ำรูปแบบใหม่ ทำให้ ณ
ปัจจุบัน TCC มีสมาชิกรวมทั้งสิ้น 21,510 ราย และคิดเป็น 76,409 หน่วย

  3.1.4.2 ผลกระทบต่อสิ่งแวดล้อม

  - ไม่มี -

3.2 ธุรกิจดิจิตอล

3.2.1 ธุรกิจโมบายดิสทริบิวชั่น (Mobile Distribution)

3.2.1.1 ลักษณะผลิตภัณฑ์หรือบริการ

ในช่วง 2-3 ปีที่ผ่านมาธุรกิจการให้บริการเนื้อหาผ่านทางโทรศัพท์เคลื่อนที่นั้น
มีการเติบโตอย่างก้าวกระโดด โดยเฉพาะอย่างยิ่งสำหรับบริการเสียงรอสาย
จึงทำให้รายได้จากการให้บริการผ่านทางเครือข่ายของผู้ให้บริการโทรศัพท์เคลื่อนที่
เริ่มเข้ามาทดแทนรายได้ที่หายไปจากการขายเทปและซีดี
โดยบริการที่กลุ่มธุรกิจโมบายนั้นเปิดให้บริการ ได้แก่ Ringtone, Wallpaper, Full Song,
Ring Back Tone, Back Ground Music, VDO Clip, VDO Ringtone, Flash on
Mobile และ อื่น ๆ ซึ่งจะมีกลุ่มเป้าหมายหลักเป็น นักเรียน นักศึกษา
รวมไปถึงกลุ่มคนที่เริ่มทำงาน ซึ่งสอดคล้องกับกลุ่มลูกค้าที่บริโภคเพลงของทาง RS เป็นหลัก
แต่ทว่าในปี 2549 นั้น ทางสายงานได้มีการขยายกลุ่มเป้าหมายออกไปยังกลุ่มคนในต่างจังหวัด
และกลุ่มคนทำงานโรงงาน โดยได้มีการนำเอาเพลงลูกทุ่งจากค่าย R-Siam
เข้ามาพัฒนาเป็นบริการเสริมสำหรับโทรศัพท์เคลื่อนที่ ซึ่งได้รับการตอบรับเป็นอย่างดี
จากการที่มีลูกค้าเข้ามาใช้บริการเพลงจากค่าย R-Siam ไม่ว่าจะเป็น เสียงเรียกเข้า
เสียงเพลงรอสาย รวมไปถึงการซื้อเพลงแบบเต็มเพลงผ่านทางโทรศัพท์เคลื่อนที่

ในปีพ.ศ.2549 บริการที่สร้างความโดดเด่นให้กับธุรกิจโมบายดิสทริบิวชั่น ได้แก่
การซื้อเพลงแบบเต็มเพลงผ่านทางโทรศัพท์มือถือหรือการดาวน์โหลดวีดีโอคลิปต่างๆ
ทั้งนี้เนื่องจากพฤติกรรมผู้บริโภคที่เปลี่ยนไป
โดยมีการนำเอาโทรศัพท์มาใช้เป็นอุปกรณ์ในการฟังเพลง
ประกอบกับเทคโนโลยีของโทรศัพท์เคลื่อนที่ก็มีการเปลี่ยนแปลง ทำให้ใช้งานได้สะดวกขึ้น
พร้อมทั้งราคาที่ถูกลงไม่ว่าจะเป็นตัวโทรศัพท์ หรือ เมโมรี่การ์ด ด้วยปัจจัยทั้งหลายเหล่านี้
จึงทำให้ลูกค้าหันมาบริโภคเพลงผ่านทางโทรศัพท์เคลื่อนที่มากขึ้น
ซึ่งในอนาคตอันใกล้หากมีการนำเอาเครือข่าย 3G เข้ามาใช้ ก็จะยิ่งทำให้ RS Digital
สามารถให้บริการมัลติมีเดียได้อย่างเต็มรูปแบบมากยิ่งขึ้น

3.2.1.2 การตลาดและภาวะการแข่งขัน

3.2.1.2.1 การตลาด

ปัจจุบันการตลาดของกลุ่มธุรกิจโมบายนั้น จะเน้นการทำการตลาดเป็น 2 ส่วน ได้แก่
การเข้าถึงผู้ใช้บริการโทรศัพท์เคลื่อนที่โดยตรง โดยการใช้สื่อสิ่งพิมพ์ ทีวี วิทยุ
เพื่อเป็นการแนะนำบริการและเนื้อหาใหม่ๆ ซึ่งสื่อเหล่านี้นั้นจะมีค่าใช้จ่ายค่อนข้างสูง
ในส่วนที่สองนั้นจะทำการตลาดผ่านทางเจ้าของโครงข่ายโทรศัพท์เคลื่อนที่ เช่น AIS, DTAC,
True Move และ Hutch ซึ่งการทำการตลาดแบบนี้นั้นจะมีค่าใช้จ่ายที่ต่ำกว่า
เนื่องจากจะใช้สื่อและช่องทางที่เจ้าของโครงข่ายมีอยู่แล้ว เช่น SMS Broadcast, IVR Call
Out และสื่อสิ่งพิมพ์ที่ไปกับใบแจ้งค่าใช้จ่าย เป็นต้น โดยในปี 2549 นั้น
รูปแบบของการทำการตลาดจะมุ่งเน้นในการกระตุ้นให้มีการใช้งานที่มากขึ้น โดยการทำ Cross
Sale กับบริการต่างๆ ที่มีอยู่ เช่น เปิดให้บริการ Tutor on Mobile
ซึ่งเป็นบริการในด้านการศึกษา ทำให้เกิดการ Cross Sale
ระหว่างบริการด้านการศึกษากับบริการดาวน์โหลดริงโทน ซึ่งในปีพ.ศ.2550
จะยังคงเน้นการทำการตลาดในลักษณะนี้
เพื่อให้เกิดความหลากหลายในด้านบริการและกลุ่มลูกค้าได้มากยิ่งขึ้น

3.2.1.2.2 ภาวะการแข่งขัน

ธุรกิจการให้บริการเนื้อหาบนโทรศัพท์เคลื่อนที่นั้น เป็นธุรกิจที่มีการแข่งขันสูง ไม่ว่าจะเป็นเนื้อหา
รูปแบบการให้บริการ และการทำการตลาดเพื่อเข้าถึงกลุ่มผู้บริโภค
เจ้าของเนื้อหาทั้งหลายเริ่มเล็งเห็นถึงแหล่งรายได้ใหม่ผ่านช่องทางนี้มากขึ้น
จะเห็นได้ว่ามีบริการเกิดใหม่มากมายเช่น การให้บริการส่งข่าวผ่านทาง SMS จากสำนักข่าวต่าง ๆ
รวมถึงการทำลด แลก แจก แถม ให้กับผู้ใช้บริการ
ด้วยเหตุนี้เองผู้บริโภคจึงมีทางเลือกที่จะใช้บริการมากขึ้น
โดยไม่จำเป็นต้องใช้บริการเพียงแค่เสียงเรียกเข้าอีกต่อไป จากเหตุผลนี้เองทางสายงาน RS
Digital จึงมีความต้องการที่จะให้มีบริการที่หลากหลายและครอบคลุม
โดยไม่จำกัดว่าจะต้องมีเพียงเนื้อหาเฉพาะในส่วนของ RS เพียงแหล่งเดียวเท่านั้น
ซึ่งในปีพ.ศ.2549 ทางสายงานได้เริ่มเปิดให้บริการเนื้อหาที่เรียกว่า Non RS ให้กับผู้บริโภค เช่น
การให้ดาวน์โหลดภาพ Ultraman จาก TIGA, บริการมวยจากสมิงขาว,
การให้บริการดูดวงจากอาจารย์ลักษณ์ และสายด่วนผลฟุตบอล เป็นต้น จากการมีเนื้อหาที่หลากหลาย
ผนวกกับความเชี่ยวชาญทางด้านเทคโนโลยี
และความชำนาญในการทำการตลาดกับกลุ่มผู้ใช้บริการโทรศัพท์เคลื่อนที่ ทำให้ RS Digital
ก้าวเข้าสู่การเป็น Mobile Entertainment อย่างเต็มรูปแบบ ซึ่งยากที่คู่แข่งจะไล่ตามได้ทัน

3.2.1.3 การจัดหาผลิตภัณฑ์หรือบริการ

การที่จะพัฒนาบริการใหม่ ๆ ออกสู่ตลาดนั้น มีปัจจัยหลายประการที่จะทำให้บริการนั้น ๆ
ประสบความสำเร็จ ปัจจัยหลักมาจากทำ R&D เพื่อให้เข้าใจถึงเทคโนโลยีของโทรศัพท์เคลื่อนที่
ซึ่งมีการเปลี่ยนแปลงที่เร็วมาก ดังนั้นการเข้าใจถึงเทคโนโลยี และการนำเอามาประยุกต์ใช้
เพื่อให้เกิดเป็นบริการใหม่ ๆ นั้น จึงเป็นปัจจัยหลักที่ทำให้ RS Digital เป็นผู้นำทางด้าน
Innovation มาตลอด โดยที่ RS Digital เป็นคนแรกที่เปิดให้บริการเสียงเรียกเข้าแบบ True
Tone ตามมาด้วยการให้บริการดาวน์โหล Full song และ Flash on Mobile
เป็นคนแรกในประเทศไทย ไม่เพียงแต่จะมี Innovation เท่านั้น ทาง RS Digital
ยังคงพัฒนาเนื้อหาอื่น ๆ ให้อยู่ในรูปแบบ Digital
เพื่อทำการเผยแพร่และให้บริการผ่านทางเครือข่ายโทรศัพท์เคลื่อนที่ เช่น
การร่วมมือกับวิทยุในเครือ Sky High คือ MAX 88.5 ในการให้บริการ Max Haunted
ซึ่งผู้ที่ฟังคลื่นวิทยุ MAX 88.5 สามารถที่จะดาวน์โหลด เรื่องเล่าสยองขวัญจากทาง MAX 88.5
ไปฟังได้ โดยผ่านทางโทรศัพท์เคลื่อนที่ รวมไปถึงการพัฒนา Wireless Application
Protocol (WAP) ซึ่งเป็นเว็ปไซต์บนโทรศัพท์เคลื่อนที่ให้กับกลุ่มธุรกิจภาพยนตร์ เช่น รักจัง
เพื่อใช้ในการประชาสัมพันธ์
และให้บริการดาวน์โหลเนื้อหาของภาพยนตร์ผ่านทางโทรศัพท์เคลื่อนที่อีกด้วย

  3.2.1.4 ผลกระทบต่อสิ่งแวดล้อม

  - ไม่มี -

3.2.2 ธุรกิจดิจิตอลดิสทริบิวชั่น (Digital Distribution)

3.2.2.1 ลักษณะผลิตภัณฑ์หรือบริการ

ธุรกิจดิจิตอลดิสทริบิวชั่นประกอบด้วย

  1) ธุรกิจให้บริการอินเตอร์เน็ตคอนเทนต์ (Internet Content)

  2) ธุรกิจให้บริการดิจิตอลคอนเทนต์พ่วงผลิตภัณฑ์ (Digital Content)

  3) ธุรกิจให้บริการดิจิตอลคอนเทนต์ (Digital Content) และมาร์เก็ตติ้งโซลูชั่น
  (Marketing Solution)

ซึ่งมีกลุ่มเป้าหมายหลักแบ่งเป็น 2 กลุ่มคือ

  1) กลุ่มลูกค้าปลีกทั่วไป ซึ่งส่วนใหญ่เป็นกลุ่มวัยรุ่น นักเรียน นักศึกษา รวมไปถึงกลุ่มคนทำงาน
  ซึ่งสอดคล้องกับกลุ่มลูกค้าที่ติดตามผลงานเพลงต่างๆของอาร์เอสเป็นหลัก

2) กลุ่มลูกค้าองค์กร ซึ่งประกอบด้วย

-   เว็บไซด์ที่ให้บริการอินเตอร์เน็ตคอนเทนต์

-   บริษัทหรือผู้ประกอบการต่างที่ให้บริการคอนเทนต์ผ่านระบบบริการอินเตอร์เน็ตความเร็วสูง

-   องค์กรภาครัฐที่ดำเนินงานโครงการให้บริการอินเตอร์เน็ตคอนเทนต์

-   บริษัทหรือตัวแทนจำหน่ายโทรศัพท์มือถือและเครื่องใช้อิเล็กทรอนิคส์ต่างๆ

-   บริษัทหรือตัวแทนจำหน่ายผลิตภัณฑ์และบริการต่างๆทั่วไป

3.2.2.2 การตลาดและภาวะการแข่งขัน

ผลพวงจากความก้าวหน้าด้านเทคโนโลยี
ทำให้ปัจจุบันพฤติกรรมผู้บริโภคในด้านการบริโภคคอนเทนต์ต่างๆมีการเปลี่ยนแปลงไปจากเดิมเป็นอันมาก
แผนการตลาดสำหรับผู้ให้บริการคอนเทนต์ต้องมีการปรับปรุงรูปแบบและวิธีการใหม่ๆอยู่เสมอ
โดยเฉพาะธุรกิจการให้บริการดิจิตอลคอนเทนต์
ซึ่งมักแปรผันตามเทคโนโลยีที่เปลี่ยนแปลงไปอย่างรวดเร็วตลอดเวลา

ในแง่ของธุรกิจการให้บริการอินเตอร์เน็ตคอนเทนต์นั้น
สภาวะการแข่งขันทวีความรุนแรงขึ้นอย่างต่อเนื่อง
เหตุผลหลักมาจากการเติบโตของจำนวนผู้ใช้งานอินเตอร์เน็ต
โดยเฉพาะผู้ใช้งานอินเตอร์เน็ตความเร็วสูง
ส่งผลให้ความต้องการในการบริโภคคอนเทนต์ผ่านช่องทางอินเตอร์เน็ตมีมากขึ้น
นอกจากนี้ยังมีแรงสนับสนุนอื่นๆอาทิ
ความพยายามของบริษัทและองค์กรต่างๆในการสร้างการเรียนรู้และทดลองใช้งานด้านธุรกรรมบนอินเตอร์เน็ตต่างๆและการชำระค่าบริการผ่านอินเตอร์เน็ตและโทรศัพท์มือถือ
เป็นต้น ทั้งหมดล้วนส่งผลให้ทั้งอุปทาน และอุปสงค์ด้านธุรกิจการให้บริการอินเตอร์เน็ตเติบโต
และทวีความรุนแรงขึ้นอย่างต่อเนื่อง และยังมีแนวโน้มการเติบโตในลักษณะก้าวกระโดดต่อไป

สำหรับธุรกิจให้บริการดิจิตอลคอนเทนต์พ่วงผลิตภัณฑ์ และธุรกิจให้บริการดิจิตอลคอนเทนต์
และมาร์เก็ตติ้งโซลูชั่น นั้นก็มีสภาวะการแข่งขันและการเติบโตของตลาดที่สูงขึ้นเช่นกัน
ดังจะเห็นได้จากปัจจุบัน บริษัทและองค์กรเอกชนต่างๆ
รวมถึงองค์กรภาครัฐต่างๆมีการกำหนดนโยบาย และแผนการตลาดที่ใช้เทคโนโลยีเป็นกลยุทธ์สำคัญ
ดังนั้นดิจิตอลคอนเทนต์จึงเป็นอีกหนึ่งทางเลือกที่สามารถสร้างทั้งความแตกต่าง
และมูลค่าเพิ่มที่มีประสิทธิภาพให้กับสินค้าและบริการต่างๆเป็นอย่างดี เช่น
การให้สิทธิพิเศษกับลูกค้าที่ซื้อผลิตภัณฑ์หรือใช้บริการ สามารถรับดิจิตอลคอนเทนต์ต่างๆมากมาย อาทิ
การโหลดริงโทน การโหลดภาพต่างๆ การฟังเพลง การดาวน์โหลดต่างๆ รวมถึง
คูปองส่วนลดอิเล็กทรอนิคส์ เป็นต้น

3.2.2.3 การจัดหาผลิตภัณฑ์หรือบริการ

เนื่องจากการบริโภคคอนเทนต์ต่างๆผ่านช่องทางดิจิตอลนั้น
ผู้บริโภคสามารถเป็นผู้เลือกและเปลี่ยนแปลงลักษณะการบริโภคได้อย่างรวดเร็วและง่ายดาย
ดังนั้นผลิตภัณฑ์หรือบริการจำต้องมีความหลากหลาย
และไม่จำเจอยู่ตลอดเวลาเพื่อให้ทันกับความต้องการที่เปลี่ยนแปลงไปอยู่เสมอ
หากลำพังเพียงการให้บริการคอนเทนต์อาร์เอสนั้น
คงไม่เพียงพอในการให้บริการอย่างครบถ้วนสมบูรณ์ได้
ดังนั้นจึงต้องมีการเพิ่มการให้บริการในส่วนของคอนเทนต์จากพันธมิตรภายนอกในทุกรูปแบบ อาทิ
บริษัทค่ายเพลงต่างๆ บริษัทผู้ผลิตภาพยนตร์ต่างๆ บริษัทผู้ผลิตเอนิเมชั่นกราฟฟิกส์ต่างๆ เป็นต้น
ซึ่งการดำเนินการดังกล่าวจะต้องมีการวางแผนการดำเนินงานให้สอดคล้องและเหมาะสมกับกระแสความต้องการที่เปลี่ยนแปลงไปอย่างเหมาะสม

  3.2.2.4 ผลกระทบต่อสิ่งแวดล้อม

  - ไม่มี -

3.3 ธุรกิจโชว์บิซ

ในการประกอบธุรกิจโชว์บิซ ประกอบด้วยรายได้จาก 4 ธุรกิจหลัก ได้แก่ การจัดคอนเสิร์ต,
การจัดอีเว้นท์, งานโครงการราชการ และ การบริหารศิลปิน

1.  คอนเสิร์ต

3.3.1.1 ลักษณะผลิตภัณฑ์หรือบริการ

บริษัท อาร์เอส จำกัด (มหาชน)
เป็นผู้มีประสบการณ์และมีความเชี่ยวชาญในการสร้างสรรค์งานคอนเสิร์ตของศิลปินทั้งในและต่างประเทศมาเป็นระยะเวลานาน
จนเป็นที่ยอมรับและไว้วางใจด้วยดีเสมอมา ซึ่งคอนเสิร์ตที่จัดขึ้นส่วนใหญ่แบ่งได้เป็น 2 ลักษณะ คือ

1.) คอนเสิร์ตที่อยู่ในแผนการโปรโมทศิลปิน

2.) คอนเสิร์ตที่มีการคิด Concept ขึ้นมาใหม่
หรือมีการวางรูปแบบให้ตรงกับตามความต้องการของลูกค้า
เพื่อเป็นช่องทางในการสร้างรายได้เพิ่มเติมให้กับธุรกิจ

นอกจากคอนเสิร์ตทั้งสองลักษณะดังกล่าวแล้ว
บริษัทฯยังให้ความสนใจกับการนำศิลปินจากต่างประเทศเข้ามาจัดคอนเสิร์ตในประเทศไทยอีกด้วย
โดยในปีพ.ศ.2550 บริษัท อาร์เอสไอ-ดรีม เอ็นเตอร์เทนเม้นท์ จำกัด
ซึ่งประกอบไปด้วยทีมงานที่มีประสบการณ์ในการนำศิลปินระดับโลกเข้ามาจัดแสดงในประเทศไทยมาแล้วนั้น
จะเข้ามาดูแลรับผิดชอบการจัดแสดงคอนเสิร์ตของศิลปินต่างประเทศให้กับอาร์เอสโดยตรง
ซึ่งจะช่วยเพิ่มความโดดเด่นให้กับธุรกิจการจัดคอนเสิร์ตของอาร์เอสได้มากยิ่งขึ้น

3.3.1.2 การตลาดและภาวะการแข่งขัน

3.3.1.2.1 การตลาด

ทีมงานการตลาด MCM (Music Content Management)
รับหน้าที่เป็นศูนย์กลางของธุรกิจเพลงในการดูแลการหารายได้ต่อยอดจากคอนเทนต์เพลง
โดยมุ่งเน้นการสร้างรายได้ที่สามารถตอบโจทย์การทำการตลาดของลูกค้าองค์กรที่ใช้ Music
Marketing
เป็นเครื่องมือในการทำการตลาดผ่านการเชื่อมโยงระหว่างตราสินค้าและศิลปินในกิจกรรมรูปแบบต่างๆ
โดยการพัฒนารายได้จากกิจกรรมที่เป็นช่องทางสำคัญในการโปรโมทอัลบั้ม และศิลปิน
ซึ่งหนึ่งในวิธีการดังกล่าว คือ
การหาสปอนเซอร์คอนเสิร์ตใหญ่ที่ถูกจัดขึ้นเพื่อการโปรโมทอัลบั้มใหม่ของศิลปินหลัก เช่น ฟิล์ม
แดน-บีม โปงลางสะออน โดยจะมีการจัด Package
ขายสิทธิ์ในการเป็นผู้สนับสนุนคอนเสิร์ตให้กับสินค้าที่ต้องการ ซึ่งมีการขายในหลากหลายรูปแบบ ทั้ง
Sole Sponsorship หรือ Co-Sponsorship
ในขณะเดียวกันก็สามารถหารายได้เพิ่มเติมจากการขายตั๋วคอนเสิร์ต อาทิ คอนเสิร์ต Nice Club
สมาคมคนน่ารัก by แดน-บีม, ฟิล์มยากูซ่าท้าดวลคอนเสิร์ต และคอนเสิร์ตคิดถึงแม่ ในปี 2549
ที่ผ่านมา

นอกจากนี้บริษัทฯยังใช้กลยุทธ์การตอบสนองความต้องการของลูกค้ามากที่สุด
โดยการสร้างสรรค์งานคอนเสิร์ตที่มีรูปแบบตามความต้องการของลูกค้า
หรือโฟกัสกลุ่มเป้าหมายที่ชัดเจน ซึ่งในปี2549 ได้แก่ คอนเสิร์ต “Student Rock Party
Concert” ซึ่งเจาะกลุ่มเป้าหมายเป็นนักเรียนในชั้นมัธยมศึกษา เป็นต้น

3.3.1.2.2 ภาวะการแข่งขัน

สำหรับธุรกิจการจัดคอนเสิร์ตในปี2549นั้นมีการแข่งขันค่อนข้างสูง
สังเกตได้จากคอนเสิร์ตที่เกิดขึ้นมากมายตลอดทั้งปี โดยเฉพาะคอนเสิร์ตประเภท Retro
ที่จัดขึ้นเพื่อเอาใจกลุ่มเป้าหมายผู้ใหญ่ที่มีกำลังซื้อค่อนข้างมาก
ที่เป็นเช่นนี้เกิดจากในปัจจุบันผู้จัดงานคอนเสิร์ตไม่จำเป็นต้องเป็นบริษัทเจ้าของค่ายเพลงอีกต่อไป
บริษัทที่มีศักยภาพเพียงพอก็สามารถเข้ามาบริหารงาน และหารายได้จากธุรกิจนี้ได้เช่นกัน
ทำให้จำนวนผู้แข่งขันในตลาดเพิ่มมากขึ้น

นอกจากนี้กระแสความนิยมของศิลปินเกาหลีและญี่ปุ่นในประเทศไทย
หรือการเข้ามาของคู่แข่งขันรายใหม่อย่าง UBC Fantasia ที่มีศิลปิน AF1-2-3
ก็ส่งผลให้การแข่งขันในตลาดนี้มีความเข้มข้นมากขึ้นเช่นกัน

แนวโน้มตลาดในปี2550 การแข่งขันจะทวีความรุนแรงมากขึ้นอย่างต่อเนื่อง
เนื่องจากผู้แข่งขันในตลาดมีมาก ทำให้ผู้แข่งขันแต่ละรายจะต้องใช้กลยุทธ์
หรือจุดแข็งต่างๆที่ตนเองมีอยู่ ออกมาใช้ต่อสู้และสร้างความได้เปรียบในการแข่งขัน
เพื่อสร้างความโดดเด่น และความพึงพอใจให้กับลูกค้าสูงสุด

  3.3.1.3 ผลกระทบต่อสิ่งแวดล้อม

  - ไม่มี -

3.3.2 ธุรกิจการแสดง และอีเว้นท์

3.3.2.1 ลักษณะผลิตภัณฑ์หรือบริการ

ประเภทของธุรกิจการแสดง และ อีเว้นท์
เป็นอีกรูปแบบหนึ่งประเทศไทยที่มีการขยายตัวอย่างรวดเร็ว เนื่องจากสินค้า บริการ
และเอเจนซี่โฆษณา หันมาจัดสรรงบประมาณในแง่ของ Below the line มากขึ้นในรอบ 5
ปีที่ผ่านมา สืบเนื่องมาจากเวลาค่าโฆษณาสื่อทางโทรทัศน์ จะมีราคาสูงมากขึ้น
ประกอบสินค้าในประเภทเดียวกันมีคู่แข่งทางการค้ามากขึ้นด้วย

อาร์เอส เป็นกลุ่มบริษัทยักษ์ใหญ่ทางด้านเอ็นเตอร์เทนเม้นท์ในเมืองไทย ที่ผลิตผลงาน
และทำตลาดอย่างต่อเนื่องมาตลอด 25 ปี และในปีนี้เอง 2549
อาร์เอสได้ขยายตัวทางธุรกิจเพื่อรองรับกับการเติบโต เพื่อให้สอดคล้องกับแผนตลาดของสินค้า
บริการและเอเจนซี่ ทีหันมาลงทุนในสื่อกิจกรรม หรือ Below the line ประเภทการแสดง
และอีเว้นท์มากขึ้น โดยการร่วมทุนกับบริษัทที่มีความเชี่ยวชาญในการจัดการแสดง
และจัดอีเว้นท์ต่างประเทศที่มีลักษณะการนำเข้าคอนเสิร์ต และโชว์จากต่างประเทศ
รวมทั้งได้วางแผนระยะยาวให้รูปแบบสื่อกิจกรรมบันเทิงดังกล่าว
สามารถมีความต่อเนื่องและส่งผลธุรกิจในระยะยาวได้

บริษัท อาร์เอสไอ-ดรีม เอ็นเตอร์เทนเม้นท์ จำกัด
เป็นบริษัทลูกรายใหม่ที่มีประเภทธุรกิจสื่อกิจกรรม ที่มีการนำเอารูปแบบการจัดงาน
ความคิดสร้างสรรค์ และแผนการตลาดแบบครบวงจร แบบสากล
เพื่อตอบสนองถึงความต้องการของสินค้า บริการ และเอเจนซี่โฆษณา
รวมถึงผู้บริโภคที่ต้องการประสบการณ์ใหม่ๆจากต่างประเทศ นอกจากนี้ทางบริษัทฯยังได้จัดซื้อ
และสร้างสรรค์เพื่อเป็นเจ้าของสิทธิ รวมทั้งวางแผนดำเนินแผนการตลาดแบบระยะยาว
และครบวงจร

ตัวอย่างรูปแบบงานที่ บริษัท อาร์เอสไอ-ดรีม เอ็นเตอร์เทนเม้นท์ จำกัด ได้วางแผนไว้ อาทิ
มหกรรมรวมพลังพิทักษ์โลก ISUZU ALL STAR HERO FESTIVAL 2007
เป็นอีเว้นท์ที่รวบรวมเอาลิขสิทธ์ Character
จากทั่วโลกเพื่อจัดแสดงในรูปแบบต่างๆโดยทางบริษัทฯได้จดทะเบียนเป็นเจ้าของลิขสิทธิ์อีเว้นท์แต่เพียงผู้เดียว,
PROJECT ULTRAMAN เป็นลิขสิทธิ์รายการโทรทัศน์ที่สามารถสร้างธุรกิจแบบต่อยอดในรูปแบบต่างๆ
อาทิ Merchandising, Digital Media, Event, Promotion Activity
รวมถึงคอนเสิร์ตต่างประเทศ

2.  การตลาดและภาวะการแข่งขัน

  3.3.2.2.1 การตลาด

1.  กลยุทธ์การตลาด

    1.  จัดหา Content ที่มีคุณภาพ และตลาดต้องการ

  - เนื่องจากตลาดในเมืองไทยมีความต้องการ Content ที่มีลักษณะแปลกใหม่ และมีคุณภาพสูง
  จึงได้มีการคัดสรร Content ที่มีความเหมาะสมกับกลุ่มเป้าหมายในเมืองไทย

2.  นำรูปแบบการจัด Event แบบสากล และเทคโนโลยีมาประยุกต์ใช้

  - การนำเอารูปแบบการจัดงานแบบสากล และเทคโนโลยีมาประยุกต์
  มีประโยชน์ในการสร้างมาตรฐานที่ดีในการจัดงาน และคุณภาพของการเข้าถึงเนื้อหา Content

3.  นำเสนอวิธี Implement เชิงลึกระหว่างสินค้า กับContent เพื่อเป็นการสร้างกระแสตลาด

  - เนื่องจากผู้สนับสนุน เป็นกลไกหลักของรายได้ที่จะเสริมคุณภาพของงานให้มีความเชื่อถือ
  พร้อมสร้างกระแสตลาดโดยทางอ้อม

ข. ลักษณะลูกค้า และกลุ่มเป้าหมาย

1.  กลุ่มผู้สนับสนุนด้านการเงิน

2.  กลุ่มผู้สนับสนุนด้านสื่อ และอื่นๆ

3.  กลุ่มผู้ซื้อสินค้าลิขสิทธิ์

4.  กลุ่มผู้ชมงาน Event และกลุ่มผู้บริโภคทั่วไป

ค. ช่องทางการจำหน่าย

เนื่องจากแผนการตลาดที่วางไว้เป็นรูปแบบที่หลากหลายและครบวงจร
รวมถึงแหล่งรายได้มีหลายช่องทาง ลักษณะลูกค้าและกลุ่มเป้าหมายจึงได้ถูกแบ่งเป็นกลุ่มๆดังต่อไปนี้

1.  ผู้สนับสนุน ในแต่ละ Event

2.  ผู้ชมงาน Event

3.  ผู้ประกอบการฟรีทีวี และเคเบิลทีวี

4.  ผู้ประกอบการธุรกิจโฮมเอ็นเตอร์เทนเม้นท์

5.  ผู้ซื้อลิขสิทธิ์ทั้งใน และต่างประเทศ

6.  ผู้ประกอบการธุรกิจทางด้านดิจิตอล และอินเตอร์เนต

3.3.2.2.2 ภาวะการแข่งขัน

สำหรับธุรกิจ Event ในประเทศไทยจะจัดแบ่งเป็น 3 กลุ่มใหญ่ ดังนี้

1.  กลุ่มบริษัทประเภท จัดทำ Presentation และ Event Organizer ที่ให้บริการรับจัด
    Event ทั่วไปให้กับสินค้า และบริการ

2.  กลุ่มบริษัทประเภท Local Event Promoter ที่ให้บริการจัดการแสดง โชว์ คอนเสิร์ต
    โดยเป็นผู้ลงทุนในการทำตลาด จัดงานเอง และ / หรือ ร่วมกับบริษัทอื่นๆ ในประเทศ

3.  กลุ่มบริษัทประเภท International Event Promoter ที่ให้บริการจัดการแสดง โชว์
    คอนเสิร์ต โดยผู้ลงทุน และให้บริการในการทำแผนตลาด จัดงานเอง และ / หรือ
    ร่วมกับบริษัทอื่น โดยเป็นผู้คัดสรรContent เพื่อมาทำตลาดในประเทศ

  ในกลุ่ม ที่ 1 และ 2 จะการแข่งขันสูง ทั้งบริษัทที่มีขนาดเล็ก กลาง และใหญ่
  เนื่องจากมีโอกาสทางด้านธุรกิจสูง โดยแผนการตลาดส่วนใหญ่จะจัดสรรงบประมาณของ Blow
  the line เพิ่มขึ้น ซึ่งในกลุ่มดังกล่าวยังได้มีการรวมตัวจัดเป็นสมาคมขึ้นชื่อ Event Club
  เพื่อควบคุมมาตรฐาน และราคาในตลาด พร้อมทั้งยังสร้างโอกาสทางธุรกิจเพิ่มขึ้นด้วย
  แต่ก็จะมีการแข่งขันสูง

  สำหรับบริษัท อาร์เอสไอ-ดรีม เอ็นเตอร์เทนเม้นท์ จำกัด จัดเป็นกลุ่มบริษัทประเภทที่ 3
  ซึ่งมีคู่แข่งทางการตลาดน้อยรายเนื่องจากต้องลงทุนสูง และต้องมี Connection ในต่างประเทศ
  อย่างลึกซึ้ง พร้อมทั้งต้องการงบประมาณในการสนับสนุนทางด้านการเงินจากผู้สนับสนุนสูง
  ซึ่งต้องจัดทำแผนการตลาดไปพร้อมๆกับผู้สนับสนุน ซึ่งผู้ที่มีประสบการณ์ในกลุ่มนี้ยังมีน้อยราย
  เนื่องจากโอกาสในการประสบความสำเร็จมีความเสี่ยงสูง
  แต่หากมีประสบการณ์และมีการวางแผนที่ดีแล้ว
  โอกาสที่จะประสบความสำเร็จทางด้านธุรกิจก็จะมีค่อนข้างมาก

3.3.2.2.3 การจัดหาผลิตภัณฑ์หรือบริการ

บริษัท อาร์เอสไอ-ดรีม เอ็นเตอร์เทนเม้นท์ จำกัด ถือว่าเป็นบริษัทหนึ่งที่ต้องพึ่งการจัดหาจัดซื้อ
Content มาจาก แหล่งต่างๆ ไม่ว่าในประเทศและต่างประเทศ เนื่องจากรูปแบบธุรกิจที่เรียกว่า
Event Promoter จะต้องนำContent มาประกอบกับแผนการตลาดเพื่อให้เหมาะกับกลุ่มเป้าหมาย
ดังนั้นการจัดซื้อ จัดหา Content ที่มีรูปแบบต่างๆไม่ว่าจะเป็น โชว์ คอนเสิร์ต สวนสนุกเคลื่อนที่
ลิขสิทธิ์ และอื่นๆ จึงเป็นส่วนสำคัญหรืออาจเรียกได้ว่าเป็นหัวใจของการดำเนินธุรกิจก็ว่าได้
ผลสืบเนื่องของการลงทุนจะเป็นอีกส่วนหนึ่งที่ใช้ในการประกอบการพิจารณาว่าจะตัดสินใจลงทุนใน
Content นั้นหรือไม่

การจัดซื้อจัดหา Content ของบริษัทฯ จะไม่เหมือนการจัดซื้อจัดหาสินค้าและบริการทั่วไป
เนื่องจาก Content ดังกล่าวต้องใช้ประสบการณ์ ความเชื่อถือ ประวัติ
และความเชี่ยวชาญในการพิจารณาตัดสินใจซื้อ
ไม่ใช่เพียงการแข่งขันทางด้านการนำเสนองบประมาณเพื่อประมูลซื้อมาอย่างเดียว
ดังนั้นการจัดซื้อจัดหาดังกล่าวอาจใช้ระยะเวลานานเป็นพิเศษ อาทิ บางContent
อาจต้องใช้ระยะเวลาถึง 3 ปี จึงจะได้Content นั้นมา

ทั้งนี้ความคุ้มค่าของการลงทุนขึ้นอยู่กับการตัดสินที่ต้องใช้เวลาพิจารณาค่อนข้างมาก
แต่จะได้รับผลตอบแทนทั้งเม็ดเงินและชื่อเสียงในระยะยาว

  3.3.2.2.4 ผลกระทบต่อสิ่งแวดล้อม

  - ไม่มี -

3.3.3 งานโครงการราชการ

งานบริหารจัดการโครงการราชการ เป็นอีกช่องทางหนึ่งที่มีบทบาทในการสร้างรายได้ให้กับอาร์เอส
ด้วยความเหนือกว่าคู่แข่งในด้านของผลงานและประสบการณ์ที่มีมายาวนาน อีกทั้งยังมีสื่อครบวงจร
และมีศิลปินนักร้องที่ได้รับความนิยมสูงสุด ทำให้บริษัท อาร์เอส จำกัด(มหาชน)
ได้รับความไว้วางใจจากภาครัฐให้เข้ามาบริหารงานกิจกรรมโครงการต่างๆเพิ่มมากขึ้นในทุกๆปี

ดังนั้นเพื่อความชัดเจนและมีประสิทธิภาพในการทำงานสูงสุด
ในปี2548บริษัทฯได้จัดตั้งสายงานพัฒนาธุรกิจ (Business Development) ขึ้น
เพื่อเข้ามาดูแลรับผิดชอบงานโครงการราชการโดยตรง
ซึ่งในปีที่ผ่านมามีโปรเจกต์ขนาดใหญ่ที่บริษัทฯเข้าไปบริหารจัดการมากมาย อาทิ
งานเทศกาลภาพยนตร์นานาชาติ(กรุงเทพฯ), งาน Pattaya Music Festival2006,
งานเย็นทั่วหล้ามหาสงกรานต์(ททท.), ISUZU Thailand Adventure Race (ททท.),
งานดนตรีในสวน (กทม.) เป็นต้น

3.3.3.1 ลักษณะผลิตภัณฑ์และบริการ

ลักษณะการประกอบธุรกิจของงานบริหารจัดการโครงการราชการ
มีลักษณะเด่นซึ่งสามารถสรุปได้ดังนี้

1)  รับดำเนินงานให้กับลูกค้าจากหน่วยงานราชการ รัฐวิสาหกิจ และองค์กรอิสระ
    นำมาซึ่งรายได้และภาพลักษณ์ที่ดีต่อองค์กร

2)  งานจากลูกค้า เป็นแผนงานที่เกิดจากนโยบายของรัฐบาล จึงเป็นงานที่มีความสำคัญต่อส่วนรวม
    ทั้งในส่วนของประชาชน หรือความมั่นคงของประเทศ เช่น งานด้านสุขภาพ, ด้านการศึกษา,
    ด้านกีฬา, ด้านการท่องเที่ยว ,ด้านความปลอดภัย และ
    ด้านสิ่งแวดล้อมและการอนุรักษ์พลังงาน

3)  งานที่รับดำเนินงาน มีลักษณะเป็นโครงการที่มีการกำหนดขอบเขตการดำเนินงาน
    ระยะเวลาและงบประมาณชัดเจน ส่วนมากเป็นงานด้านการโฆษณา ประชาสัมพันธ์
    การวางแผนสื่อ และการจัดกิจกรรม ซึ่งเป็นงานที่เหมาะกับศักยภาพของบริษัท

4)  การนำเสนองานให้ลูกค้าพิจารณาเป็นสิ่งสำคัญที่สุดสำหรับการที่บริษัทจะได้รับการคัดเลือกจากลูกค้า
    ทั้งตัวงาน Proposal และ Presentation
    เนื่องจากเป็นสิ่งที่ทำให้ลูกค้ามองเห็นความพร้อมและเกิดความเชื่อมั่นในศักยภาพของบริษัท

จะเห็นได้ว่าบริษัทฯมีความพร้อมในการรับดำเนินงานให้กับลูกค้า ทั้งด้านการนำเสนอแนวคิด
กลยุทธ์ที่โดดเด่น การจัดทำ Proposal และ Presentation ที่สร้างความน่าสนใจ
เกิดความน่าเชื่อถือ อีกทั้งผลงานที่ผ่านมาก็เป็น Profile ที่ทำให้ลูกค้าเกิดความมั่นใจ
รวมถึงชื่อเสียงของบริษัท และการรักษาความสัมพันธ์อันดี กับลูกค้าอย่างสม่ำเสมอ
ก็เป็นแนวโน้มที่เห็นได้ชัดว่า บริษัทจะสามารถเป็นผู้นำในธุรกิจด้านนี้ได้อย่างไม่ยากนัก

3.3.3.2 การตลาดและภาวะการแข่งขัน

3.3.3.2.1 การตลาด

ก. กลยุทธ์ด้านการตลาด

1.) กลยุทธ์การนำเสนองานโครงการ

-   แนวคิดในการนำเสนอกลยุทธ์ โดยการคิด Concept งานที่ทันสมัย
    เหมาะกับกลุ่มเป้าหมายและตรงตามวัตถุประสงค์ของโครงการ ข้อความที่ใช้ในการสื่อสาร
    เน้นความกระชับ ชัดเจน ได้ใจความ ง่ายต่อการจดจำ

-   การออกแบบและผลิตสื่อทุกชนิด เป็นไปตาม Concept ที่วางไว้ และมีดีไซน์ที่
    โดดเด่นด้วยสีสัน ทำให้เกิด Single Mind
    และสามารถดึงดูดให้กลุ่มเป้าหมายให้ความสนใจมากขึ้น

-   กลยุทธ์ในการทำการประชาสัมพันธ์ผ่านสื่อโทรทัศน์ วิทยุ หนังสือพิมพ์ หรือสื่ออื่นๆ
    บริษัทสามารถวางแผนการใช้สื่อได้อย่างมีประสิทธิภาพทั้งในเรื่องคุณภาพ ปริมาณ และราคา
    เพราะมีความสัมพันธ์ที่ดีกับบริษัทที่เป็นเจ้าของสื่อ

-   การทำงานเพื่อนำเสนอลูกค้า ไม่เพียงแต่คำนึงถึงความต้องการที่ลูกค้ากำหนดไว้
    แต่จะนำจุดเด่นที่บริษัทฯมีมาใช้เป็นกลยุทธ์นำเสนอเพิ่มเติมเพื่อให้งานโดดเด่นกว่าคู่แข่ง เช่น
    การแต่งเพลง การใช้ศิลปินเป็น presenter เพื่อสร้างกระแส และสร้างสีสันต่างๆ
    ตลอดระยะเวลาของโครงการ

-   การนำเสนองานทั้งในรูปแบบ Proposal และ Presentation
    ที่มีความละเอียดของเนื้อหาที่ครบถ้วน พร้อมโชว์ภาพงานทุกชิ้นที่นำเสนอ เช่น story
    board, ภาพเวที, ภาพบอร์ดนิทรรศการ, ภาพ Cut Out ฯลฯ
    เป็นการแสดงศักยภาพและความพร้อมของทีมงาน สร้างความพึงพอใจแก่ลูกค้ามาก
    เพราะลูกค้าสามารถเห็นในสิ่งที่นำเสนอได้ชัด
    และเกิดความมั่นใจว่าบริษัทจะสามารถดำเนินงานให้ลูกค้าได้อย่างรวดเร็ว

2.) กลยุทธ์การสร้างความสัมพันธ์

การสร้างความสัมพันธ์อันดีกับลูกค้า
และการติดตามข่าวคราวความต้องการจากลูกค้าทั้งรายเก่าและรายใหม่เป็นสิ่งที่บริษัทคำนึงถึงเสมอ
เพราะจะทำให้ทราบถึงความต้องการของลูกค้าในการจัดทำโครงการตามแผนงานได้
หรืออาจมีโครงการพิเศษที่ไม่อยู่ในแผนงานที่วางไว้ตามปีงบประมาณ
ซึ่งเป็นโครงการที่ลูกค้าต้องรีบดำเนินงานให้ทันตามสถานการณ์
บริษัทฯก็สามารถตอบสนองความต้องการได้อย่างรวดเร็วและมีประสิทธิภาพ

2.  ลักษณะลูกค้าและกลุ่มเป้าหมาย

ลูกค้าจากหน่วยราชการอิสระ 57 หน่วยงาน และกระทรวง 20 กระทรวง
ซึ่งมีหน่วยงานและรัฐวิสาหกิจอยู่ในสังกัด มีแผนงานตามนโยบายของรัฐบาลตามปีงบประมาณ
โดยลูกค้ามีขอบเขตการดำเนินงานที่ชัดเจน กำหนดออกมาเป็น TOR (Term of Reference)

3.3.3.2.2 ภาวะการแข่งขัน

ก. มูลค่าตลาดและแนวโน้มการเติบโต

มูลค่าตลาดสำหรับงานโครงการราชการนั้น
จะเป็นไปตามยุทธศาสตร์การจัดสรรงบประมาณรายจ่ายของรัฐบาลในแต่ละปี
ซึ่งมีแนวโน้มจะเติบโตขึ้นเรื่อยๆ
เนื่องจากภาครัฐหันมาให้ความสำคัญกับการจัดกิจกรรมหรือการประชาสัมพันธ์โครงการที่สามารถเข้าถึงประชาชนได้มากขึ้น
ซึ่งจะเห็นได้จากในแต่ละปีที่ผ่านมามีงานโครงการและกิจกรรมต่างๆเพิ่มขึ้นอย่างต่อเนื่อง

  ข. ผู้แข่งขันในตลาด

- คู่แข่งทางตรง ได้แก่ บริษัทที่ทำธุรกิจในรูปแบบเอนเตอร์เทนเมนท์
ดำเนินงานด้านการจัดกิจกรรม การโฆษณาและการประชาสัมพันธ์ผ่านสื่อโทรทัศน์ วิทยุ และ
หนังสือพิมพ์ เช่น บริษัท กันตนา กรุ๊ป จำกัด (มหาชน), บริษัท บรอดคาซท์ไทย เทเลวิชั่น จำกัด,
บริษัท เจ เอส แอล จำกัด

- คู่แข่งทางอ้อม บริษัทที่ดำเนินงานด้านการจัดกิจกรรม การโฆษณา
และการประชาสัมพันธ์ทางสื่อโทรทัศน์ วิทยุ และหนังสือพิมพ์ ที่อยู่ในรูปบริษัทเอเจนซี่ เช่น บริษัท
แมสซีฟ แอดเวอร์ไทซิ่ง จำกัด, บริษัท ฏีม แอดเวอร์ไทซิ่ง จำกัด, บริษัท โนวา อินเตอร์ แอ็ด
จำกัด, บริษัท โปร อิมเมจ จำกัด เป็นต้น

ค. แนวโน้มภาวะการแข่งขัน

เนื่องจากงานโครงการราชการมีจำนวนเพิ่มขึ้นเรื่อยๆ
จึงมีแนวโน้มที่บริษัทที่ทำธุรกิจในรูปแบบเอนเตอร์เทนเมนท์ และบริษัทเอเจนซี่ต่างๆ
สนใจเข้ามาแข่งขันในธุรกิจนี้มากขึ้น ส่งผลให้การแข่งขันสูงขึ้นตามไปด้วย
ซึ่งนอกจากการนำเสนองานภายใต้ข้อกำหนด(Term of Reference)ให้ได้มากที่สุด
ในราคาที่เหมาะสมที่สุดแล้ว ยังจะต้องเพิ่มความคิดสร้างสรรค์ใหม่ๆเข้าไปในงาน
และคุณภาพงานที่นำเสนอก็จะต้องมากขึ้น เพื่อความพึงพอใจสูงสุดของลูกค้า

3.3.3.3 การจัดหาผลิตภัณฑ์หรือบริการ

ลักษณะงานส่วนใหญ่ที่ลูกค้าต้องการ จะเป็นงานโฆษณา ประชาสัมพันธ์ การจัดคอนเสิร์ต
และการจัดกิจกรรมต่างๆ ซึ่งบริษัทฯสามารถดำเนินการได้เองทั้งหมด
เนื่องจากมีความพร้อมในทุกๆด้าน ได้แก่ ทีมงานคุณภาพ, ศิลปินนักร้องที่มีชื่อเสียง และสื่อครบวงจร
ทั้งโทรทัศน์ วิทยุ และสิ่งพิมพ์ เป็นต้น

3.3.3.4 ผลกระทบต่อสิ่งแวดล้อม

  - ไม่มี -

3.3.4 การบริหารศิลปิน

  3.3.4.1 ลักษณะผลิตภัณฑ์หรือบริการ

เนื่องจากอาร์เอสดำเนินธุรกิจบันเทิงแบบครบวงจรมาจนกระทั่งถึงปัจจุบัน พบว่ามีศิลปิน
นักแสดงในสังกัดมากมาย ซึ่งศิลปินและนักแสดงเหล่านี้ถือเป็นสินทรัพย์ของอาร์เอส
ที่สร้างมูลค่าและเป็นตัวแทนของบริษัทฯในการเข้าร่วมกิจกรรมกับองค์กรอื่นๆ
รวมทั้งการรับงานหลังจากออกอัลบั้มและโปรโมทผลงานเพลงจนเป็นที่นิยมแล้ว

ด้วยเหตุนี้ สายงานบริหารภาพลักษณ์และสินทรัพย์องค์กรจึงเข้ามามีบทบาทหน้าที่สำคัญ 2 ประการ
คือ

1)  บริหารภาพลักษณ์องค์กร ผู้บริหาร และศิลปิน

  เพื่อเพิ่มประสิทธิภาพในการบริหารจัดการภาพลักษณ์โดยรวมขององค์กร ผู้บริหาร
  และศิลปินในสังกัดต่อสาธารณชนและภายในองค์กรอาร์เอสเอง

2)  บริหารจัดการเพื่อให้เกิดมูลค่าเพิ่มแก่ตัวศิลปิน

  มุ่งเน้นในการสร้างงานเพื่อเสริมสร้างรายได้ให้กับศิลปินในสังกัด
  นอกเหนือจากการออกผลงานเพลงหรือผลงานแสดงตามปกติ
  โดยผลงานเหล่านี้จะต้องสอดคล้องและเกื้อหนุนให้ภาพลักษณ์ของศิลปินดีขึ้นหรือชัดเจนขึ้น
  ซึ่งงานที่กล่าวมาข้างต้นสามารถแบ่งออกเป็น 2 ประเภท ดังนี้

-   งานโชว์บิซ ซึ่งสามารถแบ่งออกได้เป็น

    a.  การจัดแสดงคอนเสิร์ตทั้งในประเทศและต่างประเทศ

    b.  งานโชว์ตัว ไม่ว่าจะเป็นการร้องเพลง เดินแบบ สัมภาษณ์ เล่นกีฬา ฯลฯ

    c.  งานจ้างแสดงเพื่อเก็บบัตรเข้าชมในลักษณะล้อมรั้ว

    d.  การรับจ้างผลิตงานตามความต้องการของลูกค้า

-   งานไลเซ่นส์ ซึ่งสามารถแบ่งออกได้เป็น

    a.  งานพรีเซนเตอร์ ไลเซ่นส์

    b.  งานเมอร์ชั่นไดซ์ ไลเซ่นส์

    c.  งานโปรโมชั่น ไลเซ่นส์

  ปัจจุบันมีศิลปินในสังกัดจำนวนมากเป็นพรีเซนเตอร์ ให้กับสินค้าชั้นนำหลายผลิตภัณฑ์
  อันเป็นการเสริมภาพลักษณ์ให้กับตัวศิลปิน
  ซึ่งสินค้าเหล่านั้นมีการทำกิจกรรมการตลาดอย่างต่อเนื่อง
  ส่งผลให้ภาพและข่าวความเคลื่อนไหวของศิลปินมีการเผยแพร่สู่สาธารณชนโดยตลอด

นอกจากนี้อาร์เอส
นับว่าเป็นผู้บุกเบิกงานด้านสินค้าลิขสิทธิ์ให้กับศิลปินในประเทศไทยเช่นเดียวกับศิลปินระดับโลกในต่างประเทศ
สายงานบริหารภาพลักษณ์และสินทรัพย์องค์กรได้พัฒนาสินค้าลิขสิทธิ์สำหรับศิลปินชั้นนำของบริษัทฯ อาทิ
แดน – บีม, ฟิล์ม รัฐภูมิ ซึ่งมีผู้ผลิตสินค้าลิขสิทธิ์ชั้นนำหลายรายซื้อสิทธิ์จากศิลปินดังกล่าว
เพื่อนำไปผลิตเป็นสินค้าจำหน่ายให้กับผู้สนใจและแฟนคลับทั่วประเทศ

3.3.4.2 การตลาดและภาวะการแข่งขัน

3.3.4.2.1 การตลาด

ก. กลยุทธ์การตลาด 

สายงาน IAM ใช้ทั้ง Mass Customization Strategy และ Customization Strategy
เป็นกลยุทธ์หลักในการทำงาน (ขึ้นอยู่กับประเภทของการผลิตและการบริการ)
โดยมุ่งเน้นไปที่กลุ่มลูกค้าโดยตรง (Direct Customer) เป็นหลัก
แต่ก็ไม่ละเลยลูกค้าในกลุ่มตัวแทน (Advertising Agency) ทั้งนี้ทั้งนั้น
ในการนำเสนองานให้กับลูกค้านั้นทาง IAM มุ่งเน้นที่จะให้ลูกค้าได้มองให้เห็นว่างานที่ IAM
เสนอนั้นเป็นเครื่องมือทางการตลาด (Marketing Tool)
ในการที่จะทำให้ลูกค้าแต่ละรายประสบความสำเร็จในวัตถุประสงค์ทางการตลาดที่ตั้งไว้ของลูกค้าทุกรายโดยอาศัยหลักการของ
Entertainment Marketing ในการเข้าถึงผู้บริโภค (Consumer)

ข. กลยุทธ์การประชาสัมพันธ์

มุ่งเน้นที่การทำการประชาสัมพันธ์ผ่านสื่อฯในวงกว้าง (Mass Communication) เป็นหลัก
ไม่ว่าจะเป็น โทรทัศน์, หนังสือพิมพ์, วิทยุ หรือนิตยสาร เป็นต้น
โดยใช้รูปแบบของการจัดการแถลงข่าว, การให้สัมภาษณ์, การส่งข่าว, การจัดทำสกู๊ป ฯลฯ
เนื่องจากลักษณะของผลิตภัณฑ์และการให้บริการของ IAM นั้นหวังผลต่อผู้บริโภคในระดับกว้าง
ซึ่งเป็นข้อได้เปรียบของการใช้ Entertainment Marketing
เพราะสามารถแทรกซึมเข้าไปในจิตใจของผู้บริโภคในทุกระดับได้ง่ายดายกว่า

 3.3.4.2.2 ภาวะการแข่งขัน

ในงานประเภทโชว์บิซนั้น
การแข่งขันในปีที่ผ่านมานับว่ามีความเข้มข้นขึ้นมากเนื่องจากมีคู่แข่งขันรายใหม่อย่าง UBC
Fantasia เข้ามาเป็นตัวเลือกใหม่ ประกอบรายเก่าที่ไม่ค่อย Active นักก็กลับมา Active
ขึ้นอย่างเห็นได้ชัด เช่น Love Is เป็นต้น โดยที่คู่แข่งขันโดยตรงอย่าง GMM
ก็รุกคืบมากขึ้นเพราะเริ่มมองเห็นโอกาสทางการตลาดที่เปิดกว้างมากขึ้น

สำหรับตลาดของงาน Licensing ของศิลปิน
หากมองเรื่องพรีเซนเตอร์ก็ต้องนับว่าเป็นตลาดที่มีคู่แข่งอยู่ค่อนข้างมาก เนื่องจากเป็นตลาดที่
Supply มีความหลากหลายอยู่พอสมควร แต่อย่างไรก็ดีหากมองที่กลุ่มพรีเซนเตอร์ที่มีความเป็น
Superstar โดยเฉพาะอย่างยิ่งสำหรับผลิตภัณฑ์หรือบริการที่มีกลุ่มเป้าหมายที่เป็นวัยรุ่นแล้ว
นับว่าเรามีคู่แข่งน้อยมาก

ส่วนทางด้านตลาด Merchandise และ Promotion License
นั้นเนื่องจากตลาดมีการตอบรับที่ดีขึ้นเรื่อยๆ จึงเริ่มมีความเคลื่อนไหวในกลุ่มผู้เล่นใหม่ๆอย่างเช่น
BEC(ช่อง3) ที่ส่ง 4 Angies (Graphic Animation ของ 4 สาวผู้หญิงถึงผู้หญิง)
ลงมาทำตลาดอย่างคึกคัก และ UBC Fantasia ก็ส่ง AF1-2-3 ลงมาในตลาดนี้ด้วยเหมือนกัน
ถึงแม้ว่ายังไม่จริงจังนัก แต่ก็เห็นเค้าลางของการแข่งขันที่เริ่มดุเดือดขึ้นเรื่อยๆ

  แนวโน้มการตลาดในอนาคต

เนื่องจาก Entertainment Marketing เป็น Marketing Tool ที่เข้าถึงผู้บริโภคได้ง่าย
จึงมีแนวโน้มที่เจ้าของผลิตภัณฑ์และบริการต่างๆจะหันมาให้ความสนใจในวิธีการนี้กันมากขึ้น
จึงเป็นสาเหตุหลักที่ทำให้การแข่งขันจะต้องสูงขึ้น
ซึ่งการแข่งขันที่จะเกิดขึ้นในอนาคตอันใกล้นี้จะไม่อยู่ในสภาพที่คุ้นเคยอีกต่อไป กล่าวคือ
ไม่ได้แข่งอยู่เพียงคู่แข่งโดยตรงอย่าง GMM เพียงเจ้าเดียวแล้ว
แต่จะมีคู่แข่งหน้าใหม่ๆเข้ามาในตลาดนี้อีกมากมาย
ไม่ว่าจะเป็นในรูปแบบที่เป็นหน่วยงานหรือองค์กรฯที่มีผลงานอย่างต่อเนื่อง
หรือเป็นคู่แข่งที่เข้ามาในลักษณะขาจร (ตัวอย่างเช่น คอนเสิร์ตประเภท Retro ทั้งหลาย)
ก็จะมีให้เห็นอย่างมากมายในอนาคตอันใกล้นี้

  3.3.4.3 ผลกระทบต่อสิ่งแวดล้อม

  - ไม่มี -

3.  ธุรกิจภาพยนตร์

3.4.1 ลักษณะผลิตภัณฑ์หรือบริการ

  การประกอบธุรกิจภาพยนตร์มีลักษณะเด่นของธุรกิจ พอสรุปได้ 5 ประการดังนี้

1.  ต้นทุนการสร้างและค่าใช้จ่ายในการโปรโมทภาพยนตร์แต่ละเรื่องไม่เท่ากัน
    จะแปรผันตามประเภทและขนาดของภาพยนตร์ โดยเฉลี่ยอยู่ที่ระดับเรื่องละ 15-20 ล้านบาท
    สำหรับต้นทุนผลิต และอีกประมาณ 15-20 ล้านบาทโดยเฉลี่ยสำหรับค่าใช้จ่ายในการโปรโมท

2.  ต้นทุนผลิตส่วนใหญ่ประมาณร้อยละ 60-70 เป็นค่าใช้จ่ายในการถ่ายทำซึ่งใช้เวลาประมาณ
    3-4 เดือน และขั้นตอนในห้องแล็ปใช้เวลาประมาณ 2 เดือน

3.  การขายงานภาพยนตร์ จะเริ่มจากการขาย Pre-Sale คือ
    การขายสิทธิ์ให้แก่สายหนังต่างจังหวัด, VCD, DVD,
    การขายสิทธิ์ในการแพร่ภาพทางเคเบิลทีวี, สถานีโทรทัศน์ฟรีทีวี
    และการขายสิทธิ์ให้ต่างประเทศ

4.  รายได้จากการเข้าฉายในโรงภาพยนตร์ในระบบส่วนแบ่ง (Sharing)
    จากค่าบัตรเข้าชมภาพยนตร์ในเขตกทม. และปริมณฑลปัจจุบันอัตราส่วนแบ่งอยู่ที่ร้อยละ 50

5.  รายได้จากการนำภาพยนตร์ที่ออกจากโรงภาพยนตร์ไปบรรจุลงแผ่น VCD และ DVD
    ซึ่งถ้าหากภาพยนตร์เรื่องนั้นๆ ได้รับความนิยมมากตอนที่ฉายในโรงภาพยนตร์ ยอดขาย VCD
    และDVD ก็จะสูงตามไปด้วย

ที่ผ่านมากลุ่มอาร์เอสมีเป้าหมายในการเป็นผู้นำในธุรกิจภาพยนตร์
โดยมีแผนที่จะผลิตภาพยนตร์อย่างต่อเนื่อง ด้วยความพร้อมในทุกด้านทั้งเงินทุน นักแสดง
และทีมงานผลิตที่มีความชำนาญในการผลิตงานภาพยนตร์และประสบการณ์ในการประเมินตลาดภาพยนตร์
เป็นปัจจัยสำคัญที่ทำให้ผลงานภาพยนตร์ของกลุ่มฯ ได้รับความนิยมตลอดมา

3.4.2 การตลาดและภาวะการแข่งขัน

3.4.2.1 การตลาด

ก.กลยุทธ์การตลาด

1) กลยุทธ์การนำเสนอผลงานคุณภาพและตรงตามรสนิยมของตลาด

ในการผลิตงานภาพยนตร์ และงานละคร กลุ่มอาร์เอสให้ความสำคัญกับทุกขั้นตอนของการผลิต
เริ่มจากทีมงานทำการศึกษาประเมินเหตุการณ์สภาพตลาดและรสนิยมของตลาดผู้ชมในขณะนั้น
และเมื่อได้โครงเรื่องที่เหมาะสมจะเป็นขั้นตอนการเขียนบท
กำหนดตัวนักแสดงและกระบวนการถ่ายทำ
การตัดต่อและการบันทึกเสียงด้วยความพิถีพิถันทำให้ผลงานที่ออกมามีคุณภาพและตรงกับความนิยมของผู้ชม

2) กลยุทธ์ความต่อเนื่อง

ด้วยประสบการณ์ในธุรกิจอันยาวนานกว่า 25 ปี ทำให้กลุ่มอาร์เอสตระหนักดีว่า
ความต่อเนื่องเป็นกลยุทธ์ที่สำคัญที่จะทำให้เกิดความมั่นใจและความไว้วางใจจากบริษัทคู่ค้าอันได้แก่
เจ้าของสถานีโทรทัศน์ เจ้าของโรงภาพยนตร์ ผู้ประกอบการสายหนัง ผู้ประกอบการ Home
Entertainment และจากผู้ชม
นอกจากนี้การทำธุรกิจที่ต่อเนื่องทำให้กลุ่มอาร์เอสสามารถขยายการลงทุนในส่วนที่เกี่ยวเนื่องได้อย่างต่อเนื่อง
เช่น การเพิ่มจำนวนทีมงานผลิต การลงทุนในอุปกรณ์ถ่ายทำที่ทันสมัย และการทำการตลาดที่ต่อเนื่อง

3) กลยุทธ์การนำเทคโนโลยีทันสมัยมาใช้เพื่อพัฒนางาน

เช่น
การนำระบบถ่ายทำใหม่ล่าสุดในระบบดิจิตอลมาใช้ในการถ่ายทำภาพยนตร์เป็นครั้งแรกและเป็นรายแรกในประเทศไทย
ช่วยพัฒนาคุณภาพงานให้สูงขึ้นในขณะที่ประหยัดต้นทุนการถ่ายทำ
และลดต้นทุนค่าฟิล์มซึ่งเป็นวิธีการถ่ายทำแบบเดิม

ก.ลักษณะลูกค้าและกลุ่มลูกค้าเป้าหมาย

  1) กลุ่มลูกค้าภาพยนตร์

ลูกค้าหลัก ได้แก่ โรงภาพยนตร์ สายหนังต่างจังหวัด สถานีโทรทัศน์ประเภทฟรีทีวี เคเบิลทีวี
ผู้ประกอบการ Home Entertainment และผู้ซื้อสิทธิ์ในตลาดต่างประเทศ

ข.ช่องทางการจำหน่าย

1) ช่องทางการจำหน่ายภาพยนตร์มี 5 ช่องทางดังนี้

1.  สายหนังต่างจังหวัด

2.  ผู้ประกอบการโทรทัศน์ทั้งเคเบิลทีวี และฟรีทีวี

3.  ผู้ชมภาพยนตร์ในโรงภาพยนตร์ในเขตกรุงเทพและปริมณฑล

4.  ผู้ประกอบการธุรกิจ Home Entertainment ในรูปแบบของ Video, VCD และ DVD

5.  ผู้ซื้อสิทธิ์ในตลาดต่างประเทศ

 3.4.2.2 ภาวะการแข่งขัน

 ก.มูลค่าตลาดภาพยนตร์และแนวโน้มการเติบโต

ตลาดภาพยนตร์ในปี 2549 ที่ผ่านมามีมูลค่าประมาณ 3,308 ล้านบาท โดยลดลงจากปี 2548
ประมาณ 208 ล้านบาท สำหรับภาพยนตร์ไทยมีมูลค่าประมาณ 1,112
ล้านบาทจากภาพยนตร์ที่ออกฉาย 44 เรื่อง เติบโตกว่าปีก่อน 12 ล้านบาท หรือร้อยละ 1.2
และมีจำนวนภาพยนตร์ที่เข้ามากกว่า 9 เรื่อง

ในส่วนของอาร์เอสมีภาพยนตร์ออกฉายทั้งสิ้น 5 เรื่องในปี2549 และมีอัตรารายได้เพิ่มขึ้นกว่าปีก่อน
ร้อยละ 22

ตารางมูลค่าตลาดภาพยนตร์

(ล้านบาท)

  ---------------------------------- ------------ ------------ -----------
                                     2547         2548         2549

  ภาพยนตร์ไทย                         840          1,100        1,112

  ภาพยนตร์ Hollywood                  2,400        1,880        1,772

  ภาพยนตร์ต่างประเทศอื่นๆ                176          120          257

  รวม                                3,416        3,100        3,308
  ---------------------------------- ------------ ------------ -----------

ที่มา : บริษัทฯ และบริษัทตัวแทนจำหน่ายภาพยนตร์

ข. ผู้ประกอบการภาพยนตร์

ผู้ประกอบการภาพยนตร์ไทยรายใหญ่ที่มีผลงานสร้างอย่างต่อเนื่องในปัจจุบันมีจำนวน 5
รายหลักได้แก่ กลุ่มอาร์เอส สหมงคลฟิล์ม ไฟว์สตาร์ พระนครฟิล์มและ จีทีเอช
โดยหากพิจารณาจากยอดรายได้เครือโรง บริษัทฯ คาดว่า
น่าจะมีส่วนแบ่งการตลาดอยู่ที่ประมาณอันดับสาม

ค. แนวโน้มภาวะการแข่งขัน

บริษัทฯ ประเมินภาวะการแข่งขันของธุรกิจภาพยนตร์ไทยในปี 2550 จะมีการแข่งขันที่เข้มข้นมากขึ้น
แต่จำนวนผู้แข่งขันลดน้อยลง เนื่องจากในปัจจุบันผู้ชมมีความพิถีพิถันในการเลือกชมภาพยนตร์มากขึ้น
โดยหากภาพยนตร์ไทยเข้าฉายพร้อมกัน 2 หรือ 3 เรื่อง
ผู้ชมภายนตร์มักจะเลือกชมเพียงเรื่องใดเรื่องหนึ่งเท่านั้น
นอกจากนี้หากมีภาพยนตร์รอฉายในสัปดาห์ถัดไปหลายเรื่อง
จะส่งผลให้รอบฉายลดลงอย่างรวดเร็วถ้าหากภาพยนตร์เรื่องนั้นๆไม่ทำรายได้

ด้วยเหตุนี้บริษัทฯจึงได้มีการปรับโมเดลของธุรกิจภาพยนตร์ขึ้นใหม่
เพื่อให้สอดคล้องกับสถานการณ์ตลาด โดยที่การผลิตภาพยนตร์ 1 เรื่อง
จะใช้งบประมาณในการสร้างไม่เกิน 20 ล้านบาท และจะต้องหารายได้จากการขาย Sponsor
หรือการ tie-in ผลิตภัณฑ์เข้าไปในบทภาพยนตร์ ให้ครอบคลุมต้นทุนการผลิตทั้งหมด
โดยกำหนดให้ตั๋วใบแรก คือ กำไร

นอกจากนี้
เชื่อว่าผู้ผลิตจะพยายามขยายช่องทางการจำหน่ายออกสู่ตลาดต่างประเทศมากขึ้นอันสืบเนื่องมาจากการประสบความสำเร็จของภาพยนตร์ไทยหลายๆ
เรื่องในตลาดต่างประเทศ ประกอบกับปัญหาจากตลาดภายในประเทศดังได้กล่าวแล้วข้างต้น

 3.4.3 การจัดหาผลิตภัณฑ์หรือบริการ

 3.4.3.1 การจัดให้ได้มาซึ่งผลิตภัณฑ์เพื่อจำหน่าย

ด้วยโครงสร้างธุรกิจภาพยนตร์ที่วางไว้ของกลุ่มอาร์เอสทำให้การประกอบธุรกิจภาพยนตร์ดำเนินไปอย่างมีศักยภาพ
กลุ่มอาร์เอสการสร้างภาพยนตร์ดำเนินการโดยทีมงานของบริษัทย่อยของกลุ่ม
และได้รับการสนับสนุนด้านเครื่องมือและอุปกรณ์ในการถ่ายทำจากบริษัท อาร์เอส สตูดิโอ จำกัด
ทำให้แผนงานการผลิตภาพยนตร์ของกลุ่มดำเนินไปอย่างราบรื่น

ในด้านการสรรหานักแสดงนั้น บริษัทฯ มีนโยบายการสรรหาที่เป็นอิสระ
สามารถวางตัวนักแสดงจากนอกสังกัดอาร์เอสได้ ทั้งนี้ขึ้นอยู่กับความเหมาะสมของ Character
ของนักแสดงกับบทภาพยนตร์แต่ละเรื่อง
สำหรับการสรรหาผู้กำกับภาพยนตร์ที่ผ่านมานอกจากการร่วมงานกับผู้กำกับภาพยนตร์มืออาชีพที่มีชื่อเสียง
กลุ่มอาร์เอสได้ผลิตผู้กำกับใหม่จากบุคลากรภายในที่มีแนวคิดสร้างสรรค์เพื่อเสนองานภาพยนตร์ที่มีรูปแบบใหม่ๆ
ไม่ซ้ำแนวตลาดเดิม ทำให้งานภาพยนตร์ของกลุ่มอาร์เอสเป็นที่น่าติดตามของผู้ชมภาพยนตร์ตลอดมา
และเนื่องด้วยการดำเนินแผนงานผลิตภาพยนตร์ที่ต่อเนื่องทำให้บุคลากรด้านต่างๆ อันได้แก่
ผู้เขียนบทภาพยนตร์ ผู้กำกับภาพยนตร์ นักแสดง
และทีมงานผลิตให้ความสำคัญติดตามและสนใจเข้าร่วมงานกับกลุ่มฯ อย่างต่อเนื่อง

การผลิตแต่ละเรื่องนั้น จะใช้เวลาในการลงทุนสร้างรวมประมาณ 8-10 เดือน
ประกอบด้วยช่วงแรกประมาณ 3-4 เดือน เป็นขั้นตอนของการเตรียมงานเริ่มตั้งแต่การคัดเลือก
พัฒนาบท และเขียนบทภาพยนตร์ เมื่อบทเรียบร้อย ขั้นตอนต่อไปเป็นการคัดเลือกนักแสดง
เตรียมคิวถ่ายทำ และวางแผนด้านสถานที่และอุปกรณ์การถ่ายทำทั้งหมด
เมื่อทุกอย่างพร้อมจะเริ่มเปิดกล้องทันทีและใช้ระยะเวลาโดยประมาณ 3-4
เดือนจนงานถ่ายทำแล้วเสร็จ จากนั้นเป็นขั้นตอนในห้องตัดต่อ ซึ่งใช้เวลาโดยประมาณ 2 เดือน
ก่อนจะกำหนดวันเข้าฉายในโรงภาพยนตร์ บริษัทฯ
จะวางแผนการตลาดสินค้าโดยการทำโฆษณาประชาสัมพันธ์ล่วงหน้าประมาณ 2
เดือนเพื่อให้ลูกค้าผู้ชมรับทราบข่าวสาร

 3.4.4 ผลกระทบต่อสิ่งแวดล้อม

-ไม่มี-

3.  ธุรกิจกีฬา

บริษัท อาร์เอส จำกัด (มหาชน) บริหารจัดการธุรกิจกีฬาแบบครบวงจร
ตั้งแต่การจัดตั้งศูนย์ไอทีเพื่อบริหารข้อมูลของการแข่งขันกีฬา(จะแล้วเสร็จปลายปี พ.ศ.2550)
การจัดการแข่งขันกีฬาทุกประเภท การบริหารสัญญาณการถ่ายทอดสด
ตลอดจนกรทำงานด้านการตลาดให้กับการแข่งขันกีฬาประเภทต่างๆ
และเพื่อรองรับการบริหารจัดการที่สมบูรณ์แบบ อาร์เอสจึงได้จัดตั้ง บริษัท อาร์เอส
อินเตอร์เนชั่นแนล บรอดคาสติ้ง แอนด์สปอร์ต แมเนจเม้นท์ จำกัด (RS International
Broadcasting & Sports Management Co.,Ltd) หรือ RSbs
เพื่อดำเนินงานบริหารจัดการธุรกิจทางด้านกีฬาทุกประเภทแบบครบวงจร ภายใต้คอนเซ็ปต์ Know
the Games โดยโครงการสำคัญโครงการแรกของ RSbs คือ การเป็นผู้ได้รับลิขสิทธิ์บริหารจัดการ
การถ่ายทอดสดการแข่งขันฟุตบอลโลก 2 สมัยซ้อน คือ ในปี 2553 และ 2557

4.  ธุรกิจสื่อโทรทัศน์

3.6.1 ลักษณะผลิตภัณฑ์หรือบริการ

ลักษณะของบริการจะเป็นการขายเวลาโฆษณาในรายการของกลุ่ม อาร์เอส
ที่ออกอากาศทางสถานีโทรทัศน์ช่องต่างๆ ได้แก่ ช่อง 3, 5, 7, 9 และ ITV
โดยประเภทรายการแบ่งออกเป็น

  รายการประเภทละคร 2 รายการ

  รายการประเภทวัยรุ่น 3 รายการ

  รายการประเภทสาระบันเทิง 7 รายการ

  รายการประเภทรายการเพลง 14 รายการ

  รวมทั้งสิ้น 26 รายการ

โดยมีรายละเอียดของแต่ละรายการ ดังแสดงในตารางข้างล่างนี้

  -------------------------------------------------------------------------
  รายการเพลง            วัน               เวลา                    สถานี
  --------------------- ---------------- ------------ ---------- ----------
  ดาวรุ่งลูกทุ่งสยาม*        จันทร์ - ศุกร์       11.30        11.55      5

  Max Channel           จันทร์ - ศุกร์       12.43        13.08      5

  สดชื่น*                 จันทร์ - ศุกร์       16.30        16.55      5

  TV Relax              อังคาร            14.05        14.30      5

  Pop up Live           เสาร์ - อาทิตย์     00.15        01.30      5

  DJ Center*            เสาร์ - อาทิตย์     01.30        02.00      5

  ห้องซน / ภาษาปาร์ตี้      จันทร์             00.25        01.20      7

  2 Nite Live           พุธ - พฤหัส        00.25        01.20      7

  สาวคูณสอง*             จันทร์ - พุธ        01.30        02.00      7

                        อาทิตย์            01.00        01.30      7

  เมนูวันหยุด              วันหยุดนักขัตฤกษ์     12.00        13.00      7

  สยามพาซ่า              จันทร์             01.00        02.00      9

  หัวใจสะพายเป้           ศุกร์              00.30        01.30      9

  คู่ป่วนกวนเพลง*          เสาร์             02.30        03.00      9

  เมืองไทยใช่เลย*         อาทิตย์            00.30        01.00      9
  -------------------------------------------------------------------------

*รายการเพื่อการโปรโมทศิลปินและเพลงของธุรกิจเพลงลูกทุ่ง

+---------------+-----------+--------------+---------+--------+------+
| รายการ        | ประเภท    | วัน           | เวลา    |        | สถานี |
+---------------+-----------+--------------+---------+--------+------+
| ธรรมะ (ทำไม)  | ละคร      | เสาร์ - อาทิตย์ | 11.00   | 11.45  | 3    |
+---------------+-----------+--------------+---------+--------+------+
| รายวันบันเทิง    | สาระบันเทิง | จันทร์ - ศุกร์   | 11.05   | 11.25  | 5    |
+---------------+-----------+--------------+---------+--------+------+
| เมืองไทยวาไรตี้  | สาระบันเทิง | จันทร์ - ศุกร์   | 21.20   | 22.00  | 5    |
+---------------+-----------+--------------+---------+--------+------+
| FRONT@FIVE    | สาระบันเทิง | เสาร์         | 8:05    | 8:30   | 5    |
+---------------+-----------+--------------+---------+--------+------+
| ละไมไดอารี่     | สาระบันเทิง | เสาร์         | 10.30   | 11.25  | 5    |
+---------------+-----------+--------------+---------+--------+------+
| อัศจรรย์โชว์ /   | สาระบันเทิง | เสาร์         | 16.05   | 17.00  | 5    |
|               |           |              |         |        |      |
| คู่คนละขั้ว       |           |              |         |        |      |
+---------------+-----------+--------------+---------+--------+------+
| Modern Day    | สาระบันเทิง | อาทิตย์        | 8:05    | 8:30   | 5    |
+---------------+-----------+--------------+---------+--------+------+
| ฟ้าเมืองไทย     | สาระบันเทิง | อาทิตย์        | 12.55   | 13.50  | 5    |
+---------------+-----------+--------------+---------+--------+------+
| Super T       | วัยรุ่น      | อาทิตย์        | 12.20   | 12.45  | 5    |
+---------------+-----------+--------------+---------+--------+------+
| Teen Club     | วัยรุ่น      | อาทิตย์        | 15.30   | 15.55  | 5    |
+---------------+-----------+--------------+---------+--------+------+
| ดีครับ          | วัยรุ่น      | อาทิตย์        | 18.05   | 19.00  | 5    |
+---------------+-----------+--------------+---------+--------+------+
| รวมพลคนแจ๋ว    | ละคร      | อาทิตย์        | 16.05   | 17.00  | 9    |
+---------------+-----------+--------------+---------+--------+------+

นอกจากจะผลิตรายการโทรทัศน์ เพื่อขายเวลาโฆษณาในรายการแล้ว บริษัท อาร์เอส
จำกัด(มหาชน) ยังได้รับความไว้วางใจจากสถานีโทรทัศน์ และบริษัทผู้ว่าจ้างอื่นๆ
ให้ทำการผลิตผลงานละครส่งสถานีเพื่อออกอากาศในช่วงเวลา Prime time ได้แก่ ละครก่อนข่าว
และละครหลังข่าวภาคค่ำผ่านสถานีโทรทัศน์ต่างๆ ได้แก่ ช่อง 3 ช่อง 7 และช่อง 9
โดยมีรายได้เป็นค่าจ้างผลิตละครในลักษณะเหมาจ่ายต่อเรื่อง
จำนวนละครที่รับจ้างผลิตให้สถานีและออกอากาศเฉพาะในปี 2549 ที่ผ่านมารวมทั้งสิ้น 7 เรื่อง
ได้แก่

  ------- ------------------ ---------------------------------------------
  สถานี    ชื่อเรื่อง             นักแสดงนำ

  ช่อง 3   มนต์รักล็อตเตอรี่       วรเวช ดานุวงศ์, ทักษอร ภักดิ์สุขเจริญ

  ช่อง 3   มังกรซ่อนพยัคฆ์        กวี ตันจรารักษ์, ภัครมัย โปรตระนันทน์, ธนากร โปษยานนท์

  ช่อง 3   หิมะใต้พระจันทร์       รัฐภูมิ โตคงทรัพย์, ณปภา ตันตระกูล, ศรราม เทพพิทักษ์

  ช่อง 3   คุณชายร้ายเล่มเกวียน   รัฐภูมิ โตคงทรัพย์, เจนี่ เทียนโพธิ์สุวรรณ, ภรัณยู
                             โรจนวุฒิธรรม

  ช่อง 3   ยิ่งเกลียดเธอ ยิ่งเจอรัก ศิรพันธ์ วัฒนจินดา, วริษฐ์ ทิพโกมุท

  ช่อง 7   ดวงใจปาฏิหาริย์       ศรราม เทพพิทักษ์, สุวนันท์ คงยิ่ง

  ช่อง 7   เพื่อนรักนักล่าฝัน       ศิลปิน Academy Fantasia # 2
  ------- ------------------ ---------------------------------------------

 3.6.2 การตลาดและภาวะการแข่งขัน

 3.6.2.1 การตลาด

ก. กลยุทธ์การตลาด 

1) กลยุทธ์การกำหนด Positioning ของรายการ

การวางแผนและออกแบบรูปแบบรายการตลอดจนการเลือกพิธีกร ตัวละคร หรือบทละคร
ทีมงานธุรกิจสื่อโทรทัศน์จะทำการศึกษาและกำหนดกลุ่มผู้ชมเป้าหมายไว้อย่างชัดเจน
และจะพิจารณากระแสความนิยมพฤติกรรมของผู้ชมรวมถึงผังรายการในเวลาใกล้เคียงและผังรายการของสถานีอื่นที่ออกอากาศในเวลาเดียวกัน
เป็นส่วนประกอบในการออกแบบและผลิตรายการคุณภาพ
สอดคล้องกับกลุ่มเป้าหมายในเวลาออกอากาศ
ดังเช่นที่กล่าวข้างต้นการผลิตละครช่วงเช้าจะเน้นที่ผู้ชมกลุ่มวัยรุ่น นักเรียน นักศึกษา ซึ่งบริษัทฯ
มีศิลปินวัยรุ่นที่ได้รับความนิยมเป็นอย่างมาก ทำให้เอื้อต่อการผลิตผลงาน
และทำให้ผลงานของบริษัทฯ เป็นที่ยอมรับในกลุ่มเป้าหมาย ส่งผลให้ละครมีเรทติ้งในอันดับที่ดี
ทำให้สามารถขายเวลาโฆษณาได้ในอัตราที่ดีและขายได้ครบทุกนาที

2) กลยุทธ์การมุ่งเน้นศักยภาพในการผลิตรายการที่มีความเชี่ยวชาญเป็นพิเศษ

นอกจากกำหนดกลุ่มผู้ชมเป้าหมายที่ชัดเจน การออกแบบและผลิตรายการให้มีคุณภาพนั้น ทีมงานฯ
ยังพิจารณาจากปัจจัยภายใน กลุ่มบริษัท อาร์เอส
นั้นมีทรัพยากรที่มีความเข้มแข็งในเชิงการแข่งขันในหลายสาขา อาทิ นักร้อง นักแสดง พิธีกร
นักจัดรายการวิทยุ บทประพันธ์ บทเพลง บทคอลัมนิสต์ ฯลฯ ดังนั้น
การผลิตรายการจึงเลือกใช้ทรัพยากรภายในก่อนเป็นสำคัญ
ซึ่งเป็นการสนธิประโยชน์และศักยภาพแบบครบวงจร ปัจจุบันการผลิตรายการของแต่ละทีมงานจาก 7
บริษัท ที่มีประสบการณ์ในวงการที่ยาวนานและมีความชำนาญที่หลากหลาย
ทำให้การผลิตรายการและละครของบริษัทฯ ออกมาอย่างมีคุณภาพและมีผลตอบรับที่ดี

3) กลยุทธ์การกำหนดรูปแบบการขายเวลาโฆษณา

การขายเวลาโฆษณาในรายการประเภทละคร และวาไรตี้
ที่ดำเนินงานโดยฝ่ายขายในกลุ่มธุรกิจสื่อนั้น จะใช้ลักษณะการขายแบบ Loose Spot และ
Package ของการลงโฆษณา ในรายการ และมีกลยุทธ์เสริมด้วยการขายโฆษณาประเภท Tie-in
สินค้าร่วมในละครหรือรายการ ส่วนการขายเวลาโฆษณาในรายการเพลงจะเป็นลักษณะการขายแบบ
Package ซึ่งบริษัทฯ จะจัดโฆษณาสินค้าลงในหลายรายการ

4) กลยุทธ์การสร้างความสัมพันธ์ที่ดีกับพันธมิตรธุรกิจ

พันธมิตรธุรกิจหลักของธุรกิจสื่อโทรทัศน์ได้แก่ สถานีโทรทัศน์ และกลุ่มลูกค้าโฆษณา บริษัทฯ
ให้ความสำคัญกับการสร้างและรักษาความสัมพันธ์ที่ดีกับพันธมิตรธุรกิจหลักทั้งสอง
เนื่องด้วยสถานีโทรทัศน์เป็นทั้งผู้ให้เช่าเวลาออกอากาศรายการและเป็นลูกค้าว่าจ้างผลิตละครให้แก่สถานีฯ
ความสัมพันธ์ที่ดีประกอบกับความชำนาญในการผลิตงานที่มีคุณภาพมีผลทำให้โอกาสการทางการค้าของบริษัทฯ
มีเพิ่มมากขึ้น สำหรับลูกค้าโฆษณามีส่วนสำคัญในการสนับสนุนการค้าของบริษัทฯ
ความร่วมมือของลูกค้าโฆษณามีส่วนอย่างมากต่อการเติบโตของกิจการ

5.) กลยุทธ์การนำเสนอผลงานคุณภาพและตรงตามรสนิยมของตลาด

ในส่วนของการผลิตงานละคร กลุ่มอาร์เอสให้ความสำคัญกับทุกขั้นตอนของการผลิต
เริ่มจากทีมงานทำการศึกษาประเมินเหตุการณ์สภาพตลาดและรสนิยมของตลาดผู้ชมในขณะนั้น
และเมื่อได้โครงเรื่องที่เหมาะสมจะเป็นขั้นตอนการเขียนบท
กำหนดตัวนักแสดงและกระบวนการถ่ายทำ
การตัดต่อและการบันทึกเสียงด้วยความพิถีพิถันทำให้ผลงานที่ออกมามีคุณภาพและตรงกับความนิยมของผู้ชม

ข. ลักษณะลูกค้าและช่องทางการจำหน่าย

1) กลุ่มลูกค้าโฆษณา

-   บริษัทโฆษณา (Agency)

-   บริษัทเจ้าของสินค้า (Direct Customer)

การขายเวลาโฆษณาของกลุ่มอาร์เอสผ่าน Agency และDirect Customer ในสัดส่วนร้อยละ 75
และ 25 ของยอดขายโฆษณาสื่อโทรทัศน์รวม

2) กลุ่มผู้ชมเป้าหมาย

กลุ่มผู้ชมเป้าหมายจะแยกออกตามประเภทรายการและช่วงเวลาออกอากาศ
จึงทำให้มีกลุ่มผู้ชมแตกต่างกันไปในแต่ละรายการ

  3) กลุ่มลูกค้าว่าจ้างผลิตละคร

ปัจจุบันได้แก่ สถานีโทรทัศน์ไทยทีวีสี ช่อง 3 สถานีโทรทัศน์กองทัพบกช่อง 5
สถานีโทรทัศน์สีกองทัพบกช่อง 7 สถานีโทรทัศน์ช่อง 9 และสถานีโทรทัศน์ไอทีวี

 3.6.2.2 ภาวะการแข่งขัน

ก. มูลค่าตลาดโฆษณาของสื่อโทรทัศน์และการเติบโต 

จากข้อมูลของบริษัท เอซี นีลเส็น (ประเทศไทย) จำกัด มูลค่าโฆษณาผ่านสื่อโทรทัศน์ในปี 2549
เท่ากับ 53,296 ล้านบาท เพิ่มขึ้นจากปีก่อนหน้าซึ่งมีมูลค่าเท่ากับ 50,016 ล้านบาท
ในอัตราร้อยละ 6.15
และเป็นสื่อโฆษณาที่ได้รับความนิยมและได้รับจัดสรรงบโฆษณาสูงสุดเมื่อเทียบกับสื่อประเภทอื่นๆ
โดยมีสัดส่วนสูงถึงร้อยละ 59.6 ของมูลค่าตลาดโฆษณารวมซึ่งมีมูลค่าเท่ากับ 89,374 ล้านบาท

ข. ผู้ประกอบการ

ผู้ประกอบการในธุรกิจสื่อโทรทัศน์เริ่มเร่งหาจุดแตกต่าง และเน้นความสามารถของตนในการผลิต
โดยส่วนใหญ่จะมีดาราในสังกัดของตนเอง ต่างกันที่จำนวนมากหรือน้อย
และระดับความนิยมของดาราแสดงนำแต่ละคน ค่ายผู้ผลิตรายการ ละคร
ที่มีผลงานออกอากาศสม่ำเสมอได้แก่ กลุ่มอาร์เอส, ค่ายจี เอ็ม เอ็ม, ค่ายโพลีพลัส, ค่ายบีอีซี
เทโร, ค่ายกันตนา, ค่าย เจ เอส แอล, ค่ายเวิร์ก พ้อยท์ และค่ายบอร์น เป็นต้น
นอกจากนี้ยังมีค่ายเล็กเกิดใหม่ที่เร่งพัฒนาเฉพาะประเภทรายการเป็นสำคัญ อาทิ บางกอกการละคร
และ ไร่ส้ม ผู้ผลิตรายการประเภทวิเคราะห์ข่าว
ซึ่งเป็นผู้ผลิตรายการที่สามารถแยกกลุ่มผู้ชมเป้าหมายที่ชัดเจน
ออกจากกลุ่มคนดูส่วนใหญ่ของรายการสำคัญอื่นๆ ที่ออกอากาศในเวลาเดียวกัน
ทำให้ลูกค้าโฆษณาต้องพิจารณามากยิ่งขึ้นว่าจะเลือกหรือจัดสรรงบโฆษณาลงในรายการตามกลุ่มผู้ชมเป้าหมายใดบ้าง

ค. แนวโน้มภาวะการแข่งขัน

เนื่องด้วยการพิจารณาจัดสรรงบโฆษณาลงรายการโทรทัศน์
ลูกค้าโฆษณาส่วนหนึ่งยังคงดูที่ความนิยมหรือเรทติ้งของรายการเป็นประเด็นสำคัญ
รายการโทรทัศน์ใดที่มีเรทติ้งสูงแสดงว่ามีผู้นิยมชมรายการจำนวนมาก
แต่ยังมีลูกค้าโฆษณาบางส่วนที่สนใจกระแสการเจาะกลุ่มผู้ชมที่ชัดเจนจากการทำรายการเฉพาะประเภท
ทำให้ผู้ลงโฆษณาเริ่มตัดสินใจจากกลุ่มผู้ชมเป้าหมายของรายการ
ว่าตรงกับกลุ่มลูกค้าเป้าหมายของสินค้าที่จะโฆษณาด้วย จากข้อพิจารณา 2 ประเด็นหลักดังกล่าว
ทำให้รูปแบบการแข่งขันมีทั้งในลักษณะการพัฒนารายการให้ออกมามีคุณภาพและตรงกับรสนิยมของผู้ชม
เพื่อผลักดันให้รายการมีเรทติ้งในอันดับที่ดี และการทำรายการให้ตอบสนองความต้องการของสินค้า
โดยเลือกที่จะสื่อสารกับกลุ่มลูกค้าเป้าหมายของสินค้าที่จะโฆษณาด้วยเป็นสำคัญ

 3.6.3 การจัดหาผลิตภัณฑ์หรือบริการ

 3.6.3.1 การจัดให้ได้มาซึ่งผลิตภัณฑ์เพื่อจำหน่าย

ในการผลิตรายการและละครโทรทัศน์
ของกลุ่มอาร์เอสโดยส่วนใหญ่เป็นการบริหารทรัพยากรที่มีอยู่ในบริษัทฯ และบริษัทย่อย
ทั้งในด้านของบุคลากรได้แก่ ดารา นักแสดง ผู้ดำเนินรายการ (พิธีกร) ในสังกัดของบริษัทฯ
และทีมงานผลิตรายการ ผลิตละคร ซึ่งเป็นบุคลากรของ 7 บริษัทย่อย
และในด้านของเครื่องมือและอุปกรณ์ ได้แก่ สตูดิโอ (โรงถ่ายทำ) กล้อง อุปกรณ์ในการถ่ายทำ
ห้องตัดต่อภาพและเสียง เป็นการเช่าจากบริษัท อาร์.เอส. สตูดิโอ จำกัด
อีกบริษัทย่อยหนึ่งในกลุ่มอาร์เอส ทั้งนี้มีบางกรณีที่อาจจะมีการใช้บุคลากรภายนอก เช่น ดารา
นักแสดง ที่ไม่อยู่ในสังกัด ทั้งนี้เพื่อความเหมาะสมของเนื้อหา ในส่วนของเวลาออกอากาศนั้น
บริษัทฯ มีทีมงานสร้างสรรค์ที่จะคิดหารูปแบบรายการใหม่ๆ ที่น่าสนใจเพื่อไปนำเสนอให้กับสถานี
เพื่อการตัดสินใจอย่างสม่ำเสมอ

 3.6.4 ผลกระทบต่อสิ่งแวดล้อม 

- ไม่มี –

3.  ธุรกิจสื่อวิทยุ

 3.7.1 ลักษณะผลิตภัณฑ์หรือบริการ

ในปี 2549 บริษัท สกาย-ไฮ เน็ตเวิร์ค จำกัด ดำเนินการผลิตรายการวิทยุเพื่อธุรกิจสื่อวิทยุ
จำนวน 3 สถานีได้แก่ คลื่น F.M. 88.5 MHz. คลื่น F.M. 93.0 MHz และคลื่น F.M. 106.0
MHz โดยทั้ง 3 คลื่นเน้นการหารายได้จากการขายเวลาโฆษณา
โดยมีกลุ่มเป้าหมายแตกต่างกันตามรูปแบบรายการที่ชัดเจน ดังนี้

+---------------+-----------------+-------------------+----------------+
| สถานีวิทยุ       | F.M. 88.5 MHz.  | F.M. 93.0 MHz.    | F.M. 106.0     |
|               |                 |                   | MHz.           |
|               | MAX 88.5        | COOL93 Fahrenheit |                |
|               |                 |                   | LATTE 106 FM   |
|               | []              | []                |                |
|               |                 |                   | []             |
+---------------+-----------------+-------------------+----------------+
| ผู้ใ            | สถานีวิท          | สถาน              | สถานีวิทย        |
| ห้สัมปทานคลื่นวิทยุ | ยุเสียงจากทหารเรือ | ีวิทยุเสียงจากทหารเรือ | ุเสียงจากทหารเรือ |
+---------------+-----------------+-------------------+----------------+
| วันแล          | 24 ชั่วโมง        | 24 ชั่วโมง          | 24 ชั่วโมง       |
| ะเวลาออกอากาศ |                 |                   |                |
+---------------+-----------------+-------------------+----------------+
| สัญญาณส่งคลื่น    | กรุงเทพฯ         | กรุงเทพฯ และ       | กรุงเทพฯ        |
| วิทยุครอบคลุมพื้นที่ | และปริมณฑล       |                   | และปริมณฑล      |
|               |                 | ปริมณฑล            |                |
+---------------+-----------------+-------------------+----------------+
| คอนเซ็ปท์รายการ | MAXIMUM         | 50 MINUTES        | ALL MOODS ALL  |
|               |                 |                   | GOOD           |
|               | OF HITS         | MUSIC LONG PLAY   |                |
+---------------+-----------------+-------------------+----------------+
| กลุ่มผู้ฟังเป้าหมาย | นักเรียน นักศึกษา   | นักศึกษา คนทำงาน    | คนทำงาน        |
|               |                 |                   |                |
|               | อายุ 12-24 ปี     | อายุ 20-34 ปี       | อายุ 25-44 ปี    |
+---------------+-----------------+-------------------+----------------+

ทั้ง 3 คลื่นดำเนินตามนโยบายของบริษัทฯในการประกอบกิจการวิทยุเชิงพาณิชย์เต็มรูปแบบ
หมายถึงสถานีวิทยุมีความเป็นอิสระในการเปิดเพลงของทุกค่ายเพลงที่มีในตลาด
เร่งสร้างความนิยมให้แก่สถานีและดำเนินการบริหารสถานีวิทยุในเชิงธุรกิจ
ในปัจจุบันสถานีมีฐานผู้ฟังที่ชัดเจนและมีความนิยมในการรับฟังรายการของสถานีเพิ่มขึ้นอย่างก้าวกระโดด
จนสามารถครองความนิยมในอันดับสูงสุดของแต่ละกลุ่มเป้าหมายจากการสำรวจ ของ AC Nielsen
อย่างเป็นเอกฉันท์
ส่งผลให้ลูกค้าบริษัทโฆษณาและบริษัทเจ้าของสินค้ามีความเชื่อมั่นในการดำเนินกิจการและความนิยมของสถานีและเริ่มจัดสรรงบโฆษณาให้กับสถานีเพิ่มมากขึ้น

รูปแบบของรายการวิทยุ

สถานีวิทยุ : F.M. 88.5 MHz. (MAX88.5 … MAXIMUM OF HITS)
สถานีวิทยุเสียงจากทหารเรือ

MAX 88.5 รายการวิทยุแนว CONTEMPORARY HITZ สำหรับกลุ่มคนรุ่นใหม่ และกลุ่มวัยรุ่น
ที่นำเสนอเพลงฮิตทั้งไทย และเพลงสากล จากผลการสำรวจความนิยมของกลุ่มผู้ฟัง
ผ่านการนำเสนอของทีม Presenter รุ่นใหม่ที่ได้รับการยอมรับ
และเป็นที่รู้จักของกลุ่มผู้ฟังที่จะทำหน้าที่สื่อสารความ “ฮิตที่สุด มากที่สุด” ไปถึงกลุ่มผู้ฟัง ภายใต้
Concept “Maximum of hits” พร้อมทั้งกิจกรรมที่เข้าถึงกลุ่มผู้ฟังและตอบสนองทุกกระแสฮิต
รวมถึงไลฟ์สไตล์ใหม่ๆ ของวัยรุ่นอย่าง FM MAX Member on mobile
ครั้งแรกของระบบสมาชิกบนหน้าจอมือถือที่มากด้วยสิทธิประโยชน์สำหรับผู้ฟัง
และเข้าถึงความต้องการของผู้ฟังอย่างแท้จริง นอกจากนี้ 88.5 FM MAX
ยังเป็นสื่อกลางในการสนับสนุนกิจกรรมที่สร้างสรรค์ของเยาวชน ทุกๆ สถาบันการศึกษา
เพื่อสร้างความใกล้ชิดกับกลุ่มผู้ฟังด้วย

+------------+---------------------+------------+---------------------+
| F.M. 88.5  |                     |            |                     |
| MHz.       |                     |            |                     |
| “MAX88.5”  |                     |            |                     |
+============+=====================+============+=====================+
| จันทร์-ศุกร์   | PJ                  | เสาร์-อาทิตย์ | PJ                  |
+------------+---------------------+------------+---------------------+
| 08.00 –    | หนุ่ม นวิน ชื่นจำนง      | 08.30 –    | ต๊ะ รชต เอี่ยมวรกุล     |
| 10.00      |                     | 12.30      |                     |
|            | เสริฐ ประเสริฐ        |            |                     |
|            | ตันติขะวีระ            |            |                     |
+------------+---------------------+------------+---------------------+
| 10.00 –    | เอ็ม ธเนศ            |            |                     |
| 12.30      | เหลืองวรชาติกุล        |            |                     |
+------------+---------------------+------------+---------------------+
| 13.00 –    | ต้น ธนาวุฒิ จันจิระ      | 13.00 –    | บี ปพนพัชร์ มีเที่ยง      |
| 16.00      |                     | 16.00      |                     |
+------------+---------------------+------------+---------------------+
| 16.00 –    | โบ สหรัถ โตกะหุต      | 16.00 –    | (Sat) ต้น ธนาวุฒิ      |
| 19.00      |                     | 19.00      | จันจิระ               |
|            |                     |            |                     |
|            |                     |            | (Sun) หนุ่ม นวิน       |
|            |                     |            | ชื่นจำนง              |
+------------+---------------------+------------+---------------------+
| 20.30 –    | แนน กัญดา ศรีธรรมูปถัมภ์ | 20.30 –    | เสริฐ ประเสริฐ        |
| 23.00      |                     | 23.00      | ตันติขะวีระ            |
|            | จั๊ด ธีมะ กาญจนไพริน    |            |                     |
|            |                     |            | โอ๋ จิรภา สีตาบุตร      |
+------------+---------------------+------------+---------------------+
| 23.00 –    | เซ็น ฌานวิทย์ ไชยศิริวงศ์ | 23.00 –    | แคท แคทรียา นิภามณี    |
| 02.00      |                     | 02.00      |                     |
+------------+---------------------+------------+---------------------+
| 02.00 –    | Maximum of Non-Stop | 02.00 –    | Maximum of Non-Stop |
| 05.30      | Music               | 05.30      | Music               |
+------------+---------------------+------------+---------------------+

กิจกรรมที่นำเสนอจะเน้นความฮิต ทันสมัย แปลกใหม่ โดนใจกลุ่มวัยรุ่นที่อยู่ในวัยสนุกสนาน
ชอบความท้าทาย โดยรายการจะเน้นความเป็นกันเอง ทำให้ผู้ฟังที่เป็นวัยรุ่นกล้าที่จะแสดงออก
เสนอความคิดเห็นและร่วมสนุกกับกิจกรรมพิเศษที่โดดเด่นในรายการที่กลุ่มวัยรุ่นไม่ยอมพลาด
โดยมีกิจกรรมที่โดดเด่นในปี 2549 คือ

1)  Max 100 Ghostbuster

เป็นกิจกรรมสุดมันส์ ที่ได้รวมพลชาว Maxไปหลอนสยองในคืนวันฮาโลลีน ที่รัชดา ซอย 4
พร้อมสุดยอดคอนเสิร์ตที่มีศิลปินมามากที่สุดตลอดทั้งปีก็ว่าได้

2)  Max มันส์ ชิด

กิจกรรมสุดมันส์ที่เปิดโอกาสให้คุณผู้ฟังได้ใกล้ “ชิด” ศิลปินแบบตัวต่อตัว
และพาคุณไปเที่ยวต่างจังหวัด พร้อมธีมในแต่ละเดือนเพื่อเพิ่มสีสันให้สนุกมากยิ่งขึ้น เช่น
Seaderella พาคุณไปเที่ยวที่ภูเก็ต, เฮ้ย ฉันรักแกว่ะ พาคุณไปเที่ยวที่หัวหิน

3)  Big Max Movie

กิจกรรมที่ MAX 88.5 ชวนคุณไปดูหนัง แต่ไม่ใช่แค่เรื่องเดียว แต่สามารถให้คุณเลือกดูหนังได้ถึง 2
เรื่อง พร้อมมินิคอนเสิร์ต จากศิลปินสุด hip ที่สลับสับเปลี่ยนมามอบความสุขให้คุณถึงหน้าโรงหนัง

4)  Max Cup

การค้นหา คน “มือบอล” ตัวจริงที่สามารถชนะการแข่งขัน The Table Soccer Championship
และพาตะลุยประเทศเยอรมนี พร้อมชมฟุตบอลแมทช์ระดับโลก และใกล้ชิดกับศิลปินสุด MAX

นอกจากนี้ยังมีกิจกรรมส่งเสริมการขาย (Promotion)
ที่ได้รับการตอบรับเป็นอย่างดีจากกลุ่มเป้าหมาย เช่น กิจกรรม MAX JACKPOT ปอดแตก
หากใครทำเสียง FM MAXXXXXXX ได้ยาวเกิน 50 วินาที จะได้รับเงินรางวัล 50,000 บาท
เป็นต้น

จากกิจกรรมต่างๆ ข้างต้น
รวมทั้งแนวทางการเปิดเพลงฮิตที่มาจากการสำรวจความคิดเห็นของคนฟังอย่างแท้จริง
ทำให้คลื่นนี้ได้รับความนิยมเป็นคลื่น HITS ติดอันดับ TOP 10 ของกลุ่มอายุ 12+ ในการสำรวจของ
AC Nielsen Research จากคลื่นวิทยุบนหน้าปัด 40 คลื่น ในกรุงเทพฯ และปริมณฑล
(เดือนธันวาคม 2549) และได้รับความนิยมTop 3 ในกลุ่มรายการวิทยุวัยรุ่น TEEN (12 - 24
ปี) (จำนวนผู้ฟังเดือนธันวาคม 578,000 คน)

สถานีวิทยุ : F.M. 93.0 MHz. (COOL93 Fahrenheit) สถานีวิทยุเสียงจากทหารเรือ

COOL93 Fahrenheit คลื่นที่นำเสนอเพลงไทยสากลในแนว EASY LISTENING
ที่ได้รับการยอมรับจากกลุ่มผู้ฟังสูงสุดและเป็นรายการวิทยุคลื่นแรกที่สร้างปรากฏการณ์การนำเสนอเพลงเพราะต่อเนื่องมากที่สุด
50 นาที “50 MINUTES MUSIC LONG PLAY“
โดยทุกๆบทเพลงเพราะได้ผ่านการคัดสรรจากผลสำรวจความนิยมของผู้ฟังอย่างแท้จริง
พร้อมด้วยทีมพีเจมืออาชีพที่ได้รับการยอมรับจากกลุ่มคนฟัง
และการจัดกิจกรรมที่ตอบสนองไลฟสไตล์และเปิดโลกทัศน์ของกลุ่มคนทำงานรุ่นใหม่อย่างต่อเนื่อง
ส่งผลให้ COOL93 Fahrenheit สามารถเติบโตเป็นคลื่นอันดับ 1 บนหน้าปัดวิทยุอย่างรวดเร็ว
และเป็นเอกฉันท์จากการสำรวจของ AC Nielsen

นอกจากรูปแบบรายการที่เป็นที่ยอมรับแล้ว
รูปแบบกิจกรรมในรายการยังเป็นกิจกรรมที่ตอกย้ำความเป็นคลื่นวิทยุ EASY LISTENNING
ที่ได้รับความนิยมสูงสุด
ควบคู่ไปกับการสร้างความสัมพันธ์อันดีระหว่างคนฟังและรายการด้วยกิจกรรมเชิง CRM เช่น

1)  กิจกรรม Romantic Dream-Hunting

กิจกรรมที่เปิดโอกาสให้คู่รักได้ร่วมล่าฝันเพื่อเดินทางไปยัง 3 จุดหมายสุดโรแมนติก พร้อมกับ 3
คู่รัก Celeb สุดฮอต ได้แก่ Treasure Dream in Sipadan มาเลเซีย กับ ซินดี้ และ ไบรอน
บิชอพ, Fantastic Dream in Korea กับลูกเกด เมทินี กิ่งโพยม และเอ็กซ์ ระพีพันธุ์ บุตรทอง
และ Exotic Dream in Nepal กับ บุ๋ม ปนัดดา และวี วีรพงศ์ พิพิธสุขสันต์

2)  กิจกรรม One Life Vol.1 “Bird’s Eye View of New York”

ประสบการณ์เหนือน่านฟ้าของมหานครที่ยิ่งใหญ่ที่สุดในโลก New York ที่ COOL 93 Fahrenheit
นำผู้ฟังไปสัมผัสกับประสบการณ์ครั้งหนึ่งในชีวิตกับการขึ้นเฮลิคอปเตอร์ชมทัศนียภาพเหนือ
Manhattan พร้อมกับ Celeb ร่วมทริป พลอย เฌอมาลย์ บุญยศักดิ์

3)  กิจกรรม Boyd Kosiyapong For the Love of Fans Concert

คอนเสิร์ตในโอกาสครบรอบ 7 ปีของคลื่นเพลงเพราะอันดับ 1 COOL 93 Fahrenheit และ 11
ปี ของคนเขียนเพลงเพราะอันดับ 1 บอย โกสิยพงษ์ ที่ร่วมกันจัดขึ้นเพื่อขอบคุณแฟนเพลง
และผู้ฟังรายการ ที่รอยัลพารากอนฮอลล์ สยามพารากอน

ด้วยเหตุนี้ COOL93 Fahrenheit จึงเป็นรายการวิทยุยอดนิยมจากการสำรวจความนิยมบนหน้าปัด
35 คลื่นของ AC Nielsen และได้รับความนิยมเป็นอันดับ 1 ยาวนานกว่า 3 ปี ตั้งแต่ปี 2547
จนกระทั่งปัจจุบันนี้ (ข้อมูลเดือนธันวาคม 2549 ) ในกลุ่มรายการวิทยุประเภท Easy listening
ของกลุ่มคนทำงาน (20 – 34 ปี) (จำนวนผู้ฟังเดือนธันวาคม 2549 จำนวน 624,000 คน)

สถานีวิทยุ : F.M. 106.0 MHz. (LATTE106 F.M.) สถานีวิทยุเสียงจากทหารเรือ

Latte 106 F.M. 2 in 1 Radio คลื่นดนตรีมีรสนิยม ผสมผสานรสชาติ ของบทเพลงหลากสไตล์
ทั้งไทย และสากล ตอบสนองไลฟ์สไตล์ของคนทำงาน ซึ่งเป็นกลุ่มเป้าหมายหลัก ที่มี Active
Lifestyle มีรสนิยมในการดำเนินชีวิต กลุ่มอายุ 25 –44 ปี ตั้งแต่ระดับ senior worker ถึง
ระดับผู้บริหาร ได้อย่างลงตัว

Latte’106 F.M. นำเสนอบทเพลง All Time Top 10 Hits แนว Easy Listening
ฟังสบายหลากหลายสไตล์ จากยุค 80 ถึงปัจจุบัน ทั้งเพลงไทย และสากล ภายใต้แนวคิด
“การันตีเพลงฮิต การันตีเพลงเพราะ”

+------------------------+---------------------------------------------+
| F.M. 106.0 MHz.        |                                             |
| “LATTE106 F.M.”        |                                             |
+------------------------+---------------------------------------------+
| จันทร์-ศุกร์               | PJ                                          |
+------------------------+---------------------------------------------+
| 09.00 – 10.00          | PJ ยุ้ย ปิยะฉัตร กรุณานนท์                        |
|                        |                                             |
| 09.00 – 11.00          | PJ เจ เกรียงไกร ธิยานันท์                       |
+------------------------+---------------------------------------------+
| 11.30 – 14.00          | PJ หน่อย ภุมรา แก้วศรี                          |
+------------------------+---------------------------------------------+
| 14.00 – 16.00          | PJ โอ๋ ไอศูรย์ วาทยานนท์                        |
+------------------------+---------------------------------------------+
| 16.00 – 18.00          | PJ อรรณพ กิตติกุล                              |
+------------------------+---------------------------------------------+
| 18.00 – 19.00          | PJ หญิง สุกัญญา ไรวินทร์                         |
|                        |                                             |
| 20.30 – 22.00          |                                             |
+------------------------+---------------------------------------------+
| 22.00 – 01.00          | PJ ยุ้ย ปิยะฉัตร กรุณานนท์                        |
+------------------------+---------------------------------------------+

โดยในปี 2549 กิจกรรมต่างๆ ของคลื่น LATTE 106 F.M. จะนำเสนอรูปแบบกิจกรรมที่ท้าทาย
ให้ความรู้ และความบันเทิง พร้อมกับการสร้างประสบการณ์ใหม่ๆ
ให้กับชีวิตของกลุ่มคนทำงานในรูปแบบที่เป็นเอกลักษณ์แตกต่างจากกิจกรรมของคลื่นอื่นๆ เช่น

1)  กิจกรรม Rally Rally : We Love The King

รวมพลัง “คนรักในหลวง” ร่วมกิจกรรมแรลลี่ ตามรอยเบื้องพระยุคลบาท
เนื่องในวันเฉลิมพระชนมพรรษา ฉลองครบรอบ 80 ปี มหามงคล พร้อมชมคอนเสิร์ตศิลปินกลุ่ม HM
Blues เป็นการแข่งขันรถยนต์แรลลี่ทางเรียบ ชิงถ้วยพระราชทานสมเด็จพระเทพรัตนราชสุดา
สยามบรมราชกุมารี “รายได้จากการแข่งขันทั้งหมดจะนำขึ้นทูลเกล้าถวายแด่
พระบาทสมเด็จพระเจ้าอยู่หัวฯ เพื่อทรงใช้สอยตามพระราชอัธยาศัย”

2)  One Putt to British Open

สัมผัสบรรยากาศการแข่งขันกอล์ฟระดับโลก กับสนามที่เก่าแก่ที่สุด และมีเงินรางวัลสูงที่สุด
กระทบไหล่และร่วมเชียร์ นักกอล์ฟ ระดับ Tiger Woods, VJ Singh, Ernie Els
จับจ้องทุกวงสวิงของบรรดาดารานักกอล์ฟบนกรีนสุดหรูในสก็อตแลนด์ พร้อมกิจกรรมแข่งขันพัตกอล์ฟ
สุดท้าทาย เพื่อคัดเลือกผู้โชคดีร่วมเดินทางไปกับ Latte 106

3)  Latte Mission to NASA

สุดยอดประสบการณ์ระดับโลกของคนไทยในการเยือน NASA ณ Kennedy Space Center
ประเทศสหรัฐอเมริกา ระทึกใจกับประสบการณ์ระดับ ONCE IN A LIFETIME ด้วยการร่วมชม
“SPACE SHUTTLE LAUNCHING” การปล่อยกระสวยอวกาศจริง พร้อมสัมผัสห้องไร้น้ำหนัก
พูดคุยแลกเปลี่ยนประสบการณ์ กับนักบินอวกาศตัวจริง
และร่วมเดินทางอย่างภาคภูมิกับนักวิทยาศาสตร์ NASA อัจฉริยะคนไทย ดร.อาจองค์ ชุมสาย ณ
อยุธยา

4)  Club Latte

กิจกรรมประจำเดือน สำหรับคนเมือง ในรูปแบบ Modern Lifestyle ไม่ว่าจะเป็นการพาผู้ฟัง
ร่วมเดินทางไปพักผ่อน และใช้บริการ Spa บ่อหินสินแร่ร้อน จากภูเขาไฟประเทศญี่ปุ่น (บ่อละ 12
ล้านบาท) ที่ Rainbow Arokaya ชายฝั่งแม่น้ำบางประกง หรือชมภาพยนตร์ที่โรง Enigma
โรงภาพยนตร์ระดับ Exclusive Member เท่านั้นที่มีโอกาสจะได้สัมผัส รวมทั้ง Exclusive
Office Party เพื่อให้คนทำงาน ได้ร่วมกระชับความสัมพันธ์กันอย่างเป็นกันเอง

3.7.2 การตลาดและภาวะการแข่งขัน

3.7.2.1 การตลาด

ก. กลยุทธ์การตลาดและการแข่งขัน

1) กลยุทธ์นโยบายความคุ้มค่า (Value for money)

ในปี 2549 บริษัทฯยังคงใช้กลยุทธ์ด้านความคุ้มค่า
เพื่อสร้างประโยชน์สูงสุดให้กับงบประมาณที่ลูกค้ามีอยู่เพื่อการโฆษณา
ในลักษณะของการขายแบบแพ็คเก็จ คือ การขายเวลา loose spot ร่วมกับการจัด Activity
In Program และ Event Marketing
ซึ่งมีผลต่อการส่งเสริมการขายอย่างเป็นรูปธรรมและคุ้มค่าต่อการลงทุน เช่น กิจกรรม Max มันส์
ชิด ตลอดปี 2549 ที่บริษัทฯ
ได้รับความไว้วางใจจากลูกค้าและผู้สนับสนุนให้จัดกิจกรรมภายใต้งบประมาณที่คุ้มค่า
โดยการเซ็นสัญญาลงโฆษณายาวตลอดปี

2) กลยุทธ์การจัดกิจกรรมส่งเสริมการขาย

จากสภาวะการแข่งขันอย่างเข้มข้นของธุรกิจวิทยุ
ที่ต้องการสร้างความแตกต่างของรายการให้เกิดขึ้น
เพื่อเสริมสร้างมูลค่าเพิ่มทั้งต่อคลื่นวิทยุและต่อลูกค้าและสินค้าที่ร่วมกิจกรรมส่งเสริมการขายต่างๆ
ดังนั้นการขายเวลาโฆษณาอย่างเดียวไม่เพียงพอต่อความต้องการของลูกค้า
และต่อการสร้างแบรนด์ของบริษัทฯ และคลื่นวิทยุในเครือทั้ง 3 คลื่น ด้วยเหตุนี้ทางบริษัทฯ
จึงมีการปรับปรุงกลยุทธ์การดำเนินการให้ความสำคัญกับการจัดกิจกรรมส่งเสริมการขาย
โดยมีกลยุทธ์การเป็นพันธมิตรทางธุรกิจ (Synergy) กับพันธมิตรในด้านต่างๆ โดยการเข้าร่วมเป็น
Media Partner ให้กับกิจกรรมหรือคอนเสิร์ตที่มีกลุ่มลูกค้าเป้าหมายเดียวกัน

รวมถึงการเพิ่มมูลค่าของสินค้าโดยมีกิจกรรมส่งเสริมการขายที่ทำร่วมกันระหว่างรายการและผู้ฟังเช่น
การเล่นเกมในรายการ “FM MAX JACKPOT ปอดแตก”, “COOL Platinum Rewards” และ
“CLUB LATTE” เป็นต้น

กิจกรรมส่งเสริมการขายทั้งหมดนี้
บริษัทฯจะเน้นกิจกรรมที่มีคุณภาพที่สามารถให้สาระและบันเทิงกับผู้ร่วมกิจกรรมและในขณะเดียวกันยังสามารถตอบสนองนโยบายการตลาดของลูกค้าได้อย่างมีประสิทธิภาพ
โดยในส่วนนี้ทางบริษัทฯ มีหน่วยงาน Marketing Department
ที่ดูแลรับผิดชอบกลยุทธ์ทางการตลาด
และนำเสนองานกิจกรรมพิเศษเพื่อส่งเสริมการขายให้กับลูกค้าของแต่ละคลื่นโดยเฉพาะ
ทำให้กิจกรรมที่จัดมีความชัดเจนและตรงกับกลุ่มเป้าหมาย ส่งผลให้บริษัทฯ
สามารถสร้างรายได้จากการจัดกิจกรรมส่งเสริมการขายให้กับลูกค้าได้อีกทางหนึ่ง

นอกจากนี้แล้วบริษัทฯ ยังใช้ศักยภาพของฝ่ายโฆษณาและประชาสัมพันธ์ของบริษัท อาร์เอส จำกัด
(มหาชน) เพื่อเผยแพร่กิจกรรมของรายการวิทยุในสังกัด
และกิจกรรมของลูกค้าให้เป็นที่ยอมรับและรู้จักอย่างแพร่หลาย
ทั้งในรูปแบบข่าวประชาสัมพันธ์และการโฆษณาในสื่ออื่นๆ เช่น รายการโทรทัศน์, นิตยสาร,
สื่อกลางแจ้ง, สื่อเคลื่อนที่ ฯลฯ อีกด้วย

3) กลยุทธ์การให้บริการวางแผนโฆษณา

บุคลากรของบริษัทฯ เป็นผู้ที่อยู่ในสายงานวิทยุมาเป็นเวลานาน
มีความรู้และความเข้าใจในธุรกิจสื่อวิทยุเป็นอย่างดี
สามารถให้คำปรึกษากับลูกค้าในการวางแผนการบริหารสื่อให้มีคุณภาพมากที่สุด
และการเลือกซื้อเวลาหรือแพ็คเกจโฆษณาที่เหมาะสมกับวัตถุประสงค์ของลูกค้าและกลุ่มผู้ฟังรายการ
ไม่ว่าจะเป็นผลิตภัณฑ์เครื่องดื่มที่มีส่วนผสมของแอลกอฮอล์ หรือผลิตภัณฑ์อื่นๆ
ที่ต้องการเข้าถึงกลุ่มเป้าหมายให้ใกล้ชิดยิ่งขึ้น บริษัทฯ
ก็มีการวางแผนโฆษณาโดยสร้างสรรค์กิจกรรมพิเศษเฉพาะกิจ
เพื่อตอบสนองความต้องการของลูกค้าและข้อจำกัดของสินค้าแต่ละประเภท ซึ่งบริษัทฯ
ได้ใช้นโยบายการเป็นคู่ค้าร่วมกับผลิตภัณฑ์ในการวางแผนโฆษณาเช่นนี้กับสินค้าทุกรายที่สนับสนุนรายการ
เพื่อสร้างแรงจูงใจและเกิดความคุ้มค่าสูงสุดในการเลือกใช้บริการสื่อของบริษัทฯ

ข. ลักษณะลูกค้าและกลุ่มลูกค้าเป้าหมาย

  1) กลุ่มลูกค้าเป้าหมาย

-   บริษัทโฆษณา (Agency)

-   บริษัทเจ้าของสินค้า (Direct Customer)

2) กลุ่มผู้ฟังเป้าหมาย

  88.5 MHz. MAX 88.5 : กลุ่มนักเรียนและนักศึกษาวัยรุ่นทั้งชายและหญิงอายุระหว่าง 12-24
  ปี

  93.0 MHz. COOL93 FAHRENHEIT: กลุ่มนักศึกษาและคนทำงานทั้งชายและหญิง

  อายุระหว่าง 18-35 ปี

  106.0 MHz. LATTE 106 F.M.: คนทำงานทั้งชายและหญิงอายุระหว่าง 25-44 ปี

ค. ช่องทางการจำหน่าย

การขายเวลาของธุรกิจสื่อวิทยุจะขายให้บริษัทโฆษณาคิดเป็นร้อยละ 70
และขายโดยตรงให้บริษัทเจ้าของสินค้าคิดเป็นร้อยละ 30 ของยอดขายทั้งหมด

 3.7.2.2 ภาวะการแข่งขัน

ก. มูลค่าตลาดโฆษณาของสื่อวิทยุและการเติบโต 

จากข้อมูลของบริษัท เอซี นีลเส็น (ประเทศไทย) จำกัด มูลค่าโฆษณาผ่านสื่อวิทยุในปี 2549
เท่ากับ 7,452 ล้านบาท เติบโตจากปี 2548 ซึ่งมีมูลค่าเท่ากับ 7,055 ล้านบาท ในอัตราร้อยละ
5.63 และมีสัดส่วนร้อยละ 7.52 ของมูลค่าตลาดโฆษณา ซึ่งมีมูลค่าเท่ากับ 99,108 ล้านบาท

ข. ผู้ประกอบการ

ผู้ประกอบการสถานีวิทยุที่ดำเนินรายการเพลงไทยสากลเป็นหลัก
และมีกลุ่มผู้ฟังเป้าหมายใกล้เคียงกันมีอยู่ 13 รายการดังแสดงในตารางด้านล่าง

+--------------------+-----------+-----------+-----------+-----------+
| สถานีวิทยุ            | วัยรุ่น      | นักศึกษา    | วัยทำงาน   | ผู้ใหญ่      |
|                    |           |           |           |           |
|                    | 10-18 ปี   | 15-25 ปี   | 18-35ปี    | 25-45 ปี   |
+--------------------+-----------+-----------+-----------+-----------+
| F.M. 88.5 MAX      | สกาย-     | สกาย-     |           |           |
|                    | ไฮเน็ตเวิร์ค | ไฮเน็ตเวิร์ค |           |           |
+--------------------+-----------+-----------+-----------+-----------+
| F.M. 89.0 Banana   |           |           | คู่แข่ง      |           |
| FM                 |           |           |           |           |
+--------------------+-----------+-----------+-----------+-----------+
| F.M. 90.0 Virgin   |           |           | คู่แข่ง      |           |
| Soft               |           |           |           |           |
+--------------------+-----------+-----------+-----------+-----------+
| F.M. 91.5 Hot Wave | คู่แข่ง      | คู่แข่ง      |           |           |
+--------------------+-----------+-----------+-----------+-----------+
| F.M. 93.0 Cool     |           | สกาย-     | สกาย-     |           |
| Farenheit          |           | ไฮเน็ตเวิร์ค | ไฮเน็ตเวิร์ค |           |
+--------------------+-----------+-----------+-----------+-----------+
| F.M. 94.0 E F.M.   |           | คู่แข่ง      | คู่แข่ง      |           |
+--------------------+-----------+-----------+-----------+-----------+
| F.M. 95.5 Virgin   | คู่แข่ง      | คู่แข่ง      | คู่แข่ง      |           |
| Hits               |           |           |           |           |
+--------------------+-----------+-----------+-----------+-----------+
| F.M. 97.5 Seed     | คู่แข่ง      | คู่แข่ง      | คู่แข่ง      |           |
| F.M.               |           |           |           |           |
+--------------------+-----------+-----------+-----------+-----------+
| F.M. 103.5 FM ONE  |           |           | คู่แข่ง      | คู่แข่ง      |
+--------------------+-----------+-----------+-----------+-----------+
| F.M. 104.5 Fat     |           | คู่แข่ง      |           |           |
| Radio              |           |           |           |           |
+--------------------+-----------+-----------+-----------+-----------+
| F.M. 106 LATTE     |           |           |           | สกาย-     |
|                    |           |           |           | ไฮเน็ตเวิร์ค |
+--------------------+-----------+-----------+-----------+-----------+
| F.M. 106.5 Green   |           |           | คู่แข่ง      | คู่แข่ง      |
| Wave               |           |           |           |           |
+--------------------+-----------+-----------+-----------+-----------+

ค. แนวโน้มภาวะการแข่งขัน

การแข่งขันของธุรกิจสื่อวิทยุเพิ่มความรุนแรงมากขึ้นเนื่องจากงบประมาณโฆษณาที่มีจำกัด
ทำให้ลูกค้าจะเลือกซื้อเวลาโฆษณาจากรายการวิทยุที่ได้รับความนิยมสูงเป็นปัจจัยหลัก
แต่ในขณะเดียวกัน กลยุทธ์ด้านราคานั้นก็มีความสำคัญต่อการตัดสินใจซื้อโฆษณาสูง
เนื่องด้วยจะทำให้ลูกค้าสามารถได้เวลาโฆษณามากขึ้น หรือ
ได้รูปแบบโฆษณาที่หลากหลายทั้งนี้ขึ้นอยู่กับกลยุทธ์การขายของแต่ละบริษัทที่จะจูงใจให้ลูกค้าให้เห็นว่าคุ้มค่ากับเงินที่ใช้ไปสูงที่สุด

 3.7.3 การจัดหาผลิตภัณฑ์หรือบริการ

ก. นักจัดรายการวิทยุ (พีเจ) และบุคลากรฝ่ายผลิตและสร้างสรรค์

บริษัทฯ ได้สร้างนวัตกรรมใหม่ของวงการวิทยุโดยการใช้กลยุทธ์การตลาดแบบใหม่ “ PJ
MARKETING” จากการประสบความสำเร็จในการผลิตรายการวิทยุของคลื่น COOL93 Fahrenheit
และคลื่นอื่นๆ ในเครือบริษัทฯ ที่มีการเปลี่ยนแปลงวิธีการจัดรายการจากเดิมจาก DJ เข้าสู่ยุคของ
PJ (Program Jockey) ที่นักจัดรายการวิทยุแต่ละคนจะต้องเพิ่มศักยภาพของตนเองให้มากยิ่งขึ้น
โดยเฉพาะจะต้องมีเรื่องของความรู้เบื้องต้นทางการตลาด
และรู้จักการใช้เทคโนโลยีให้เกิดประโยชน์สูงสุด ในปัจจุบันบริษัทฯ มีจำนวนนักจัดรายการวิทยุ
(P.J.) ทั้งหมด 28 คน ซึ่งนักจัดรายการในยุค PJ MARKETING
จะเป็นผู้มีส่วนสำคัญในการสร้างความนิยมให้แก่สถานี
ต้องเป็นบุคคลที่มีความสามารถในการโต้ตอบกับผู้ฟังและมีความรู้เกี่ยวกับเพลงและหลักการทางการตลาดในเบื้องต้นเป็นอย่างดี
อีกทั้งยังต้องผ่านการฝึกอบรม พัฒนาความรู้ด้านเทคโนโลยี เพื่อสามารถใช้เครื่องมือและ
Software ทันสมัยได้อย่างคล่องตัว
สามารถดำเนินรายการตามรูปแบบของรายการที่วางไว้ให้สอดคล้องกับรสนิยมของกลุ่มฟังเป้าหมาย
และปัจจุบันนักจัดรายการของบริษัทฯ
ยังต้องเป็นผู้มีทักษะในการเป็นผู้ดำเนินรายการภาคสนามในการจัดกิจกรรมส่งเสริมการขาย
เพื่อรองรับงานกิจกรรมพิเศษเพื่อส่งเสริมการขายอีกทางหนึ่งด้วย

ข. ห้องส่งสัญญาณ 

บริษัทฯ ได้มีการพัฒนาห้องส่งสัญญาณให้เข้าสู่ระบบดิจิตอลสมบูรณ์แบบแห่งแรกในประเทศไทย
มาตั้งแต่เดือนกรกฎาคมปี 2546 โดยติดตั้งอยู่ที่สำนักงานใหญ่ของกลุ่มบริษัท อาร์เอส จำกัด
(มหาชน) ณ อาคารเชษฐโชติศักดิ์ 2 พร้อมด้วยอุปกรณ์เครื่องมือมีการนำ Software Radioman
จากประเทศฟินแลนด์มาเป็นเครื่องมือเสริมในการผลิตรายการที่เป็นมาตรฐานโลกของสถานีวิทยุ
BBC ของอังกฤษและ NHK ของญี่ปุ่น ที่ทันสมัย โดยตลอดปีที่ผ่านมาบริษัทฯ
ได้ทำการพัฒนาปรับปรุงอุปกรณ์ ซอฟท์แวร์ต่างๆ ให้ทันสมัยอยู่อย่างสม่ำเสมอ บริษัทฯ
เชื่อมั่นว่าจะทำให้การผลิตรายการและการกระจายเสียงมีคุณภาพมากยิ่งขึ้น
ซึ่งจะส่งผลทำให้สามารถเพิ่มจำนวนผู้ฟังรายการได้มากขึ้น

ห้องส่งสัญญาณวิทยุ (Digital Studio) ประกอบด้วย

-   ห้อง Studio ON-AIR จำนวน 4 ห้อง ดำเนินรายการโดยนำ software และ hardware
    ที่ทันสมัยเข้ามาช่วยจัดการเลือกสรรเพลง ควบคุมการเล่นเพลงตามรูปแบบรายการที่กำหนด
    เพิ่มสีสันและความคล่องตัว สร้างความน่าสนใจของรายการและ content ต่างๆ
    ซึ่งเป็นมาตรฐานเดียวกันกับสถานีระดับโลกอย่าง สถานีวิทยุ BBC ของประเทศอังกฤษ และ
    NHK ของ ประเทศญี่ปุ่น

-   ห้อง Studio Production จำนวน 2 ห้อง เป็น Studio ระบบ Digital
    ผลิตชิ้นงานด้วยคุณภาพมาตรฐานและมีลูกเล่นต่างๆ
    สร้างสีสันและเพิ่มความน่าสนใจน่าติดตามรายการ

-   ห้อง Library 1 ห้องเพื่อเก็บรวบรวมและจัดระบบของเพลงตามรูปแบบรายการ

-   ห้อง Transfer Room จำนวน 1 ห้อง ทำหน้าที่ Load ข้อมูลเพลง Jingle และ Spot
    ต่างๆ เพื่อเข้าสู่ Server กลาง สำหรับดีเจดึงไปใช้ในแต่ละโปรแกรม

-   ห้อง Traffic Control มีหน้าที่ควบคุมระบบการออกอากาศ และคุณภาพเสียงด้วยระบบ
    Digital เพื่อส่งสัญญาณไปยังสถานีแม่ข่ายของแต่ละคลื่น

-   ห้อง Master Control Room ห้องควบคุมการทำงานของดีเจและควบคุมระบบ Spot และ
    Billing สามารถตรวจสอบและรายงานผลการออกอากาศของ Spot
    โฆษณาในรายการของลูกค้าได้วินาทีต่อวินาที
    ช่วยสร้างความมั่นใจให้กับลูกค้าในการลงโฆษณาได้เป็นอย่างดี

3.7.4 ผลกระทบต่อสิ่งแวดล้อม

-ไม่มี -

3.  ธุรกิจสื่อสิ่งพิมพ์

ธุรกิจสื่อสิ่งพิมพ์ของกลุ่มอาร์เอส ประกอบด้วยนิตยสารสำหรับผู้หญิง “front”, “fame”
และงานหนังสือพ็อกเก็ตบุ๊คส์ในนามสำนักพิมพ์ “Poema Book” นอกจากนี้ อาร์เอส
ยังวางแผนการขยายกลุ่มผู้อ่านให้ครอบคลุมยิ่งขึ้นในส่วนของหนังสือพิมพ์รายวัน “dara daily”
และนิตยสารแทบลอยด์รายสัปดาห์ “dara daily Weekend”

3.8.1 ลักษณะผลิตภัณฑ์หรือบริการ

บริษัท อาร์เอส จำกัด (มหาชน) เปิดตัวธุรกิจในสื่อสิ่งพิมพ์ด้วยนิตยสาร “front”
ซึ่งเป็นนิตยสารสำหรับผู้หญิงระดับแนวหน้า วางแผงรายเดือน โดยแยกเป็นสองเล่มขายคู่กัน ได้แก่
front : mini มีเนื้อหาที่โดดเด่นนำเสนอไลฟ์สไตล์ของผู้หญิงทำงานทันสมัยในทุกๆด้าน
ทั้งเรื่องของแฟชั่น การดูแลความงาม สังคม รวมถึงความสัมพันธ์กับผู้คนรอบตัว และ front
:shopping เสมือนคู่มือช้อปปิ้งอันชาญฉลาด โดยวางจำหน่ายทั้งสองเล่มในราคาเดียว
เพื่อเติมเต็มชีวิตของสาวทำงานยุคใหม่ทุกคน

นิตยสาร “fame” นิตยสารไลฟ์สไตล์เจาะกลุ่มลูกค้าที่มีกำลังซื้อสูง
สำหรับทุกคนที่ต้องการสิ่งที่ดีที่สุดในชีวิตด้วยรูปเล่มขนาดใหญ่พิเศษ และภาพลักษณ์ที่หรูหรา
โดยจะวางแผงแบบรายสามเดือนในปี 2549 และแบบรายเดือนในปี 2550

นอกจากนิตยสารสำหรับผู้หญิงทั้ง 2 เล่ม ยังมีสำนักพิมพ์ “Poema Book”
ทำหน้าที่ในการผลิตหนังสือขนาดพ็อกเก็ตบุ๊คส์
โดยเนื้อหาส่วนใหญ่เป็นงานแปลวรรณกรรมร่วมสมัยที่ติดอันดับหนังสือขายดีจากทางทวีปยุโรปและอเมริกา
อัตชีวประวัติดารา คนที่มีชื่อเสียงและกำลังอยู่ในกระแสนิยม
ผลงานในรอบปีที่ผ่านมาจะเน้นวรรณกรรมที่จับกลุ่มผู้อ่านสุภาพสตรี
ซึ่งกำลังเป็นแนวที่ได้รับความนิยมอยู่ในขณะนี้ และในปี 2549 ที่ผ่านมา สามารถออกจำหน่ายรวม 9
เล่มและคาดว่าจะวางจำหน่าย 24 เล่มในปี 2550

จากการที่บริษัทฯ อยู่ในธุรกิจบันเทิงที่มีความคุ้นเคยกับวงการสื่อภายในเป็นอย่างดี
จึงต้องการเป็นสื่อกลางในการนำเสนอข่าวสารของบุคคลที่มีชื่อเสียงในวงการบันเทิง
ให้ประชาชนทั่วไปรับทราบข้อมูล ข่าวสารที่ถูกต้อง รวดเร็ว
ดังนั้นจึงเปิดดำเนินการหนังสือพิมพ์บันเทิงรายวัน “dara daily”
ซึ่งนับว่าเป็นหนังสือพิมพ์บันเทิงรายวันฉบับแรกและฉบับเดียวที่มีความเป็นเอกลักษณ์ในการนำเสนอเนื้อหาในแวดวงบันเทิง
ดารา นักร้อง ศิลปิน ทั้งเบื้องหน้า และเบื้องหลัง การนำเสนอข่าวในแวดวงไฮโซ ข่าวสังคม
ข้อมูลในวงการละคร ภาพยนตร์ ดนตรีไทยสากล และลูกทุ่ง
ความเป็นไปของธุรกิจบันเทิงในแขนงต่างๆ
อีกทั้งยังมีการเปิดมุมมองใหม่ด้านความเคลื่อนไหวในแวดวงการตลาดจากบริษัทเอเจนซี่โฆษณาชั้นนำ
หนังสือพิมพ์บันเทิงรายวัน “dara daily” จึงมีจุดแข็งของการนำเสนอข่าวที่เข้มข้น เจาะลึก
และรวดเร็วทันต่อเหตุการณ์ ให้ทั้งสาระและความบันเทิงต่อผู้อ่านนำทีมโดย คุณต้อย แอคเน่อร์
และทีมบรรณาธิการที่มีประสบการณ์สูงในวงการบันเทิง

ต่อมาในปี 2549 บริษัทจึงได้ทำการขยายกลุ่มลูกค้าให้กว้างมากขึ้น
ด้วยการเปิดตัวนิตยสารสไตล์ปาปารัชชี “dara daily weekend”
ซึ่งเป็นนิตยสารแทบลอยด์รายสัปดาห์ที่นำเสนอข่าวดารา-ไฮโซทั้งในและต่างประเทศแบบเข้มข้นเจาะลึกถึงแก่น
จนกลายเป็นนิตยสารบันเทิงแนวปาปารัซซี่ที่ได้รับการตอบรับมากที่สุดเล่มหนึ่งในปี2549
โดยเริ่มออกเล่มแรกในเดือนสิงหาคม

3.8.2 การตลาดและภาวะการแข่งขัน

3.8.2.1 นโยบายและลักษณะการตลาด

1.  กลยุทธ์การตลาดและการแข่งขัน

1) กลยุทธ์เน้นจุดขายที่ชัดเจน สร้างความต้องการให้กับผู้อ่าน
และสามารถตอบสนองความต้องการของลูกค้าที่ครบถ้วน

การวางคอนเซ็ปต์ของนิตยสาร “front” ให้เป็นนิตยสารเพื่อผู้หญิงระดับแนวหน้าอย่างชัดเจน
เพื่อเข้าถึงกลุ่มผู้หญิงทำงานรุ่นใหม่
จึงเน้นความโดดเด่นทั้งรูปเล่มและเนื้อหาโดยรวมเอาจุดเด่นของรูปแบบ
และวิธีการนำเสนอของนิตยสารต่างประเทศมาผสมผสานกับเนื้อหาที่ใกล้ตัวและตอบสนองความต้องการของกลุ่มผู้หญิง
โดยสามารถนำมาถ่ายทอดเรื่องราวด้วยสำนวนภาษาเฉพาะตัวที่เป็นกันเองให้ความรู้สึกเสมือนเป็นเพื่อนผู้อ่านอย่างแท้จริง

สำหรับนิตยสาร “fame” สามารถตอบโจทย์การเข้าถึงกลุ่มคนรุ่นใหม่ที่มีกำลังซื้อสูงสุด
โดยการนำเสนอรูปแบบที่ฉีกแนวออกไปด้วยการสับเปลี่ยนบรรณาธิการอยู่ตลอด
ทั้งนี้จะมีการแนะนำบรรณาธิการรับเชิญคนดังประจำฉบับ
และจัดงานแนะนำบรรณาธิการดังกล่าวทุกครั้งที่นิตยสารออกวางแผง
ซึ่งคาดว่าน่าจะได้รับการตอบรับจากกลุ่มผู้อ่านเป็นอย่างดี

ในส่วนของหนังสือพิมพ์บันเทิงรายวัน “dara daily”
จะเน้นกลยุทธ์เพื่อสร้างความต้องการให้กับผู้อ่าน
เนื่องจากเดิมในตลาดหนังสือพิมพ์ไม่เคยมีหนังสือพิมพ์บันเทิงที่เป็นรายวันมาก่อน
ดังนั้นการสร้างความต้องการในอนาคตให้กับผู้อ่านถือเป็นเรื่องที่ใหม่ในสังคม
แต่จากการทำวิจัยเพื่อสำรวจพฤติกรรมของผู้อ่านหนังสือพิมพ์รายวันทั่วไปพบว่าร้อยละ 60
ของผู้อ่านมีความต้องการอ่านข่าวบันเทิงมากกว่าข่าวอื่นๆ
ประกอบกับทีมบรรณาธิการที่มีประสบการณ์สูงในวงการบันเทิงมาเป็นผู้กำหนดทิศทางข่าว
ทำให้ภายหลังจากการเปิดตัวเมื่อวันที่ 19 กันยายน 2548 นั้น หนังสือพิมพ์บันเทิงรายวัน “dara
daily” ได้รับการตอบรับที่ดียิ่งจากผู้อ่าน

นอกจากนี้บริษัทฯได้มีการต่อยอดธุรกิจด้วยการออกนิตยสารแทบลอยด์รายสัปดาห์แนวปาปารัชชี
“dara daily weekend”
โดยเน้นกลยุทธ์ตอบสนองความต้องของผู้อ่านที่ต้องการอ่านข่าวบันเทิงที่มีเนื้อหาเข้มข้นเจาะลึกถึงแก่น
ทั้งแวดวงดารา และ สังคมชั้นสูง

2) กลยุทธ์การประชาสัมพันธ์ การส่งเสริมการขาย และการจัดกิจกรรมการตลาด

กลยุทธ์การขายโฆษณาในนิตยสาร ทางบริษัทฯให้ความสำคัญกับการประชาสัมพันธ์เป็นอย่างมาก
จะเห็นได้จากการใช้สื่อประชาสัมพันธ์ทั้งทางสื่อวิทยุและสื่อโทรทัศน์
ประกอบกับอาร์เอสมีสื่ออื่นๆอีกมากมายหลายช่องทางที่สามารถช่วยโปรโมทผลงานของนิตยสารด้วย
ทำให้นิตยสาร “front” ได้ผลตอบรับจากกลุ่มผู้อ่านเป็นอย่างดีในระยะเวลาอันรวดเร็ว
จนกระทั่งมีผู้อ่านนิตยสาร ”front” ประมาณ 675,000 คนต่อฉบับ และคาดว่าสำหรับนิตยสาร
‘fame’ จะวางแผนจัดจำหน่ายอยู่ที่ 450,000 คนต่อฉบับ

นอกจากนี้บริษัทฯยังใช้สื่อในโรงภาพยนตร์เพิ่มเติม
ในการโฆษณาและประชาสัมพันธ์หนังสือพิมพ์บันเทิงรายวัน “dara daily”
ให้เป็นที่รู้จักของกลุ่มผู้อ่านเป้าหมายมากขึ้น รวมไปถึงการจัดโครงการส่งเสริมการขาย
และกิจกรรมทางการตลาดต่างๆเช่นเดียวกับนิตยสารต่างๆ อาทิ
การจัดกิจกรรมลุ้นแพ็คเกจทัวร์เยอรมนี กับดาราคนโปรด ในเดือนเมษายน ถึง พฤษภาคม 2549 ,
กิจกรรมซื้อ dara daily รับฟรี แลคตาซอย ที่ร้าน SEED ในเดือนมิถุนายน 2549,
กิจกรรมสะสมหัวหนังสือพิมพ์ dara daily 2 หัว ดูหนังฟรี ที่ Century ในเดือนสิงหาคม 2549
หรือกิจกรรมชิงโชครางวัลรวมกว่า 2.4 ล้านบาท ในเดือน มกราคม 2549
เพื่อกระตุ้นยอดขายอย่างต่อเนื่อง

2.  ลักษณะลูกค้าเป้าหมายและช่องทางการจำหน่าย

    1.  กลุ่มลูกค้าเป้าหมาย

กลุ่มผู้ซื้อผู้อ่านเป้าหมายหลักนิตยสาร “front” ได้แก่ ผู้หญิง อายุตั้งแต่ 18-35 ปี
มีฐานรายได้ในระดับกลาง ซึ่งเป็นกลุ่มลูกค้าที่มีฐานการบริโภคและอ่านนิตยสารผู้หญิงจำนวนสูง
และมีอำนาจในการซื้อสูง

กลุ่มผู้ซื้อผู้อ่านเป้าหมายหลักนิตยสาร “fame” ได้แก่ ผู้หญิง อายุตั้งแต่ 25-39 ปี
มีฐานรายได้ในระดับบน ซึ่งเป็นกลุ่มลูกค้าที่มีฐานการบริโภคและอ่านนิตยสารผู้หญิงจำนวนสูง
และมีอำนาจในการซื้อสูง

กลุ่มผู้ซื้อผู้อ่านเป้าหมายหลักหนังสือพิมพ์บันเทิงรายวัน “dara daily” ได้แก่ ผู้ชาย-ผู้หญิง
อายุตั้งแต่ 18-45 ปี รายได้ครอบครัวระหว่าง 20,000 – 85,000 บาท/เดือน
การศึกษาโดยเฉลี่ยระดับปริญญาตรี
มีความสนใจในความเคลื่อนไหวของข่าวในวงการบันเทิงทั้งในส่วนของ ภาพยนตร์ ละคร เพลง
ธุรกิจบันเทิง ข่าวสังคม ฯลฯ

กลุ่มผู้ซื้อผู้อ่านเป้าหมายหลักนิตยสารบันเทิงรายสัปดาห์ “dara daily weekend ได้แก่
ผู้ชาย-ผู้หญิง อายุตั้งแต่ 18-45 ปี รายได้ครอบครัวระหว่าง 25,000 – 90,000 บาท/เดือน
การศึกษาโดยเฉลี่ยระดับปริญญาตรี
มีความสนใจในความเคลื่อนไหวของข่าวในวงการบันเทิงที่มีเนื้อหาเจาะลึกในแนวปาปารัชชี่
เป็นรายสัปดาห์ และชอบรูปแบบหนังสือที่เป็น magazine format

สำหรับช่องทางการจัดจำหน่าย ผู้อ่านสามารถหาซื้อนิตยสารและหนังสือพิมพ์รายวันบันเทิงได้ 2 วิธี
คือ เป็นสมาชิกประจำ หรือ สามารถซื้อได้จากแผงหนังสือทั่วไป โดยผ่านระบบตัวแทนจำหน่าย

2.  ตัวแทนจำหน่าย

บริษัทฯ วางแผนการจัดจำหน่ายนิตยสาร “front”, นิตยสาร “fame”, หนังสือพิมพ์บันเทิงรายวัน
“dara daily” และนิตยสารบันเทิงรายสัปดาห์ “dara daily weekend”
ทั่วประเทศผ่านบริษัทตัวแทนจำหน่ายชั้นนำ
เพื่อเพิ่มความมั่นใจของลูกค้าในเรื่องความสะดวกในการจัดซื้อจัดหา
โดยมีสัดส่วนของการจัดจำหน่ายในเขตกรุงเทพฯและปริมณฑลอยู่ที่ประมาณร้อยละ 70
และส่วนที่เหลืออีกร้อยละ 30 จะกระจายออกสู่ต่างจังหวัด

3) ลูกค้าโฆษณา ได้แก่

-   บริษัทโฆษณา (Agency)

-   บริษัทเจ้าของสินค้า (Direct Customer)

การขายโฆษณาในนิตยสาร “front” และนิตยสาร “fame”
เป็นการขายผ่านบริษัทโฆษณาในสัดส่วนร้อยละ 70
และขายตรงกับบริษัทเจ้าของสินค้าในสัดส่วนร้อยละ 30

ในขณะที่การขายโฆษณาในหนังสือพิมพ์บันเทิงรายวัน “dara daily”
และนิตยสารบันเทิงรายสัปดาห์ “dara daily weekend”
เป็นการขายผ่านบริษัทโฆษณาในสัดส่วนร้อยละ 50
และเป็นการขายตรงบริษัทเจ้าของสินค้าในสัดส่วนร้อยละ 50

3.8.2.2 ภาวะการแข่งขัน

1.  มูลค่าตลาดโฆษณาของสื่อสิ่งพิมพ์และแนวโน้มการเติบโต

จากข้อมูลของบริษัท เอซี นีลเส็น (ประเทศไทย) จำกัด มูลค่ารวมของตลาดโฆษณาปี2549
มีมูลค่าเท่ากับ 90,147ล้านบาท เพิ่มขึ้น 5.3%จากปี 2548 ที่มีมูลค่ารวมของตลาดเท่ากับ 85,602
ล้านบาท โดยตลาดโฆษณาของสื่อสิ่งพิมพ์มีมูลค่ารวมทั้งสิ้น 21,606 ล้านบาท
หรือคิดเป็นสัดส่วนร้อยละ 23.9% ของมูลค่ารวมของตลาดโฆษณาปี 2549 ซึ่งมีมูลค่าเท่ากับ
90,147ล้านบาท

ในปีที่ผ่านๆมา ตลาดสิ่งพิมพ์ประเภทนิตยสารมีแนวโน้มการเติบโตอย่างต่อเนื่อง
โดยจะเห็นได้จากการมีหนังสือใหม่เปิดตัวเพิ่มขึ้นเรื่อยๆ
เนื่องจากเม็ดเงินโฆษณาในตลาดที่สูงเป็นอันดับ 4 (รองจากสื่อโทรทัศน์, วิทยุ และหนังสือพิมพ์
ตามลำดับ) ทำให้มีผู้ประกอบการหลายรายต้องการเข้ามาในตลาดเพื่อชิงส่วนแบ่งดังกล่าว
โดยแต่ละรายจะมีจุดขายและกลุ่มผู้อ่านเป้าหมายของตนเอง
ทำให้ผู้ประกอบการรายเดิมต้องพัฒนาคุณภาพของงาน
และรักษาฐานลูกค้าด้วยการนำเสนอเนื้อหาและปรับเปลี่ยนรูปแบบให้ทันกับสถานการณ์ตลาด
นอกจากนี้ยังครอบคลุมถึงการมีกิจกรรมในเล่มร่วมกับผู้อ่าน อาทิ การชิงรางวัล ของแถมของแจก
ซึ่งกิจกรรมต่างๆที่บริษัทฯ ได้จัดขึ้นเพื่อประชาสัมพันธ์และสร้างความใกล้ชิดกับผู้อ่านที่ผ่านมา
มีทั้งการจัดทำ workshop, การออก road show ไปตามอาคารสำนักงานขนาดใหญ่
ซึ่งถือว่าเป็นกิจกรรมที่ได้รับผลการตอบรับจากกลุ่มลูกค้าเป็นอย่างดี และการสร้างฐานลูกค้าใหม่นั้น
จะต้องมีการปรับปรุงคุณภาพ รูปแบบของหนังสือให้สอดคล้องกับความต้องการของผู้อ่าน
หรือการสร้างมูลค่าเพิ่มมากกว่าความคาดหวังของลูกค้า อาทิ การจัดกิจกรรมส่งเสริมการขาย
การทำให้หนังสือพิมพ์หรือนิตยสารเข้าไปอยู่ในชีวิตประจำวันที่ขาดไม่ได้ของกลุ่มผู้อ่านเป้าหมาย
โดยผ่านกระบวนการทางการโฆษณา และการตลาดอย่างต่อเนื่อง

2.  ผู้ประกอบการและส่วนแบ่งตลาด

ผู้ประกอบการนิตยสารผู้หญิงมีจำนวนมากรายในปัจจุบัน
ประกอบด้วยรายใหญ่ที่มีหนังสือในสังกัดจำนวนมาก มีโรงพิมพ์เป็นของตนเอง
และรายอิสระอื่นๆอีกเป็นจำนวนมาก

3.  แนวโน้มภาวะการแข่งขัน

จากผลการสำรวจของ บริษัท ซีเอ็ดยูเคชั่น จำกัด ในระหว่างปี 2548
พบว่านิตยสารผู้หญิงของต่างประเทศกำลังได้รับความนิยมเป็นอย่างมาก
เนื่องจากการผ่านการทำตลาดมาแล้วจากต่างประเทศ
และมีรูปแบบกลยุทธ์ทางการตลาดที่ประสบความสำเร็จ
จึงทำให้ใช้ระยะเวลาในการสร้างความนิยมสั้นกว่านิตยสารใหม่อื่นๆ ทั้งนี้คาดว่าในปี 2550
จะมีนิตยสารออกใหม่โดยประมาณถึง 15 เล่ม

สำหรับตลาดหนังสือพิมพ์บันเทิงรายวันมีการแข่งขันที่ไม่สูงมากนัก
เนื่องจากการจัดทำหนังสือพิมพ์บันเทิงนั้นต้องอาศัยความชำนาญและประสบการณ์ที่สูงในการทำข่าว
การวางรูปแบบหนังสือรวมทั้งการนำเสนอข่าวที่ตรงกับความต้องการของผู้อ่าน
นอกจากนี้ต้องใช้เงินลงทุนที่สูงกว่าธุรกิจของนิตยสาร ซึ่งยังมีแนวโน้มแข่งขันสูงอย่างต่อเนื่อง
โดยเฉพาะการซื้อนิตยสารหัวนอก
และใช้รูปแบบความสำเร็จจากต่างประเทศมาปรับให้เข้ากับคนอ่านที่เป็นคนไทย

3.8.3 การจัดหาผลิตภัณฑ์หรือบริการ

3.8.3.1 การจัดให้ได้มาซึ่งผลิตภัณฑ์เพื่อจำหน่าย

ในการผลิตสิ่งพิมพ์ประเภทหนังสือพิมพ์บันเทิงรายวัน และนิตยสารรายเดือนนั้น
ประกอบด้วยหน่วยงานผู้รับผิดชอบใน 2 ขั้นตอนหลัก คือ ขั้นตอนการจัดหาคัดเลือกเนื้อหา
เพื่อจัดเรียงลงในเล่ม และขั้นตอนการ พิมพ์เป็นรูปเล่ม สำหรับขั้นตอนการจัดหาคัดเลือกเนื้อหานั้น
บริษัทฯมีทีมบรรณาธิการที่มีประสบการณ์สูงเป็นผู้ทำการวางโครงเรื่อง หรือประเด็นที่น่าสนใจ
และทันเหตุการณ์ คัดสรรเรื่องและวางรูปแบบเล่ม รวมทั้งการคัดเลือกนักเขียนมีชื่อ
ตลอดจนผู้ทรงคุณวุฒิในสาขาอาชีพเฉพาะด้าน มาเขียนคอลัมน์ภายในเล่ม

ส่วนขั้นตอนการพิมพ์จะเป็นการส่งงานให้โรงพิมพ์ภายนอกรับเหมาจัดการ
โดยผ่านการเสนอราคาจ้างเหมาคิดรวมต้นทุนค่ากระดาษ ค่าจ้างพิมพ์งาน

3.8.4 ผลกระทบต่อสิ่งแวดล้อม

-ไม่มี-

3.  ธุรกิจสนับสนุน

    1.  คอมพิวเตอร์ กราฟฟิค

3.9.1.1 ลักษณะผลิตภัณฑ์หรือบริการ

จากอัตราการขยายตัวของธุรกิจสื่อโฆษณาภายในประเทศที่เพิ่มสูงขึ้นอย่างรวดเร็ว และต่อเนื่อง
และลูกค้าส่วนใหญ่เริ่มหันมาให้ความสนใจในการใช้เครื่องมือทางการตลาด
เพื่อประชาสัมพันธ์สินค้าให้เข้าถึงกลุ่มลูกค้าได้อย่างทั่วถึง
ทำให้มีบริษัทต่างๆมากมายเกิดขึ้นมาเพื่อรองรับความต้องการของลูกค้ากลุ่มนี้
และสำหรับอาร์เอสที่ดำเนินธุรกิจอยู่ในวงการอยู่แล้วได้เล็งเห็นโอกาสในการหารายได้จากตลาดนี้เช่นเดียวกัน
โดยพยายามจะสร้างจุดแข็ง และเพิ่มทางเลือกใหม่ๆให้กับลูกค้า ประกอบกับตลาดโฆษณาที่ใช้
Computer Graphic (CG) และ Visual Effect ภายในประเทศยังมีน้อย
แต่มีศักยภาพในการหารายได้ค่อนข้างสูง

ดังนั้นในปี 2547 ที่ผ่านมา อาร์เอส จึงได้จัดตั้งบริษัท บลู แฟร์รี่ จำกัด ขึ้นมา
นอกเหนือจากการเป็นบริษัทน้องใหม่ในวงการ Computer Graphic (CG) แล้ว บลู
แฟร์รี่ยังสร้างสรรค์ผลงานทางด้าน Visual Effects, Computer Graphic (CG)
Animation และ Motion Graphic
ให้กับลูกค้าที่มีความต้องการด้วยประสบการณ์การทำงานที่สะสมมานานกว่า 10
ปีก่อนที่จะก่อตั้งเป็นบริษัท และได้สนองตอบความต้องการของลูกค้าแบบครบวงจรมากขึ้น
ด้วยการเปิดตลาดภาพยนตร์ที่มี effect shot
นับตั้งแต่การให้คำปรึกษาและแนะนำทางด้านการออกแบบ, บริการออกแบบ, ควบคุมการผลิต
ตลอดจนถึงขั้นตอนการทำ Computer Graphic (CG) และ Visual Effect
นอกจากนี้ยังพัฒนาศักยภาพของบริษัทเพิ่มเติมด้วยการรับผลิตงานเกี่ยวกับการ์ตูน Character และ
Content สำหรับสินค้าประเภทภาพยนตร์ของอาร์เอสด้วย

ตัวอย่างผลงานที่ได้รับการตอบรับของบริษัท บลู แฟร์รี่ จำกัด อาทิ ภาพยนตร์ digital Sci-fi เรื่องแรกของประเทศไทย เรื่อง“ปักษาวายุ”, การ์ตูนรักษาสิ่งแวดล้อมเรื่อง “ต้นกล้า...ซู่ซ่าพลังเขียว”, ศิลปิน Cyber ตัวแรกของประเทศไทย “DDZ”, MK Man งานโฆษณา Animation ทั้งเรื่องของ MK Suki, Music Video ต่างๆ และตัวอย่างผลงานทางด้านการกำกับและผลิตหนังโฆษณา เช่นโฆษณาของบริษัทต่อไปนี้ อาทิ Sony, ISUZU, Nokia, Toyota, Pizza Hut, I-Mobile, Suzuki, Head & Shoulder, Dalie, Olay, Pampers, Double A, Visa, Bangkok Glass, Paragon Cineplex, TMB Bank, Bangkok Hospital, Wattanosok Hospital, Sukhothai Residences เป็นต้น 

2.  การตลาดและภาวะการแข่งขัน

  3.9.1.2.1 การตลาด

ก. กลยุทธ์การตลาด

หลังจากที่บริษัทเปิดดำเนินงานและเริ่มรับงานเข้ามา
พบว่ามีได้รับการตอบรับเป็นอย่างดีจากลูกค้าและตลาด ซึ่งในปี 2549
บริษัทพยายามสร้างแบรนด์ให้มีความแข็งแกร่งมากยิ่งขึ้นโดยการจัดกิจกรรมทางการตลาด
เพื่อประชาสัมพันธ์ผลงานของบริษัท ซึ่งจะเน้นจุดยืนในทาง VFX
และร่วมมือกับพันธมิตรรายใหญ่ในการหาคนทำงานฝ่ายรับจ้างผลิตเพิ่มเติม
เพื่อรองรับงานที่มีการขยายตัวมากยิ่งขึ้น
และมีการติดตามผลในตลาดต่างประเทศที่ทางบริษัทได้ทำการติดต่อไว้ในงาน TAM 2006 และ
Silk Avenue 2005 ซึ่งนับว่าเป็นงานระดับนานาชาติของประเทศ
โดยบริษัทได้เข้าร่วมงานเพื่อประชาสัมพันธ์ผลงานของบริษัทที่ผ่านมา
และเป็นการนำเสนอผลงานให้เข้าถึงตัวลูกค้ามากยิ่งขึ้นด้วย นอกจากนี้ยังจัดเตรียมงาน Content
ของตนเองในปี 2548 เพื่อหาช่องทางการขายเพิ่มเติม โดยรับงานใน scope งานที่กว้างขึ้น อาทิ
การเป็นพันธมิตรกับ Absolute Impact เพื่อสร้าง Content ในจอ X3D

ข. ลักษณะลูกค้าและกลุ่มลูกค้าเป้าหมาย

เนื่องจากผลงานด้าน Computer Graphic (CG) และ Visual Effect
ยังเป็นการบริการในรูปแบบใหม่ของประเทศไทย ดังนั้นกลุ่มลูกค้าส่วนใหญ่จึงยังจำกัดเพียง
Production house และ Advertising agencies
บางรายที่ต้องการสร้างผลงานโฆษณาที่มีความแตกต่างโดยเฉพาะ บริษัทจึงต้องหางาน
เพิ่มเติมจากต่างประเทศ ซึ่งค่อนข้างเป็นที่นิยมและคุ้นเคยกันเป็นอย่างดีอยู่แล้ว
สำหรับผลงานทางด้าน Content บริษัทได้ร่วมมือกับพันธมิตรระหว่าง Co-Production
(Financing) ในต่างประเทศ และBuyer จากต่างประเทศ เพื่อหา line สำหรับการขาย
Content ของตัวเอง นอกจากนี้ทางบริษัทยังมีกลุ่มลูกค้าที่เป็นบริษัทผลิตภาพยนตร์
ที่ผลิตผลงานทางด้าน Film Title และสร้างสรรค์ Computer Graphic (CG) และ Visual
Effect Shot ให้กับภาพยนตร์ อาทิ อาร์เอส ฟิล์ม, แกรมมี่ ไทย หับ (GTH), สหมงคลฟิล์ม,
ภาพยนตร์หรรษา, ไจแอนท์พิกเจอร์ และฟิล์มบางกอก

ค. ช่องทางการจำหน่าย

บริษัทพยายามเพิ่มช่องทางการจำหน่ายผลงานของบริษัท
โดยใช้กลยุทธ์การเข้าถึงลูกค้าโดยตรงอยู่ตลอด
เนื่องจากผลงานที่ผลิตออกมายังถือเป็นสินค้าใหม่ในตลาดโฆษณาและภาพยนตร์
ดังนั้นบริษัทจึงมีการออกบู้ธตามงาน Fair ต่างๆเพื่อแสดงตัวอย่างผลงาน Content
และมีทีมงานฝ่ายการตลาดเพื่อดำเนินงานด้านการตลาดให้มีความชัดเจนยิ่งขึ้น
และติดต่อประสานงานโดยตรงกับลูกค้า

  3.9.1.2.2 ภาวะการแข่งขัน

แม้ว่าตลาด Computer Graphic (CG) และ Visual Effect
จะเป็นตลาดใหม่และยังไม่เป็นที่รู้จักมากนักในระยะแรกๆ
แต่หลังจากที่บริษัทได้เริ่มผลิตและสร้างสรรค์ผลงานมาระยะหนึ่งแล้ว
พบว่าตลาดกลุ่มนี้มีความเจริญเติบโตอย่างรวดเร็วและมีการแข่งขันกันสูงมาก
ทั้งงานทางด้านการบริการและการขาย Content ให้กับลูกค้า และเนื่องจากยังมีบริษัทที่ทำเกี่ยวกับ
Computer Graphic (CG) และ Visual Effect ค่อนข้างน้อยในประเทศ
ทำให้มีโอกาสผลิตผลงานในตลาด Content
โดยเฉพาะอย่างยิ่งในตลาดต่างประเทศที่มีผลการตอบรับเป็นอย่างดี

 3.9.1.3 ผลกระทบต่อสิ่งแวดล้อม 

- ไม่มี -